പൊലീസ് സംവിധാനം ഒരുങ്ങി: മോഷണം തൽസമയം കാണാം | Lokanath Behera | Manorama news\nപൊലീസ് സംവിധാനം ഒരുങ്ങി: മോഷണം തൽസമയം കാണാം\nജി.വിനോദ് October 10, 2019 03:15 AM IST\nമോഷണശ്രമത്തിന്റെ വിഡിയോ ദൃശ്യം7സെക്കൻഡിനകം കൺട്രോൾ റൂമിൽ\nരാജ്യത്ത് ആദ്യമെന്ന് ഡിജിപി ബെഹ്റ\nതിരുവനന്തപുരം ∙ മോഷണശ്രമം തൽസമയം കണ്ടെത്താൻ രാജ്യത്ത് ആദ്യമായി സെൻട്രൽ ഇൻട്രൂഷൻ മോണിറ്ററിങ് സിസ്റ്റം (സിഐഎംഎസ്) കേരളത്തിൽ നടപ്പാക്കുന്നു. സിഐഎംഎസ് സജ്ജമാക്കിയ സ്ഥാപനങ്ങളിൽ എവിടെ മോഷണശ്രമം നടന്നാലും3മുതൽ7വരെ സെക്കൻഡിനകം പൊലീസ് ആസ്ഥാനത്തെ കൺട്രോൾ റൂമിൽ മുന്നറിയിപ്പും വിഡിയോ ദൃശ്യവും ലഭിക്കുന്ന സംവിധാനമാണിത്. ഇതിന്റെ പ്രവർത്തനം ഡിജിപി ലോക്നാഥ് ബെഹ്റ വിലയിരുത്തി.\nബാങ്ക്, വ്യാപാര സ്ഥാപനങ്ങൾ, ജ്വല്ലറികൾ, വീടുകൾ, എടിഎമ്മുകൾ എന്നിങ്ങനെ എവിടെയും ഈ സംവിധാനം ഏർപ്പെടുത്താം. ഈ സംവിധാനമുളള സ്ഥലങ്ങളിൽ ആരെങ്കിലും അതിക്രമിച്ചു കടന്നാൽ നിരീക്ഷണ ക്യാമറകളും സെൻസറുകളും ഉടൻ പ്രവർത്തിക്കും. അവിടെയുളള കൺട്രോൾ പാനൽ വഴിയാണു ദൃശ്യങ്ങൾ പൊലീസ് ആസ്ഥാനത്ത് എത്തുന്നത്. തുടർന്നു ബന്ധപ്പെട്ട ജില്ലയിലെ പ്രാദേശിക കൺട്രോൾ റൂമിലും പൊലീസ് സ്റ്റേഷനിലും സംഭവം നടക്കുന്ന സ്ഥലത്തിന്റെ റൂട്ട് മാപ്പും ഫോൺ നമ്പർ അടക്കമുള്ള വിവരവും കൈമാറും.\nസ്ഥാപന ഉടമയ്ക്കും മൊബൈൽ ഫോണിൽ സന്ദേശം ലഭിക്കും. കെൽട്രോണുമായി സഹകരിച്ചാണ് പദ്ധതി നടപ്പാക്കുന്നത്. കൺട്രോൾ റൂമിൽ നിയോഗിക്കുന്ന പൊലീസ് ഉദ്യോഗസ്ഥർക്കുള്ള പരിശീലനം പൂർത്തിയായി.3ഷിഫ്റ്റുകളിലാണ് എസ്ഐമാരുടെ സംഘം ഇവിടെ പ്രവർത്തിക്കുന്നത്.\nഫീസ് നൽകി സംവിധാനം സ്ഥാപിക്കാം\nസുരക്ഷ ആവശ്യമുള്ള സ്ഥാപനങ്ങൾക്കു നിശ്ചിത ഫീസ് നൽകി ഇതു സ്ഥാപിക്കാം. സൈബർ ഹാക്കിങ് നടത്താൻ പറ്റാത്ത തരത്തിലാണു സംവിധാനം. ഏതെങ്കിലും ക്യാമറയോ സെൻസറോ പ്രവർത്തനരഹിതമായാൽ അപ്പോൾ തന്നെ കൺട്രോൾ റൂമിൽ അറിയാം. ഗാലക്സോൺ ഇന്റർനാഷനൽ സ്ഥാപനവുമായി സഹകരിച്ചാണു കെൽട്രോൺ സംവിധാനം ഏർപ്പെടുത്തുന്നത്.\nകേരളപ്പിറവി ദിനത്തിൽ തുടക്കം: ഡിജിപി ലോക്നാഥ് ബെഹ്റ\nരാജ്യത്ത് ആദ്യമായാണ് സിഐഎംഎസ് ഏർപ്പെടുത്തുന്നത്. മലേഷ്യയിലും ദുബായിലും ഈ സംവിധാനം ഉണ്ട്. അതു നേരിട്ടു മനസ്സിലാക്കിയാണ് കേരളത്തിലും ഏർപ്പെടുത്താൻ തീരുമാനിച്ചത്. കേരളപ്പിറവി ദിനത്തിൽ ഉദ്ഘാടനം നടത്തും.


വട്ടിയൂര്‍ക്കാവില് ട്രെന്‍ഡ് എല്‍ഡിഎഫിനൊപ്പം! ആദ്യഘട്ടത്തില് മേയര് ബ്രോ വികെ പ്രശാന്ത് മുന്നേറുന്നു – Truevision News\nവട്ടിയൂര്‍ക്കാവില് ട്രെന്‍ഡ് എല്‍ഡിഎഫിനൊപ്പം! ആദ്യഘട്ടത്തില് മേയര് ബ്രോ വികെ പ്രശാന്ത് മുന്നേറുന്നു\nവട്ടിയൂര്‍ക്കാവ്: മൂന്ന് മുന്നണികളുടേയും ചങ്കിടിപ്പേറ്റി വട്ടിയൂര്‍ക്കാവില് വോട്ടെണ്ണല് പുരോഗമിക്കുന്നു. പോസ്റ്റല്, സര്‍വീസ് വോട്ടുകള് എണ്ണിത്തീര്‍ന്നപ്പോള് എല്‍ഡിഎഫ് സ്ഥാനാര്‍ത്ഥി വികെ പ്രശാന്തിന് ലീഡ്. വോട്ടിംഗ് യന്ത്രത്തിലെ ആദ്യ റൗണ്ട് എണ്ണുമ്ബോള് 315 വോട്ടുകള്‍ക്കാണ് മേയര് ബ്രോ മുന്നേറുന്നത്. 55 പോസ്റ്റല് വോട്ടും 68 സര്‍വീസ് വോട്ടുകളുമാണ് മണ്ഡലത്തിലുളളത്. ഇവിഎമ്മില് കിണവൂര്, പാതിരിപ്പളളി, നാലാഞ്ചിറ വാര്‍ഡുകളിലെ വോട്ടുകളാണ് വട്ടിയൂര്‍ക്കാവില് ആദ്യമെണ്ണുന്നത്. ഇവയെല്ലാം യുഡിഎഫ് വലിയ ലീഡ് പ്രതീക്ഷിക്കുന്ന ഇടങ്ങളാണ്.\nവട്ടിയൂര്‍ക്കാവില് 62.66 ശതമാനമാണ് ഇക്കുറി പോളിംഗ് രേഖപ്പെടുത്തിയത്. 2016ലേതിനേക്കാള് 7.17 ശതമാനം കുറവ്. ലോക്‌സഭാ തെരഞ്ഞെടുപ്പില് 69.34 ശതമാനം പോളിംഗുണ്ടായിരുന്നു. ഇക്കുറി പോളിംഗിലുണ്ടായ കുറവില് കോണ്‍ഗ്രസിനും ബിജെപിക്കും ഒരുപോലെ ആശങ്കയുണ്ടായിരുന്നു.\nഇടതുപക്ഷത്തിന് ഇതുവരെ പിടി കൊടുക്കാത്ത മണ്ഡലമാണ് വട്ടിയൂര്‍ക്കാവ്. 2011ലെ മണ്ഡല പുനര്‍നിര്‍ണയത്തിന് ശേഷം നടന്ന രണ്ട് തിരഞ്ഞെടുപ്പുകളിലും യുഡിഎഫിന്റെ കെ മുരളീധരനെ തിരഞ്ഞെടുത്ത മണ്ഡലം. 8 വര്‍ഷം വട്ടിയൂര്‍ക്കാവ് എംഎല്‍എ ആയിരുന്ന കെ മുരളീധരന് ലോക്സഭാ തിരഞ്ഞെടുപ്പില് വടകരയില് മത്സരിച്ച് ജയിച്ചതോടെയാണ് വട്ടിയൂര്‍ക്കാവില് ഉപതിരഞ്ഞെടുപ്പ് വേണ്ടി വന്നത്. രണ്ട് വര്‍ഷത്തേക്ക് മാത്രമായി തങ്ങളുടെ ജനപ്രതിനിധിയെ തിരഞ്ഞെടുക്കുകയാണ് വട്ടിയൂര്‍ക്കാവ്.\nവട്ടിയൂര്‍ക്കാവായി മാറുന്നതിന് മുന്‍പ് തിരുവനന്തപുരം നോര്‍ത്ത് ആയിരുന്ന മണ്ഡലം ഇടത് കോട്ടയായിരുന്നു. മണ്ഡലം നിലവില് വന്ന 1977ല് സ്വതന്ത്ര സ്ഥാനാര്‍ത്ഥിയായ കെ രവീന്ദ്രന് നായരാണ് വിജയിച്ചത്. തുടര്‍ന്ന് 1980, 1987, 1991,1996, 2000 എന്നീ വര്‍ഷങ്ങളിലെ തിരഞ്ഞെടുപ്പില് ഇടത് സ്ഥാനാര്‍ത്ഥികള് വിജയിച്ചു. കോണ്‍ഗ്രസ് വിജയം കണ്ടത് 1982ലും 2001ലും മാത്രമായിരുന്നു. എന്നാല് 2011ലെ മണ്ഡല പുനര് നിര്‍ണയത്തോടെ ചിത്രം മാറി.\nതിരുവനന്തപുരം നോര്‍ത്തിന്റെ ഭാഗമായ ശ്രീകാര്യവും ഉളളൂരും കഴക്കൂട്ടം നിയമസഭാ മണ്ഡലത്തോട് കൂട്ടിച്ചേര്‍ക്കപ്പെട്ടു. പകരം നെട്ടയം കൂട്ടിച്ചേര്‍ത്ത് വട്ടിയൂര്‍ക്കാവ് മണ്ഡലം രൂപീകരിക്കപ്പെട്ടു. പഴയ കോട്ട തിരിച്ച് പിടിക്കുക ലക്ഷ്യത്തോടെയാണ് ഏറെ ജനപ്രിയനായ മേയര് വികെ പ്രശാന്തിനെ ഇടതുപക്ഷം വട്ടിയൂര്‍ക്കാവില് കളത്തിലിറക്കിയത്. നായര് വോട്ടുകള് ഏറെ നിര്‍ണായകമായ മണ്ഡലത്തില് സാമുദായിക സാഹചര്യം പരിഗണിക്കാതെയായിരുന്നു സിപിഎമ്മിന്റെ നീക്കം. പ്രളയ കാലത്തെ പ്രവര്‍ത്തനങ്ങളുടെ പേരില് കക്ഷി രാഷ്ട്രീയ ഭേദമന്യേ എല്ലാവരുടേയും പ്രിയങ്കരനായി മാറിയ മേയര് ബ്രോയുടെ ജനപ്രീതി തന്നെയായിരുന്നു സിപിഎമ്മിന്റെ ആയുധം.\nelection, kerala election 2019, vattiyurkavu, vk prasanth


അവള് പണ്ടേ അങ്ങനെയാണ്! എലീനയെ വിമര്‍ശിച്ച് ആര്യ! ബിഗ് ബോസിലെത്താന് കാരണം ഇതാണെന്നും താരം! - Malayalam Filmibeat\nബിഗ് ബോസ് സീസണ്2നെക്കുറിച്ചുള്ള ചര്‍ച്ചകള് സോഷ്യല് മീഡിയയില് സജീവമാണ്. കാത്തിരിപ്പിന് വിരാമമിട്ട് അടുത്തിടെയായിരുന്നു പരിപാടി തുടങ്ങിയത്. പ്രേക്ഷകര്‍ക്ക് സുപരിചിതരായവര് മാത്രമല്ല വിവിധ മേഖലകളിലായി കഴിവ് തെളിയിച്ച് മുന്നേറുന്നവരും ഇത്തവണ മത്സരിക്കാനെത്തിയിട്ടുണ്ട്. യഥാര്‍ത്ഥ ജീവിതത്തില് തങ്ങള് എങ്ങനെയാണെന്ന് പല താരങ്ങളും തെളിയിച്ചത് ബിഗ് ബോസിലൂടെയായിരുന്നു. ഇതുവരെ പറയാത്ത കാര്യങ്ങളെക്കുറിച്ചുള്ള വെളിപ്പെടുത്തലിനും ബിഗ് ഹൗസ് സാക്ഷ്യം വഹിച്ചിരുന്നു. രണ്ടാം വാരത്തിലേക്ക് കടന്നിരിക്കുകയാണ് പരിപാടി ഇപ്പോള്.\nഎലിമിനേഷനുള്ള നോമിനേഷനുകളും ഇതിനിടയില് നല്‍കിയിരുന്നു. ഒപ്പമുള്ളവരെക്കുറിച്ച് പരസ്യമായും രഹസ്യമായുള്ള ചര്‍ച്ചകളും അരങ്ങേറുന്നുണ്ട്. ഫേക്കാണെന്നും മത്സരത്തിലെ നിലനില്‍പ്പിന് വേണ്ടിയാണ് അങ്ങനെ പെരുമാറുന്നതെന്നുമൊക്കെയുള്ള ആക്ഷേപങ്ങളും ഇതിനിടയില് ഉയര്‍ന്നുവന്നിട്ടുണ്ട്. ആരായിരിക്കും പുറത്തേക്ക് പോവുന്നതെന്നറിയാനായി കാത്തിരിക്കുകയാണ് എല്ലാവരും. കാര്യങ്ങളിലൊന്നും പങ്കെടുക്കാതെ മാറിനില്‍ക്കുന്നവരെക്കുറിച്ചും അനാവശ്യ വഴക്കുകളുണ്ടാവുന്നവരെക്കുറിച്ചും ചിലരുടെ പെരുമാറ്റം ശരിയല്ലെന്നുമൊക്കെയുള്ള കാരണങ്ങളാണ് മത്സരാര്‍ത്ഥികള് ബിഗ് ബോസിന് മുന്നില് നിരത്തിയത്. ഇതിനിടയിലാണ് എലീനയെക്കുറിച്ചുള്ള തുറന്നുപറച്ചിലുമായി ആര്യ എത്തിയത്.\nആദ്യവാരം പിന്നിടുന്നതിനിടയില് മത്സരാര്‍ത്ഥികളും അന്യോന്യം മനസ്സിലാക്കി വരികയാണ്. മറ്റുള്ളവരുടെ പെരുമാറ്റത്തെക്കുറിച്ചും മറ്റ് ഇടപെടലുകളെക്കുറിച്ചുമൊക്കെ മത്സരാര്‍ത്ഥികള് അന്യോന്യം സംസാരിക്കുന്നുണ്ട്. അവതാരകയായ എലീന പടിക്കലിനെക്കുറിച്ച് പലരും രഹസ്യമായി കുറ്റം പറയുന്നുണ്ട്. കഴിഞ്ഞ ദിവസം ആര്യയും സംഘവും ഇതേക്കുറിച്ച് ചര്‍ച്ച ചെയ്തിരുന്നു. ഗെയിമിന് ശേഷമായിരുന്നു വീണയും രേഷ്മ രാജനും സുജോ മാത്യുവും പരീക്കുട്ടിയും ആര്യയും എലീനയെക്കുറിച്ച് സംസാരിച്ചത്.\nഎലീനയെ തനിക്ക് പണ്ടേ അറിയാം, അവളുടെ ക്യാരക്ടറിനെക്കുറിച്ചും അറിയാമെന്ന് പറഞ്ഞായിരുന്നു ആര്യ തുടങ്ങിയത്. ഓവര് സ്മാര്‍ട്ടും ഹൈപ്പര് ആക്റ്റീവുമാണ്. ബുദ്ധിപരമായാണ് സംസാരിക്കുന്നതെന്നാണ് എലീനയുടെ ധാരണ. എന്നാല് പുറത്തുവരുന്നതെല്ലാം ബ്ലണ്ടറാണ്. എലീനയെക്കുറിച്ച് ആര്യ പറയുമ്പോള് മറ്റുള്ളവരും ഇത് ശരിവെക്കുകയായിരുന്നു. നേരത്തെ ഫുക്രുവും എലീനയെക്കുറിച്ച് സംസാരിച്ചിരുന്നു.\nബിഗ് ബോസിലേക്ക് എടുത്തതിന് കാരണം\nപറയുന്നതെല്ലാം മണ്ടത്തരമായതിനാലാണ് അവളെക്കുറിച്ച് ഇത്രയധികം ട്രോളുകള് ഇറങ്ങുന്നത്. അതുകൊണ്ടാണ് അവളെ ബിഗ് ബോസിലേക്ക് എടുത്തതെന്നായിരുന്നു ആര്യ പറഞ്ഞത്. ട്രോളര്‍മാരുടെ പ്രിയതാരങ്ങളിലൊരാളാണ് എലീന. എലീനയുടെ അഭിമുഖം വന്നതിന് പിന്നാലെയായിത്തന്നെ ട്രോളുകളും പ്രചരിക്കാറുണ്ട്. ബിഗ് ബോസിലേക്ക് എലീനയെത്തിയതിന് പിന്നിലെ കാരണം ട്രോളുകളെന്നാണ് ആര്യയുടെ കണ്ടെത്തല്.\nഇത്തവണത്തെ എലിമിനേഷന് നോമിനേഷനില് എലീനയും ഇടംപിടിച്ചിട്ടുണ്ട്. മനസ്സില് മറ്റെന്തൊക്കെയോ വെച്ചാണ് താരം പെരുമാറുന്നതെന്നായിരുന്നു താരത്തെ നോമിനേറ്റ് ചെയ്തവര് പറഞ്ഞത്. അങ്ങനെയാണ് തനിക്ക് തോന്നുന്നതെന്നും ഇത് ശരിയാണോയെന്ന് അറിയില്ലെന്നും അവര് പറഞ്ഞിരുന്നു. എലീന ആദ്യവാരം തന്നെ പുറത്താവുമോയെന്നറിയാനായി കാത്തിരിക്കുകയാണ് എല്ലാവരും. രജത് കുമാര്, സുജോ മാത്യു, അലക്‌സാന്‍ഡ്ര തുടങ്ങിയവരും ഇത്തവണ നോമിനേഷനിലുണ്ട്.\nകഴിഞ്ഞ തവണ പേളി മാണിക്കെതിരെയായിരുന്നു ഈ ആരോപണം. പേളി ഫേക്കാണെന്നായിരുന്നു പലരും പറഞ്ഞത്. മത്സരത്തിലെ നിലനില്‍പ്പിന് വേണ്ടിയാണ് പേളിയുടെ പ്രണയമെന്ന് പറഞ്ഞവര് വരെയുണ്ടായിരുന്നു. ഇത്തവണ എലീനയാണ് ഈ ആരോപണം നേരിടുന്നത്. യഥാര്‍ത്ഥത്തിലുള്ള എലീന ഇങ്ങനെയല്ലെന്നും ഫേക്കായാണ് ബിഗ് ബോസില് പെരുമാറുന്നതെന്നുമാണ് മറ്റുള്ളവര് പറയുന്നത്.\nBig Boss Malayalam Season2Arya's comment about Alina Padikkal.


ഫറോക്ക് മുന്‍സിപ്പാലിറ്റിയില് യു.ഡി.എഫിന് ഭരണം നഷ്ടമായി\nസ്വന്തം ലേഖകൻ June 13, 2018 08:46 PM IST\nരാഷ്്ട്രീയ നാടകങ്ങള്‍ക്കൊടുവില് ഫറോക്ക് മുന്‍സിപ്പാലിറ്റിയില് യു.ഡി.എഫിന് ഭരണം നഷ്ടമായി. ഇന്നു നടന്ന തിരഞ്ഞെടുപ്പില് എല്.ഡി.എഫ് പിന്തുണയോടെ മല്‍സരിച്ച സ്വതന്ത്ര അംഗം കമറുലൈലയെ നഗരസഭ അധ്യക്ഷയായി തിരഞ്ഞെടുത്തു. കോണ്‍ഗ്രസ് അംഗങ്ങള് വോട്ടുമറിച്ചതോടെയാണ് കമറുലൈലയുടെ വിജയം ഉറപ്പായത്.\nപരസ്പരം പോരടിച്ചുനിന്ന അംഗങ്ങളെ ഒന്നിപ്പിക്കാന് യു.ഡി.എഫ് ജില്ലാ നേതൃത്വം നടത്തിയ അവസാനഘട്ട ശ്രമങ്ങളും പാഴായി. വിമത കോണ്‍ഗ്രസ് പ്രതിനിധികള്‍ക്ക് സ്ഥാനങ്ങള് വാഗ്ദാനം നല്‍കിയെങ്കിലും ഫലമുണ്ടായില്ല. ചെയര്‍മാന് തിരഞ്ഞെടുപ്പില് വിപ്പ് ലംഘിച്ച രണ്ടു കോണ്‍ഗ്രസ് അംഗങ്ങള് എല്.ഡി.എഫ് സ്ഥാനാര്‍ഥിക്ക് വോട്ടുചെയ്തു.പണം മോഹിച്ചാണ് കോണ്‍ഗ്രസ് പ്രതിനിധികളായ രണ്ടുപേര് എല്.ഡി.എഫിനൊപ്പം ചേര്‍ന്നതെന്നാണ് യു.ഡി.എഫ് ആരോപണം\nമുപ്പത്തിയെട്ടംഗ നഗരസഭയില് എല്.ഡി.എഫ് പതിനെട്ട്, യു.ഡി.എഫ് പതിനേഴ്, ബി.ജെ.പി ഒന്ന്, രണ്ടു സ്വതന്ത്രര് എന്നിങ്ങനെയാണ് കക്ഷിനില.ഇതില് ബി.ജെ.പി പ്രതിനിധി വോട്ടെടുപ്പില് നിന്നും വിട്ടുനിന്നു.


അടിയർ - വിക്കിപീഡിയ\nകേരളത്തിലെ വയനാട് ജില്ലയിൽ കാണപ്പെടുന്ന ഒരു ആദിവാസി വർഗമാണ് അടിയർ. അടിമ എന്നാണ് അടിയൻ എന്ന വാക്കിന്റെ അർത്ഥം. കന്നഡയും മലയാളവും കലർന്നതാണ് ഇവരുടെ ഭാഷ. പ്രധാന തൊഴിൽ കൃഷിയാണ്. സ്വയം കൃഷിചെയ്ത് ജീവിച്ചിരുന്ന ഇവർ വയനാട്ടിലെത്തിയ ജന്മിമാരുടെ അടിമകളായി മാറുകയായിരുന്നു.[അവലംബം ആവശ്യമാണ്] മൂപ്പന് ദൈവങ്ങളുമായി ബന്ധമുണ്ടെന്നാണ് ഇവരുടെ വിശ്വാസം. ഗോത്രത്തിൽ വലിയ അധികാരമാണ് മൂപ്പനുള്ളത്. ഇവരുടെ ഒരു അനുഷ്ഠാന കലയാണ് നാട്ടുഗദ്ദിക.\nഅടിയരിൽ പല കുലങ്ങളും ഓരോ കുലങ്ങൾക്കും പ്രത്യേകം ദൈവങ്ങളുമുണ്ട്.അടിയരിൽ വൈദ്യനും, മന്ത്രവാദിയും, ന്യായാധിപനും എല്ലാം മൂപ്പൻ തന്നെയാണ്.\nവിചിത്രമായ പല ആചാരങ്ങളും അടിയർക്കുണ്ട്. രോഗ ചികിത്സയുമായി ബന്ധപ്പെട്ട ഒരു ആചാരം ഇങ്ങനെയാണ്. ഒരാൾ രോഗിയാകുമ്പോൾ മൂപ്പൻ ഒരു കോഴിയുടെ തല വെട്ടുന്നു. തല തെക്കോട്ട് വീക്ഷിക്കുകയാണെങ്കിൽ രോഗിയെ ചികിത്സിക്കരുത്. അയാൾ മരിക്കണമെന്നാണ് ദൈവഹിതം. മറിച്ചാണെങ്കിൽ അയാളെ ചികിത്സിക്കാം. തെറ്റ് ചെയ്തതിന് ദൈവം നൽകുന്ന ശിക്ഷയാണ് രോഗം എന്നാണ് അടിയരുടെ വിശ്വാസം. തെറ്റിന് പരിഹാരമായി അവർക്ക് വളരെ വിലപ്പെട്ടതായ പിച്ചള വളകൾ ദൈവത്തിന് സമർപ്പിക്കണം. ആ വള‍കൾ പിന്നീട് മൂപ്പൻ എടുക്കും. രോഗം മാറിയാൽ ദൈവത്തെ പ്രീതിപ്പെടുത്തുന്നതിന് ഒരു പ്രത്യേക പൂജ ചെയ്യണം. ഇതും വളരെ പണച്ചെലവുള്ള കാര്യമാണ്.\n"https://ml.wikipedia.org/w/index.php?title=അടിയർ&oldid=1884895" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:27, 22 ഡിസംബർ 2013.


ലളിതാംബിക അന്തർജ്ജനം | Kerala Women\nBy kwupd@web, 28 ജനുവരി, 2021\nസാഹിത്യ‑സാംസ്‌കാരിക രംഗത്തേയ്ക്ക് സ്ത്രീകൾ അധികം കടന്നുവന്നിട്ടില്ലാത്ത കാലത്ത് ശക്തമായ കഥകളുമായി രംഗപ്രവേശനം നടത്തിയ എഴുത്തുകാരിയാണ് ലളിതാംബിക അന്തർജനം. മാനവികതാവാദിയും സാമൂഹ്യപരിഷ്കർത്രിയുമായിരുന്ന ലളിതാംബിക അന്തർജ്ജനം കൊല്ലം ജില്ലയിലെ കൊട്ടാരക്കര താലൂക്കില് കോട്ടവട്ടത്ത് ഇല്ലത്ത് ദാമോദരന് നമ്പൂതിരിയുടേയും നങ്ങയ്യ അന്തർജനത്തിന്റെയും മകളായി 1909 മാര്‍ച്ച് 30ന് ജനിച്ചു. പിതാവ് പ്രജാസഭാമെമ്പറും പണ്ഡിതനും സമുദായ പരിഷ്കർത്താവും ആയിരുന്നു. കുട്ടിക്കാലത്തുതന്നെ സാഹിത്യാഭിരുചി പ്രകടമായിരുന്നു. വീട്ടിനുള്ളിൽ തന്നെയായിരുന്നു വിദ്യാഭ്യാസവും. മലയാളം, സംസ്കൃതം, ഇംഗ്ലീഷ്, ഹിന്ദി എന്നീ ഭാഷകൾവശമാക്കി. ഇല്ലത്തെ ഗ്രന്ഥശേഖരവും സാഹിത്യാന്തരീക്ഷവും അച്ഛനമ്മമാരുടെയും ‘പ്രബുദ്ധകേരളം’ പത്രാധിപരായിരുന്ന അമ്മാവന്റെയും പ്രോത്സാഹനവും ബാല്യത്തില്‍തന്നെ സാഹിത്യരചനകളില് ഏര്‍പ്പെടാന് വഴിയൊരുക്കി. കവിതയിലൂടെ സാഹിത്യ ജീവിതം ആരംഭിച്ചു. തുടർന്ന് കഥാരചനയിൽഏർപ്പെട്ട് പേരെടുത്തു. 1927ല് രാമപുരത്ത് നാരായണന് നമ്പൂതിരിയെ വിവാഹം കഴിച്ചു.\nതനിക്ക് ചുറ്റും കാണുന്ന കാര്യങ്ങള്, സ്വാനുഭവങ്ങള് ഇവയെല്ലാം കഥയ്ക്ക് ഇതിവൃത്തമാക്കി. നമ്പൂതിരി സമുദായത്തില് അന്ന് നിലനിന്നിരുന്ന അന്ധവിശ്വാസങ്ങളും അനാചാരങ്ങളും ഒരു പരിധിവരെ നിയന്ത്രിക്കാന് ആ കഥകള്‍ക്ക് കഴിഞ്ഞു. 1923 സെപ്റ്റംബര് ലക്കം ‘ശാരദ’യില് പ്രസിദ്ധീകരിച്ച ‘അഭിനവപാര്‍ത്ഥസാരഥി’ ഗാന്ധിജിയെക്കുറിച്ചുള്ള ലേഖനമായിരുന്നു ആദ്യരചന. കവിതകളും ലേഖനങ്ങളും ‘ഉണ്ണിനമ്പൂതിരി’, ‘യോഗക്ഷേമം’, ‘ശാരദ’ എന്നീ മാസികകളില് പ്രസിദ്ധികരിച്ചു. 1937ലാണ് ലളിതാഞ്ജലി എന്ന കവിതാസമാഹാരത്തോടെ കാവ്യലോകത്ത് ലളിതാംബിക രംഗപ്രവേശം ചെയ്തത്. തുടർന്ന് അതേ വർഷം തന്നെ അംബികാഞ്ജലി എന്ന കഥാസമാഹാരവും രചിച്ചു. ലളിതാംബിക ആദ്യമായി എഴുതിയ "യാത്രാവസാനം' എന്ന കഥ സാമുഹ്യചലനങ്ങൾ സൃഷ്ടിച്ചു. പ്രസിദ്ധ എഴുത്തുകാരിയായ " സീതാദേവി ചതോ പാദ്ധ്യായ "മോഡേൺ റിവ്യൂ' എന്ന പ്രസിദ്ധീകരണത്തിൽ എഴുതിയ ഒരു കഥയുടെ സ്വതന്ത്രാവിഷ്കാരമായിരുന്നു ആ കഥ. നമ്പൂതിരി ഇല്ലങ്ങളിലെ ഇരുളടഞ്ഞ അകത്തളങ്ങളിൽ ആചാരനീതികളാൽ ജീവിതം തകർന്ന നമ്പൂതിരി സ്ത്രീകളുടെ ദുരിതങ്ങളെ ചിത്രീകരിക്കുകയും അവർക്ക് ദുരാചാരങ്ങളിൽനിന്ന് മോചനം നേടാൻ ശക്തി നൽകുകയും ചെയ്യുന്ന "വിധിബലം", "പ്രതിധ്വനി", "മനുഷ്യൻ മാത്രം" തുടങ്ങിയ കഥകളും ലളിതാംബിക രചിച്ചു പ്രചരിപ്പിച്ചു. കുറിയേടത്തു താത്രിയുടെ സ്മാർത്തവിചാരണയെ അടിസ്ഥാനമാക്കി രചിച്ച "പ്രതികാരദേവത"എന്ന കഥ കുടുംബവും സ്വസമുദായവും കുറ്റക്കാരിയായി മുദ്രകുത്തിയ നിരാലംബയായ സ്ത്രീയുടെ വിക്ഷുബ്ദ ഹൃദയത്തിന്റെ വേദനയുടെ കരളലിയിക്കുന്ന ചിത്രീകരണമാണ്.\n1965ൽ പുറത്തിറങ്ങിയ ശകുന്തള എന്ന ചലച്ചിത്രത്തിന്റെ തിരക്കഥയും സംഭാഷണവും നിർവഹിച്ചതും ലളിതാംബികാന്തർജനം തന്നെയായിരുന്നു. “അഗ്നിസാക്ഷി” എന്ന ഒറ്റ നോവൽ കൊണ്ട് മലയാള സാഹിത്യ മനസ്സിൽ ചിര:പ്രതിഷ്ഠ നേടിയ സാഹിത്യകാരിയാണ് ലളിതാംബിക അന്തർജ്ജനം. അഗ്നിസാക്ഷി എന്ന നോവൽ അതേ പേരിൽ സിനിമ ആയിട്ടുണ്ട്. നാലുകെട്ടുകൾക്കുള്ളിൽ മൂടുപടങ്ങളിലും മറക്കുടകളിലും മൂടി നെടുവീർപ്പിട്ടു കണ്ണുനീർവാർത്തു കഴിഞ്ഞ ആത്തോൽ സമൂഹത്തിൻറെ ദുരന്ത കഥകൾക്ക് നാവും നാമവും കൊടുക്കാൻ അന്തർജനത്തിന്റെ എഴുത്തിനു കഴിഞ്ഞു. അന്തർജ്ജനം ലക്ഷ്യമാക്കിയത് മുഖ്യമായും സ്ത്രീ സമൂഹത്തിന്റെ മോചനമാണ്. 'ആത്മകഥയ്ക്ക് ഒരു ആമുഖം' എഴുതിയപ്പോൾ അവർ പറഞ്ഞു. "കലയുടെ വളർച്ചക്ക് അത്യാവശ്യമായി വേണ്ടത് സ്വാതന്ത്ര്യമാണ്. സ്വന്തമായ ഒരു ഭവനം, സ്നേഹം, സുഹൃത്തുക്കൾ ഇതൊക്കെ ലഭിച്ചില്ലെങ്കിൽ നാം എന്തായിതീരുന്നു." എന്നാണ്.\n1977-ൽ “അഗ്നിസാക്ഷി' എന്ന നോവലിന് വയലാർ അവാർഡും ഓടക്കുഴൽ അവാർഡും "ഗോസായി പറഞ്ഞ കഥ' എന്ന കൃതിക്ക് കേന്ദ്രസാഹിത്യ അക്കാദമി അവാർഡും ലഭിച്ചു. കേരള സാഹിത്യ അക്കാദമി അവാർഡിനും അർഹയായിട്ടുണ്ട്. കേരള സോഷ്യൽ വെൽഫയർ ബോർഡ് അംഗം, കേരളസാഹിത്യഅക്കാദമി അംഗം, പാഠ പുസ്തക കമ്മറ്റി അംഗം എന്നീ നിലകളിൽ സേവനമനുഷ്ഠിച്ചിട്ടുണ്ട്. അഖിലേന്ത്യാ വിമൻസ് കോൺഫറൻസിലും പ്രവർത്തിച്ചിരുന്നു.\nവയലാറും ബഷീറും അന്തർജനത്തിന് അയച്ച കത്തുകളും മറുപടിയും തനൂജ ഭട്ടതിരിപ്പാട് (അന്തർജനത്തിന്റെ പേരക്കുട്ടി)എഡിററു ചെയ്ത് പ്രസിദ്ധീകരിച്ചിട്ടുണ്ട്.\nലളിതാംബിക അന്തർജ്ജനം, വൈക്കം മുഹമ്മദ് ബഷീറിന് എഴുതിയ ഒരു കത്തിൽ നിന്ന്:\nഇരുളിൽ നിന്ന് പ്രകാശത്തിനു വേണ്ടി രാത്രി കരയുമ്പോൾ അവളുടെ കണ്ണീർക്കണങ്ങൾ കവിതയായി ലോകത്തിനു തോന്നും. ആ വിളർത്ത പുഞ്ചിരി വല്ലപ്പോഴും ഒരു അമ്പിളി കലയായി തെളിഞ്ഞാൽ അതിനെ നിങ്ങൾ സുഖോപഭോഗത്തിന്റെ മാദകസ്മിതമായി വ്യാഖ്യാനിക്കുമോ? ഇരുളടഞ്ഞ നിശീഥിനിക്കും ഒന്നു ചരിക്കണമെന്നുണ്ട്. അതും ഹൃദയം തുറന്ന് ഒന്നുനിശ്വസിച്ചുകൊള്ളട്ടെ. ഞങ്ങൾ പാവപ്പെട്ട സ്ത്രീകൾ പരിഷ്ക്കാര സൂര്യനു വേണ്ടി പ്രാർത്ഥിക്കുന്നതു പോലെ, രാത്രിയും ഉഷ:കാലത്തെ ധ്യാനിക്കുകയാണ്. പക്ഷേ അത് വന്നുചേരുമ്പോൾ ഞങ്ങളുടെകഴുത്തുഞെരിച്ചുകൊല്ലുന്നു.പരിഷ്കാരിയായ പുരുഷൻ (ശാസ്ത്രജ്ഞൻ) അവന്റെ കയ്യിൽ സ്ത്രീഹൃദയം അളന്നു തിരിച്ച് അറുത്തുമുറിക്കുവാനുള്ള ഒരു മാംസ ഖണ്ഡമാണ്.ആ മൃദുലമായ മാംസപേശികളിൽ നിർഭരമായ വികാര ചലനങ്ങളുടെ ആകെ തൂക്കം അവനെങ്ങനെ അറിയാം? എനിക്കു തോന്നുന്നു സ്നേഹിതാ, എത്ര നിഷ്കർഷിച്ചു പഠിച്ചാലും ഒരു പുരുഷന് സ്ത്രീഹൃദയസർവ്വസ്വം അറിയുവാൻ കഴിയുകയില്ലെന്ന്.\nവൈക്കം മുഹമ്മദ് ബഷീർ, ലളിതംബിക അന്തർജ്ജനത്തിന് അയച്ച ഒരു കത്തിൽ നിന്ന്:\nപ്രിയപ്പെട്ട സഹോദരി, എനിക്ക് നിങ്ങോട് ഒരു സംഗതി പറയുവാനുണ്ട്. എൻെറ ഒരു ആഗ്രഹം, മറ്റൊന്നുമല്ല. നിങ്ങൾ ഒരു നോവലെ ഴുതണം. ഒരു സ്ത്രീയുടെ ജീവിത കഥ. പോരാ.ഒരു സമുദായത്തിൻെറ, ഒരു രാഷ്ട്രത്തിന്റെ തന്നെ കഥയായിരിക്കണം.അത് സ്വരൂപിക്കേണ്ടത് എവിടെനിന്നാണെന്ന് അറിയാമോ? നിങ്ങളുടെ ഹൃദയത്തിൽനിന്ന് ,നിങ്ങളുടെ ആത്മാവിൽ നിന്ന് തന്നെ. നിങ്ങൾ തന്നെ ആയിരിക്കണം കഥയുടെ ബീജം. അതൊരു കൊച്ചു കുഞ്ഞായിരുന്നു. നൂൽബന്ധമില്ലാതെ, യാതൊന്നും അറിയാതെ, മണ്ണിലും ചെളിയിലും അങ്ങനെ ഓടിക്കളിച്ച് ചിരിച്ചുല്ലസിച്ച് നടന്ന ഒരു കുഞ്ഞു സ്ത്രീ. അത് വളരുന്നു. ദാഹ മോഹാദികൾ ഉണ്ടാവുന്നു. അങ്ങനെ,അങ്ങനെ.... അധികം പറയേണ്ടല്ലോ. ഇതാണ് സംഗതി. സ്ത്രീകളുടെ എല്ലാവിധ വികാരങ്ങളും വിചാരങ്ങളും അതിൽ ചിത്രീകരിക്കാൻശ്രമിക്കണം. ഇങ്ങേയററം പ്രസവവേദനകൂടി ഇതിൽ വരുത്തണം. ഞാൻ കൂടുതലായി ഒന്നും പറയുന്നില്ല. ഇതുവരെ നമ്മുടെ ഭാഷയിൽ ഉണ്ടായിട്ടില്ലാത്ത വിധത്തിൽ, അത്രയ്ക്ക് ഉത്കൃഷ്ടമായ ഒരു ഗ്രന്ഥം നിങ്ങൾക്ക് രചിക്കുവാൻ കഴിയും. ശ്രമിക്കുക. സമയം പാഴാക്കരുത്. ഈ പറയുന്നത് നിങ്ങളുടെ മൂത്ത സഹോദരൻ ആണെന്ന് കരുതണം. ഞാൻ പറഞ്ഞ നോവൽ ആറുമാസംകൊണ്ട് നിങ്ങൾക്ക് എഴുതി തീർക്കാനാകും. അതിനിടെ ഞാൻ മരിച്ചു പോയിട്ടില്ലെങ്കിൽ ആ നോവൽ എന്റെ പേർക്കയക്കണം. മംഗളാശംസകൾ...\nലളിതാംബിക അന്തര്‍ജ്ജനത്തിന്റെ ചില വാക്കുകൾ\n‘സാഹിത്യവും കുടുംബജീവിതവും തമ്മില് എങ്ങനെ മത്സരമില്ലാതെ വരും? രണ്ടും പൂര്‍ണ്ണമായ ആത്മസമര്‍പ്പണം ആവശ്യപ്പെടുന്നു. ഭര്‍ത്താവിന്റെയും കുട്ടികളുടെയും കുടുംബവലയത്തില്‍പ്പെട്ട മറ്റെല്ലാവരുടെയും യോഗക്ഷേമങ്ങള് ഒരു ഗൃഹിണി നിരന്തരം അന്വേഷിച്ചുകൊണ്ടിരിക്കേണ്ടതാണല്ലോ. കൂടാതെ അടുക്കള, പശുക്കള്, പരിചാരകര്- കുട്ടികളുടെ ശാരീരികവും മാനസികവുമായ വളര്‍ച്ച അമ്മയുടെ കൈയിലല്ലേ?… മറുഭാഗത്ത് കലയോ? നിരന്തരമായ വായനയും മനനവും നിരീക്ഷണവും പരിശീലനവും അതിനാവശ്യമായുണ്ട്. ഏകാഗ്രത, സമയം, പരിശോധനയ്ക്കും തിരുത്തലിനുമുള്ള സാവകാശം, ഋഷിതുല്യമായ ധ്യാനനിലീനത- ഇങ്ങനെയെന്തെല്ലാം നല്ല കലാസൃഷ്ടികളുടെ രചനയ്ക്കുണ്ടാകണം? അപ്പോള് കര്‍ത്തവ്യബോധമുള്ള ഒരു കേരളീയ കര്‍ഷക കുടുംബിനിക്ക് എത്ര പ്രയാസമുണ്ടെന്നാലോചിക്കുക. ഒരു സത്യം പറയട്ടെ, ഞാനിന്നോളം രാത്രിയിലേ വല്ലതും എഴുതിയിട്ടുള്ളൂ. രണ്ടു കുട്ടികളെ തൊട്ടിലിലിട്ടാട്ടിക്കൊണ്ട് ചുവട്ടിലിരുന്ന് എഴുതിയിട്ടുണ്ട്. അടുക്കളപ്പടിമേല്‍വെച്ച് കവിത കുറിക്കാറുണ്ട്. കഥ അങ്ങനെ പറ്റില്ല.രാത്രി പത്തു മണി കഴിഞ്ഞ് സമസ്ത ജീവജാലങ്ങളും ഉറങ്ങുന്ന സമയം ഉണര്‍ന്നിരുന്ന് ഞാന് എഴുതും- പലപ്പോഴും നേരം വെളുക്കുന്നതു വരെ. അതാണെന്നെ രോഗിണിയാക്കിയതെന്നു പറയുന്നു….’\nഅഗ്നി സാക്ഷി (1977)\nമനുഷ്യനും മനുഷ്യരും (1979)\n1. ആത്മകഥയ്ക്ക് ഒരു ആമുഖം- ലളിതാംബിക അന്തർജ്ജനം\n2. അന്തർജ്ജനത്തിനു സ്നേഹപൂർവ്വം ബഷീർ - തനൂജ ഭട്ടത്തിരിപ്പാട്\n3.ലളിതാംബിക അന്തർജനം (1909- 1987) നവകേരള ശില്പികൾ ജീവിതപഥത്തിലൂടെ - ടി കെ കൃഷ്ണകുമാർ\n4. കാലത്തിന്റെ കഥാകാരി- ലളിതാംബിക അന്തര്‍ജനം - ജനയുഗം, https://janayugomonline.com/lalithambika-antherjanam-kalatinte-kalakari/\n5. ലളിതാംബിക അന്തർജ്ജനം - പൂക്കാലം - മലയാള മിഷൻ പ്രസിദ്ധീകരണം


അഭയ കേസ്: നാർക്കോ അനാലിസിസ് തെളിവായി സ്വീകരിക്കാനാവില്ലെന്ന് കോടതി-Sister Abhaya Case: Narco Analysis cannot be accepted as evidence\nപ്രതിയെ സ്വയം തെളിവ് നൽകാൻ നിർബന്ധിക്കാനാവില്ലന്നും നിർബന്ധിത തെളിവു ശേഖരണം മൗലീകാവകാശങ്ങളുടെ ലംഘനമാണന്നും കോടതി വ്യക്തമാക്കി\nFebruary 3, 2020 10:11:11 am\nകൊച്ചി: സിസ്റ്റർ അഭയ കേസിൽ പ്രതികളെ നാർക്കോ അനാലിസിസ് നടത്തിയ ഡോക്ടർമാരുടെ വിസ്താരം ഹൈക്കോടതി വിലക്കി. നാർക്കോ അനാലിസ് ഫലം പ്രതികൾക്കെതിരായ തെളിവായി സ്വീകരിക്കാനാവില്ലെന്ന് കോടതി വ്യക്തമാക്കി. ഇതിന് ക്രിമിനൽ നടപടിച്ചട്ടത്തിൽ വ്യവസ്ഥയില്ലന്ന് കോടതി ചുണ്ടിക്കാട്ടി.\nപ്രതിയെ സ്വയം തെളിവ് നൽകാൻ നിർബന്ധിക്കാനാവില്ലന്നും നിർബന്ധിത തെളിവു ശേഖരണം മൗലീകാവകാശങ്ങളുടെ ലംഘനമാണന്നും കോടതി വ്യക്തമാക്കി. നാർക്കോ പരിശോധന പ്രതികളുടെ സമ്മത്തോടെയാണങ്കിൽ പോലും ഫലം തെളിവായി സ്വീകരിക്കാനാവില്ലന്നും കോടതി ചൂണ്ടിക്കാട്ടി.\nഡോക്ടർമാരെ വിസ്തരിക്കാൻ തിരുവനന്തപുരം സിബിഐ കോടതി അയച്ച നോട്ടീസ് ജസ്റ്റീസ് അലക്സാണ്ടർ തോമസ് റദ്ദാക്കി.\nRead More: ജാമിയക്ക് മുന്നില് വീണ്ടും വെടിവയ്പ്; നാല് ദിവസത്തിനിടെ മൂന്നാമത്തെ സംഭവം\nകേസന്വേഷണത്തിന്റെ ഭാഗമായി വസ്തുതകൾ കണ്ടെത്തുന്നതിനാണ് നാർക്കോ പരിശോധന നടത്തിയതെന്നും പരിശോധനാ ഫലം തെളിവായി സ്വീകരിക്കണമോ എന്ന് വിചാരണക്കോടതി തീരുമാനിക്കാനിരിക്കുന്നതേയുള്ളു എന്ന സിബിഐയുടെ വാദം ഹൈക്കോടതി തള്ളി.\nഡോക്ടർമാരുടെ സാക്ഷി വിസ്താരത്തിനെതിരെ പ്രതികളായ ഫാദർ തോമസ് കോട്ടൂർ, സിസ്റ്റർ സ്റ്റെഫി എന്നിവർ നൽകിയ ഹരജികൾ കോടതി അനുവദിച്ചു. വിസ്താരം തടയണമെന്ന പ്രതികളുടെ ആവശ്യം സി.ബി. കോടതി തള്ളിയിരുന്നു. ഇതിനെതിരെയാണ് പ്രതികൾ ഹൈക്കോടതിയെ സമീപിച്ചത്. 2007ൽ നാർകോ അനാലിസിസ് നടത്തിയ ഡോ. എൻ. ക്യഷ്ണവേണി, ഡോ. പ്രവീൺ പർവതപ്പ എന്നിവരെ വിസ്തരിക്കാനാണ് സി.ബി.ഐ കോടതി നോട്ടീസ് അയച്ചത്.\n2009ല് കുറ്റപത്രം സമര്‍പ്പിച്ച കേസില് പത്ത് വര്‍ഷത്തിന് ശേഷമാണ് വിചാരണ ആരംഭിച്ചത്. സിസ്റ്റര് അഭയയെ 1992 മാര്‍ച്ച് 27നാണ് കോട്ടയം പയസ് ടെന്‍ത് കോണ്‍വെന്റിലെ കിണറ്റില് മരിച്ചനിലയില് കണ്ടെത്തിയത്. ഫാ.തോമസ് കോട്ടൂര്, ഫാ.ജോസ് പുതൃക്കയില്, സിസ്റ്റര് സെഫി എന്നിവരെ പ്രതിയാക്കി സിബിഐ കുറ്റപത്രം നല്‍കിയിരുന്നു. എന്നാല്, വിചാരണ നടപടികളില്ലാതെ തന്നെ ഫാ.ജോസ് പുതൃക്കയിലിനെ സിബിഐ കോടതി കുറ്റവിമുക്തനാക്കി. ലോക്കല് പൊലീസ് 17 ദിവസവും ക്രൈംബ്രാഞ്ച് ഒമ്പതര മാസവും അന്വേഷണം നടത്തി അവസാനിപ്പിച്ച കേസ് 1993 ലാണ് സിബിഐ ഏറ്റെടുത്തത്.\nWeb Title: Sister abhaya case narco analysis cannot be accepted as evidence


പ്രവാസികളുടെ കുടുംബങ്ങള് സാമ്പത്തികാസൂത്രണത്തില് ഈ കാര്യങ്ങള് ശ്രദ്ധിക്കണം\n|3 Aug 2019 12:29 PM GMT\nപ്രവാസിയുടെ ജീവിതത്തിന് രണ്ട് തലങ്ങളാണുള്ളത്. ഒന്ന് പ്രവാസജീവിതം എന്ന തലം, മറ്റൊന്ന് അയാളുടെ കുടുംബം. ഒരാള് പണം സമ്പാദിക്കുമ്പോള് മറ്റൊരു കൂട്ടര് അത് ചെലവ് ചെയ്യുന്നു. എന്നാല് വരുമാനം നിലയ്ക്കുന്ന സാഹചര്യത്തില് തുടര്‍ന്ന് ജീവിക്കാനുള്ള വക ഉണ്ടാക്കേണ്ടതിന്റെ പ്രാഥമിക ചുമതല നാട്ടില് കഴിയുന്ന പ്രവാസികളുടെ കുടുംബത്തിനുണ്ട്. പ്രവാസികള് അയയ്ക്കുന്ന പണത്തില് നല്ലൊരു പങ്ക് ജീവിത നിലവാരം ഉയര്‍ത്തുന്നതിനാണ് അയാളുടെ കുടുംബം ചെലവഴിക്കുന്നത്. ഇതോടൊപ്പം മുന്തിയ ഇനം വാഹനം വാങ്ങുന്നതിലും തുടരെ അനാവശ്യ ഷോപ്പിംഗ് നടത്താനും വരുമാനത്തിന്റെ നല്ലൊരു പങ്ക് ഉപയോഗിക്കുന്നു. എന്നാല് യഥാര്‍ത്ഥത്തില് പ്രവാസികള് അയച്ചുകൊടുക്കുന്ന പണത്തില് 40 ശതമാനത്തോളം സ്ഥിരനിക്ഷേപം, ഇന്‍ഷുറന്‍സ്, കടപ്പത്രങ്ങള്, സ്വര്‍ണത്തിലെ നിക്ഷേപം എന്നിവയിലേക്ക് വഴിതിരിച്ച് വിടുകയാണ് വേണ്ടത്.\nനിക്ഷേപത്തില് സുരക്ഷ, വരുമാനം, നികുതി, ലിക്വിഡിറ്റി എന്നീ ഘടകങ്ങള്‍ക്ക് ഊന്നല് കൊടുക്കണം. ഇതിന് യാഥാസ്ഥിതിക മാര്‍ഗങ്ങളായ, പബ്ലിക് പ്രോവിഡന്റ് ഫണ്ട്, പോസ്റ്റ് ഓഫീസ് സേവിംഗ്സ്, ബാങ്കുകളുടെ സ്ഥിരനിക്ഷേപങ്ങള് എന്നിവയാണ് നല്ലത്. റിയല് എസ്റ്റേറ്റ് നിക്ഷേപ മാര്‍ഗങ്ങള് ഉണ്ടെങ്കിലും ഇവയ്ക്ക് ലിക്വിഡിറ്റി കുറവാണ്. നികുതി നല്‍കേണ്ടി വരുമെങ്കിലും നാട്ടിലെ നിക്ഷേപമാര്‍ഗങ്ങള് തന്നെയാണ് പ്രവാസി നിക്ഷേപത്തിന് അഭികാമ്യം.\nപ്രവാസികളുടെ വരുമാനം സംബന്ധിച്ച് കുടുംബത്തില് ഉള്ളവര്‍ക്ക് കൃത്യമായ ധാരണ ഉണ്ടാകണമെന്നില്ല. അതുകൊണ്ട് തങ്ങള്‍ക്ക് ഏറ്റവും അധികം സാമ്പത്തികമായി ഇണങ്ങുന്ന ഒരു ജീവിത നിലവാരം രൂപപ്പെടുത്തിയെടുക്കുകയാണ് പ്രവാസി കുടുംബങ്ങള് ആത്യന്തികമായി ചെയ്യേണ്ടത്. പ്രവാസത്തിന്റെ കാലഘട്ടം കഴിഞ്ഞ് നാട്ടില് തിരിച്ചെത്തിയാലും ഈ ജീവിതനിലവാരം നിലനിര്‍ത്താന് സാധിക്കണം എന്ന് കരുതി കൃത്യമായ മാര്‍ഗരേഖ ഇപ്പോഴെ രൂപപ്പെടുത്തുക.\nപ്രവാസികള് വരുത്തുന്ന തെറ്റുകള്\nകൃത്യമായി അറിവില്ലാത്ത നിക്ഷേപമാര്‍ഗങ്ങളില് പണം നിക്ഷേപിക്കുക.\nനികുതി കൊടുക്കുന്നത് പേടിച്ച് ബാങ്കുകളുടെ എന്.ആര്.ഐ എക്കൗണ്ടില് തന്നെ പണം നിക്ഷേപിക്കുക.\nസ്ഥലവിലയെ സംബന്ധിച്ചും സ്ഥലം വാങ്ങല് സംബന്ധിച്ച നിയമ നടപടികളെക്കുറിച്ചും കൃത്യമായ ധാരണയില്ലാതെ റിയല് എസ്റ്റേറ്റ് മേഖലയില് നിക്ഷേപിക്കുക\nതൊഴില് സുരക്ഷയ്ക്ക് മുന്‍തൂക്കം നല്‍കാതെ ജീവിത നിലവാരം പെട്ടെന്ന് ഉയര്‍ത്തുക.\n(ലേഖനം 2010 ഓഗസ്റ്റില് ധനം പ്രസിദ്ധീകരിച്ചത്)\nNRI NRI investment opportunities


വടക്കന് കേരളത്തില് ശക്തമായ മഴയ്ക്ക് സാധ്യത - കണ്ണൂരാൻ വാർത്ത\nHome Unlabelled വടക്കന് കേരളത്തില് ശക്തമായ മഴയ്ക്ക് സാധ്യത\nവടക്കന് കേരളത്തില് ശക്തമായ മഴ തുടരാന് സാധ്യതയെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. കണ്ണൂര്, കാസര്‍ഗോഡ് ജില്ലകളില് യെല്ലോ അലേര്‍ട്ട് പ്രഖ്യാപിച്ചു. നാളെ കോഴിക്കോട്, കണ്ണൂര്, കാസര്‍ഗോഡ് ജില്ലകളില് മഴ മുന്നറിയിപ്പുണ്ട്.\nശക്തമായ കാറ്റിനും ഇടിമിന്നലോട് കൂടിയ മഴയ്ക്കുമാണ് സാധ്യത. ബുധന്, വ്യാഴം ദിവസങ്ങളില് സംസ്ഥാനത്ത് അതിശക്തമായ മഴയ്ക്കുള്ള സാധ്യതയും പ്രവചിക്കുന്നു. അതേസമയം ബുധനാഴ്ച ബംഗാള് ഉള്‍കടലില് രൂപപ്പെടുമെന്ന് പ്രതീക്ഷിച്ചിരുന്ന ന്യൂനമര്‍ദം രണ്ട് ദിവസം വൈകി ജൂലൈ 23 ഓടെയായിരിക്കും രൂപപ്പെടാന് സാധ്യതയെന്ന് കാലാവസ്ഥ നിരീക്ഷണ കേന്ദ്രം അറിയിച്ചു.\nഎന്നാലും മഹാരാഷ്ട്ര മുതല് കര്‍ണാടക തീരം വരെ നിലനില്‍ക്കുന്ന ന്യൂനമര്‍ദ പാത്തിയുടെ സ്വാധീനത്തില് കേരളത്തില് പ്രത്യേകിച്ച് മധ്യ വടക്കന് കേരളത്തില് മഴ തുടരാനാണ് സാധ്യത. കേരള തീരത്ത് ഉയര്‍ന്ന തിരമാലയ്ക്കും മണിക്കൂറില് പരമാവധി 60 കിമി വരെ വേഗതയില് ശക്തമായ കാറ്റിനും സാധ്യതയുണ്ട്. കേരള-കര്‍ണാടക-ലക്ഷദ്വീപ് തീരങ്ങളില് നിന്ന് വ്യാഴാഴ്ച വരെ മത്സ്യ ബന്ധനത്തിന് വിലക്കുണ്ട്. കടലാക്രമണ സാധ്യതയുള്ളതിനാല് തീരദേശവാസികളും ജാഗ്രത പാലിക്കണം.


നഞ്ചിയമ്മയുടെ ജീവിതം പുസ്തകമാവുന്നു\nഅയ്യപ്പനും കോശിയും എന്ന ചിത്രത്തിലൂടെ ശ്രദ്ധേയയായ നഞ്ചിയമ്മയുടെ ജീവചരിത്രം പുസ്തകമാവുന്നു. നഞ്ചമ്മ എന്ന പാട്ടമ്മ എന്ന് പേരിട്ടിരിക്കുന്ന പുസ്തകം എഴുതിയിരിക്കുന്നത് വി.എച്ച് ദിരാര് ആണ്.\nസച്ചി സംവിധാനം ചെയ്ത ‘അയ്യപ്പനും കോശിയും’ എന്ന സിനിമയില്  നഞ്ചിയമ്മ ഒരേ സമയം പാടുകയും അഭിനയിക്കുകയും ചെയ്തിരുന്നു. ഇതോടെയാണ് നഞ്ചിയമ്മ മലയാളികള്‍ക്ക് സുപരിചിതയാവുന്നത്.\nനഞ്ചിയമ്മ സ്വന്തമായി വരികള് തയ്യാറാക്കി സംഗീതസംവിധാനം ചെയ്ത നാലുപാട്ടുകളാണ് ‘അയ്യപ്പനും കോശിയും’ എന്ന സിനിമയ്ക്കായി പാടിയത്. ഇതില് ആദ്യം പുറത്തുവന്ന കലക്കാത്ത എന്ന ഗാനം ഇതിനോടകം മൂന്ന് കോടിയിലധികം ആളുകള് കണ്ടുകഴിഞ്ഞു.ആദിവാസി കലാകാരനും അയ്യപ്പനും കോശിയും എന്ന ചിത്രത്തിലെ എക്സൈസ് ഇന്‍സ്പെക്ടറുടെ വേഷം ചെയ്ത പഴനി സ്വാമി നേതൃത്വം നല്‍കുന്ന ആസാദ് കലാസംഘത്തില് അംഗമാണ് നഞ്ചിയമ്മ. സിനിമയില് അഭിനയിക്കാന് എത്തിയ പഴനിസ്വാമി നഞ്ചിയമ്മയെ സംവിധായകന് സച്ചിക്ക് പരിചയപ്പെടുത്തുകയായിരുന്നു.\nസിന്ധു സാജന് സംവിധാനം ചെയ്ത അഗ്ഗെദ് നായാഗ (മാതൃമൊഴി) എന്ന ഡോക്യുമെന്ററിയില് ആണ് നഞ്ചിയമ്മ ആദ്യമായി പാടിയതും അഭിനയിക്കുകയും ചെയ്തത്.\nപാലക്കാട് ജില്ലയിലെ അട്ടപ്പാടിയില് നക്കുപതി പിരിവ് ഊരില് ആണ് നഞ്ചിയമ്മ താമസിക്കുന്നത്.


വില പ്രഖ്യാപനത്തിന് മുമ്പ് കുഞ്ഞൻ എസ്‌യുവി Punch -ന്റെ ടെസ്റ്റ് ഡ്രൈവുകൾ ആരംഭിച്ച് Tata - Malayalam DriveSpark\n42 min ago ഒരേ പ്ലാറ്റ്ഫോമും വ്യത്യസ്തമായ ലുക്കും; മാറ്റുരയ്ക്കാം Hyundai Alcazar ഉം Kia Carens ഉം തമ്മിൽ\n51 min ago Hilux പിക്കപ്പിൽ പെട്രോൾ എഞ്ചിൻ അവതരിപ്പിക്കാൻ പദ്ധതിയില്ലെന്ന് Toyota; കാരണം ഇതാ\nUpdated: Saturday, October 9, 2021, 23:00 [IST]\nടാറ്റ പഞ്ച് മൈക്രോ എസ്‌യുവി 2021 ഒക്ടോബർ 20 -ന് വിപണിയിലെത്തും മൈക്രോ എസ്‌യുവി ഇപ്പോൾ ടാറ്റയുടെ ഡീലർഷിപ്പുകളിൽ ഡിസ്പ്ലേ ചെയ്തിട്ടുണ്ട്. താൽപ്പര്യമുള്ള ഉപഭോക്താക്കൾക്ക് ബ്രാൻഡിന്റെ ഏറ്റവും അടുത്തുള്ള ഷോറൂമിൽ വാഹനത്തിന്റെ ടെസ്റ്റ് ഡ്രൈവും ഇപ്പോൾ ആരംഭിച്ചിട്ടുണ്ട്.\nപുതിയ പഞ്ച് മോഡൽ ഉപയോഗിച്ച്, ഈ സാമ്പത്തിക വർഷാവസാനത്തോടെ പ്രാദേശിക വാഹന നിർമ്മാതാക്കൾ തങ്ങളുടെ യൂട്ടിലിറ്റി വാഹന വിപണി വിഹിതം 10 ശതമാനം വർധിപ്പിക്കാൻ ലക്ഷ്യമിടുന്നു.\nപുതിയ ടാറ്റ മിനി എസ്‌യുവി നേരിട്ട് മാരുതി സുസുക്കി ഇഗ്നിസ്, മഹീന്ദ്ര KUV100 എന്നിവയെ നേരിടും. എന്നിരുന്നാലും, വിലയുടെ കാര്യത്തിൽ, മാരുതി സ്വിഫ്റ്റ്, ഹ്യുണ്ടായി ഗ്രാൻഡ് i10 നിയോസ് മുതൽ റെനോ കിഗർ, നിmeൻ മാഗ്നൈറ്റ് വരെ ഒന്നിലധികം കാറുകളോട് മത്സരിക്കും.\nപഞ്ചിന്റെ വിലകൾ അടിസ്ഥാന വേരിയന്റിന് ഏകദേശം 5.0 ലക്ഷം രൂപ മുതൽ പൂർണ്ണമായി ലോഡുചെയ്ത വേരിയന്റിന് 8.0 ലക്ഷം രൂപ വരെയാവും എന്ന് പ്രതീക്ഷിക്കുന്നു. പഞ്ച് മോഡൽ ലൈനപ്പ് പ്യുവർ, അഡ്വഞ്ചർ, അക്കംപ്ലിസ്ഡ്, ക്രിയേറ്റീവ് എന്നിങ്ങനെ നാല് ട്രിമ്മുകളിൽ വരുമെന്ന് വാഹന നിർമ്മാതാക്കൾ ഇതിനകം സ്ഥിരീകരിച്ചിട്ടുണ്ട്.\nഹുഡിന് കീഴിൽ, ടാറ്റ പഞ്ച് മിനി എസ്‌യുവിയിൽ 1.2 ലിറ്റർ മൂന്ന് സിലിണ്ടർ നാച്ചുറലി ആസ്പിറേറ്റഡ് എൻജിനാവും വരുന്നത്. ഇത് 85 bhp പവർ നൽകുന്നു. പെട്രോൾ യൂണിറ്റിന് അഞ്ച് സ്പീഡ് മാനുവൽ ഗിയർബോക്സ് അല്ലെങ്കിൽ AMT യൂണിറ്റ് ഉപയോഗിക്കാം.\nAMT ഗിയർബോക്‌സിൽ എൻട്രി ലെവൽ പ്യുവർ ട്രിം വരുന്നില്ല എന്നത് ശ്രദ്ധിക്കേണ്ടതാണ്. വാഹനത്തിന്റെ മൊത്തത്തിലുള്ള നീളം, വീതി, ഉയരം എന്നിവ യഥാക്രമം 3827 mm, 1742 mm, 1615 mm എന്നിങ്ങനെയാണ്.\nമിനി എസ്‌യുവി 2445 mm വീൽബേസുമായി വരുന്നു, 187 mm ഗ്രൗണ്ട് ക്ലിയറൻസും ഇതിന് ഉണ്ട്. 370 mm ആഴത്തിൽ വരെ വെള്ളത്തിലൂടെ സഞ്ചരിക്കാനും പഞ്ചിന് കഴിയും.\nഫ്ലോട്ടിംഗ് 7.0 ഇഞ്ച് ടച്ച്‌സ്‌ക്രീൻ ഇൻഫോടെയിൻമെന്റ് സിസ്റ്റം, 7.0 ഇഞ്ച് സെമി ഡിജിറ്റൽ ഇൻസ്ട്രുമെന്റ് ക്ലസ്റ്റർ, കണക്റ്റഡ് കാർ ടെക്, ഓട്ടോമാറ്റിക് എസി യൂണിറ്റ്, പുഷ് ബട്ടൺ സ്റ്റാർട്ട്/സ്റ്റോപ്പ്, ക്രൂയിസ് കൺട്രോൾ, ഓട്ടോ ഹെഡ്‌ലാമ്പുകൾ തുടങ്ങി നിരവധി സവിശേഷതകളോടെയാണ് ടാറ്റ പഞ്ചിൽ വരുന്നത്.\nവാഹനത്തിന്റെ AMT വേരിയന്റുകൾക്ക് മാത്രമായി ട്രാക്ഷൻ പ്രോ മോഡ് നിർമ്മാതാക്കൾ വാഗ്ദാനം ചെയ്യുന്നു. ചെറിയ എസ്‌യുവിയുടെ സുരക്ഷാ കിറ്റിൽ ഇരട്ട ഫ്രണ്ട് എയർബാഗുകൾ, ISOFIX ചൈൽഡ് സീറ്റ് ആങ്കറുകൾ, ABS+EBD എന്നിവ ഉൾപ്പെടുന്നു.\nടാറ്റ പഞ്ചിന്റെ വേരിയന്റുകൾ തിരിച്ചുള്ള സവിശേഷതകൾ:\nടാറ്റ പഞ്ച് പ്യുവർ വേരിയന്റ് (ബേസ്)\n* ഓൾ എറൗണ്ട് ക്ലാഡിംഗ്\n* 90 ഡിഗ്രി തുറക്കാവുന്ന ഡോറുകൾ\n* ടിൽറ്റ് അഡ്ജസ്റ്റബിൾ സ്റ്റിയറിംഗ് വീൽ\nടാറ്റ പഞ്ച് അഡ്വഞ്ചർ വേരിയന്റ് (ബേസ് മോഡലിലെ ഫീച്ചറുകൾക്കൊപ്പം)\n* ബോഡി കളർഡ് ORVMs\n* ഇലക്ട്രിക്കലി ക്രമീകരിക്കാവുന്ന ORVMs\n* ഫ്ലിപ്പ് കീ + സെൻട്രൽ റിമോട്ട് ലോക്കിംഗ് സിസ്റ്റം\n* ഫോർ ഡോർ പവർ വിൻഡോകൾ\nടാറ്റ പഞ്ച് അക്കംപ്ലിഷ്ഡ് വേരിയന്റ് (അഡ്വഞ്ചറിലെ ഫീച്ചറുകൾക്കൊപ്പം)\n* ഫോഗ് ലൈറ്റുകൾ\nടാറ്റ പഞ്ച് ക്രിയേറ്റീവ് വേരിയന്റ് (അക്കംപ്ലിഷ്ഡ് വേരിയന്റിലെ ഫീച്ചറുകൾക്കൊപ്പം)\n* LED ഡേ ടൈം റണ്ണിംഗ് ലൈറ്റുകൾ\n* ഓട്ടോ-ഫോൾഡിംഗ് ORVM\n* റിയർ വൈപ്പർ & വാഷർ\n* റിയർ സീറ്റ് ആംറെസ്റ്റ്\n* ലെതർ റാപ്പ്ഡ് സ്റ്റിയറിംഗ് വീൽ & ഗിയർ നോബ്\n* റിയർ ഡീഫോഗർ\nTata starts test drives for punch micro suv throughout india


ബുധന്, 24 ഫെബ്രുവരി 2021 (11:53 IST)\nനീണ്ട ഇടവേളയ്ക്കു ശേഷം നിവിന് പോളിയും ആസിഫ് അലിയും ഒന്നിക്കുന്നു. എബ്രിഡ് ഷൈന് ചിത്രം രാജസ്ഥാനില് തുടങ്ങി. 'മഹാവീര്യര്' എന്നാണ് സിനിമയുടെ പേര്. കന്നഡ താരം ഷാന്‍വി ശ്രീയാണ് നായിക. സിദ്ദിഖ്,ലാല് തുടങ്ങി വന് താരനിര തന്നെ ചിത്രത്തില് അണിനിരക്കും. ആദ്യ ഷെഡ്യൂള് പൂര്‍ത്തിയാക്കി തൃപ്പൂണിത്തുറയില് രണ്ടാം ഷെഡ്യൂള് ആരംഭിക്കും. ജയ്പൂര് ആണ് പ്രധാന ലൊക്കേഷനുകളില് ഒന്ന്.\nഎം മുകുന്ദന്റെ കഥയെ അടിസ്ഥാനമാക്കി എബ്രിഡ് ഷൈന് തന്നെയാണ് തിരക്കഥയൊരുക്കിയിരിക്കുന്നത്. അദ്ദേഹം സംവിധാനം ചെയ്യുന്ന അഞ്ചാമത്തെ ചിത്രം കൂടിയാണിത്. നിവിന്‍പോളിയും ഷംനാസും ചേര്‍ന്നാണ് സിനിമ നിര്‍മ്മിക്കുന്നത്. ട്രാഫിക്, സെവന്‍സ് തുടങ്ങിയ ചിത്രങ്ങളില് ആസിഫ് നിവിനും നേരത്തെ ഒന്നിച്ച് അഭിനയിച്ചിരുന്നു.വീണ്ടും ഇരുവരും ഒന്നിക്കുമ്പോള് പ്രതീക്ഷകള് വലുതാണ്.\nറാമിന്‍റെ അടുത്ത ചിത്രത്തില് മമ്മൂട്ടിയല്ല, നിവിന് പോളി !


കാറിന് പിന്നിൽ കാറിടിച്ച്അഞ്ചുപേർക്ക് പരിക്ക്Kannur Varthakal Online\nകാറിന് പിന്നിൽ കാറിടിച്ച്\nJune 13, 2022 kvonlinekannur\nഇരിട്ടി: കുന്നോത്ത് കാറുകൾ കൂട്ടിയിടിച്ചുണ്ടായ അപകടത്തിൽ കുടക് സ്വദേശികളായ അഞ്ചു പേർക്ക് പരിക്കേറ്റു. ഇന്നലെ വൈകുന്നേരം നാലോടെ ബെൻഹിൽ സ്കൂളിന് മുന്നിലായിരുന്നു അപകടം. ഇരിട്ടി ഭാഗത്തുനിന്ന് കുടക് ഭാഗത്തേക്ക് പോവുകയായിരുന്ന കാറിനു പിറകിൽ മുഴക്കുന്ന് സ്വദേശികൾ സഞ്ചരിച്ച കാർ നിയന്ത്രണംവിട്ട് ഇടിക്കുകയായിരുന്നു. കുടക് സ്വദേശികളായ നസീർ (40), ജസീല (37), ജൻസീറ (25), റിഫ (13), മുഹമ്മദ് റയാൻ (7) എന്നിവർക്കാണ് പരിക്കേറ്റത്. ഇവരെ സ്വകാര്യ ആശുപത്രിയിൽ പ്രവേശിപ്പിച്ചു.\nകാര് തോട്ടിലേക്ക് മറിഞ്ഞു\nതളിപ്പറമ്പ്: വരഡൂലില് കാര് നിയന്ത്രണംവിട്ട് തോട്ടിലേക്ക് മറിഞ്ഞു. അപകടത്തില് മൂന്നു പേര്‍ക്ക് പരിക്ക്. ഇന്നലെ പുലര്‍ച്ചെ 2.30 ഓടെയായിരുന്നു സംഭവം. കണ്ണൂര് എയര്‍പോര്‍ട്ടില് നിന്നും വരുന്നതിനിടെയാണ് പട്ടുവം സ്വദേശികള് സഞ്ചരിച്ച കാര് അപകടത്തില്‍പ്പെട്ടത്. ആരുടെയും പരിക്ക് ഗുരുതരമല്ല.\nPrevious മുഖ്യമന്ത്രി നാളെ തളിപ്പറമ്പിൽ: ഗതാഗത നിയന്ത്രണം ഏർപ്പെടുത്തി\nNext ചന്ദനമുട്ടികളുമായി രണ്ടുപേർ പിടിയിൽ.


മാപ്പ് മൈ ഹോം കണ്ണൂർ പദ്ധതി വിജയകരം; കൂടുതൽ ജനകീയമാക്കാൻ തീരുമാനം,map my home kannurkeralaonlinenews.com | Malayalam news, kerala news, onlinenews,\nFriday July 20th, 2018 - 8:22:am\nമാപ്പ് മൈ ഹോം കണ്ണൂർ പദ്ധതി വിജയകരം; കൂടുതൽ ജനകീയമാക്കാൻ തീരുമാനം...\nമാപ്പ് മൈ ഹോം കണ്ണൂർ പദ്ധതി വിജയകരം; കൂടുതൽ ജനകീയമാക്കാൻ തീരുമാനം\nPublished: Wednesday 13 September 2017 08:13:43 PM\nകണ്ണൂർ ജില്ലയിലെ മുഴുവൻ സർക്കാർ ഒാഫീസുകളുടെയും സ്ഥാപനങ്ങളുടെയും വിവരങ്ങൾ ഗൂഗ്ൾ മാപ്പിൽ ലഭ്യമാക്കി ജില്ലാ ഭരണകൂടം തയ്യാറാക്കിയ മാപ്പ്മൈ ഹോം കണ്ണൂർ പദ്ധതി വൻ വിജയമായതായി ഇതുമായി ബന്ധപ്പെട്ട് ചേർന്ന അവലോകന യോഗം വിലയിരുത്തി. സർക്കാർ സ്ഥാപനങ്ങളുടെ സ്ഥാനം, ഫോൺ നമ്പർ, പ്രവൃത്തി സമയം തുടങ്ങിയ വിവരങ്ങൾ അറിയാൻ നിരവധി പേരാണ് ഇൗ സംവിധാനം ഉപയോഗിക്കുന്നത്. ഒാഫീസുകൾ, ആശുപത്രികൾ തുടങ്ങിയ സ്ഥാപനങ്ങളുടെ പ്രവർത്തനങ്ങളെക്കുറിച്ച് സന്ദർശകർ ഒാൺലൈനിൽ കുറിച്ചിടുന്ന അഭിപ്രായങ്ങളും നിർദേശങ്ങളും കൂടുതൽ മികച്ച സേവനങ്ങളൊരുക്കാൻ സഹായകമാവുമെന്നും ജില്ലാ കലക്ടർ മീർ മുഹമ്മദലി അഭിപ്രായപ്പെട്ടു.\nപദ്ധതി കൂടുതൽ ജനങ്ങളിലെത്തിക്കുന്നതിനുള്ള പ്രവർത്തനങ്ങൾ നടത്താൻ എല്ലാ സ്ഥാപന മേധാവികളും മുൻകൈയെടുക്കണമെന്ന് അദ്ദേഹം നിർദേശം നൽകി. പദ്ധതി ജനങ്ങൾക്ക് കൂടുതൽ പ്രയോജനകരമാക്കുന്നതിന്റെ ഭാഗമായി സ്ഥാപനത്തിലെ പുതിയ സൗകര്യങ്ങൾ, സംവിധാനങ്ങൾ, സേവനങ്ങൾ തുടങ്ങിയവയെക്കുറിച്ചുള്ള വിവരങ്ങൾ ഗൂഗ്ൾ മാപ്പിൽ ഉൾപ്പെടുത്തണം. രണ്ടാഴ്ചയ്ക്കുള്ളിൽ ഇത് പൂർത്തീകരിക്കണം. പരിശോധനകൾക്കും മറ്റുമായി ഒാഫീസുകൾ സന്ദർശിക്കുന്ന ഉദ്യോഗസ്ഥർക്ക് ഒാഫീസിനെ കുറിച്ചുള്ള അഭിപ്രായം ഒാൺലൈനായി രേഖപ്പെടുത്താവുന്നതാണെന്നും ജില്ലാ കലക്ടർ പറഞ്ഞു. അതോടൊപ്പം ഒാഫീസുകൾ സന്ദർശിക്കുന്ന പൊതുജനങ്ങളെ അഭിപ്രായം രേഖപ്പെടുത്താൻ പ്രോൽസാഹിപ്പിക്കണം.\nസ്മാർട്ട് ഫോണുകളും ഇന്റർനെറ്റ് കണക്ഷനും വ്യാപകമായ ഇക്കാലത്ത് ഇത്തരം സേവനങ്ങൾ പരമാവധി ജനങ്ങളിലെത്തിക്കുന്നത് വലിയ പ്രയോജനം ചെയ്യുമെന്നും ജില്ലാ കലക്ടർ അഭിപ്രായപ്പെട്ടു. നല്ല രീതിയിൽ ജോലി ചെയ്യുന്ന സ്ഥാപനങ്ങൾ അംഗീകരിക്കപ്പെടുകയും അല്ലാത്തവ വിമർശിക്കപ്പെടുകയും ചെയ്യുന്ന സാഹചര്യത്തിൽ മാത്രമേ സർക്കാർ ഒാഫീസുകളുടെ നിലവാരം മെച്ചപ്പെടുകയുള്ളൂ. ഇതിനായി ഗൂഗ്ൾ മാപ്പിലെ റേറ്റ് ആന്റ് റിവ്യൂ സംവിധാനം പ്രയോജനപ്പെടുത്താൻ സന്ദർശകർ തയ്യാറാകണമെന്നും ജില്ലാ കലക്ടർ പറഞ്ഞു.\nമാപ്പ് മൈ ഹോം കണ്ണൂരിന്റെ ഭാഗമായി ജില്ലയിലെ 1300 വിദ്യാലയങ്ങൾ, അക്ഷയ കേന്ദ്രങ്ങൾ, ആശുപത്രികൾ തുടങ്ങി 170 സർക്കാർ വകുപ്പുകൾക്കു കീഴിലെ 2913 സ്ഥാപനങ്ങളാണ് ഗൂഗിൾ മാപ്പിൽ അടയാളപ്പെടുത്തിയത്. ജില്ലയിലെ കുടുംബശ്രീയുടെ രണ്ടായിരത്തോളം സ്ഥാപനങ്ങൾ കൂടി ഉൾപ്പെടുത്തുന്നതിനുള്ള പ്രവർത്തനങ്ങൾ പുരോഗമിച്ചുവരികയാണ്.\nസ്മാർട്ട്ഫോണിൽ ഗൂഗിൾ മാപ്പ് വഴി തെരഞ്ഞാൽ ഒാഫീസുകൾ കണ്ടെത്താൻ കഴിയും. ഒാഫീസിന്റെ വിലാസം, സ്ഥാനം എന്നിവ ഉള്ളതിനാൽ ജില്ലയിലെ ഏത് ഒാഫീസിലും അനായാസം എത്തിപ്പെടാനുമാവും. ഒപ്പം ലാന്റ് ഫോൺ നമ്പറും ലഭ്യമായ സ്ഥലങ്ങളിൽ മൊബൈൽ നമ്പറും നൽകിയിട്ടുണ്ട്. മൊബൈലിൽ നിന്ന് ഗൂഗിൾ മാപ്പ്വഴി ഒാഫീസ് നമ്പറിൽ ക്ലിക്ക് ചെയ്താൽ നേരിട്ട് ഫോൺ ചെയ്യാം. സ്ഥാപനത്തിന്റെ പേര് മലയാളത്തിലോ ഇംഗ്ലീഷിലോ ടൈപ്പ് ചെയ്ത് തെരയാനും ഇതിൽ സൗകര്യമുണ്ട്. ജില്ല എെടി മിഷനാണ് ഒാഫീസ് മാപ്പിങ്ങ് പ്രവർത്തനം ഏകോപിപ്പിക്കുന്നത്. കലക്ടറുടെ ചേംബറിൽ ചേർന്ന യോഗത്തിൽ എെടി മിഷൻ ജില്ലാ പ്രൊജക്ട് മാനേജർ സി എം മിഥുൻ കൃഷ്ണ, വകുപ്പ് മേധാവികൾ തുടങ്ങിയവർ സംബന്ധിച്ചു.\nRead more topics: map my home, kannur,\nmap my home kannur\nഗുരുവായൂര് ക്ഷേത്രം: ഇല്ലംനിറ ഓഗസ്റ്റ് 13ന്\nകണ്ണൂര് ജില്ലയിലെ പ്രഫഷണൽ കോളേജ് ഉൾപ്പെടെയുള്ള വിദ്യാഭ്യാസ സ്ഥാപനങ്ങൾക്ക് ഇന്ന് അവധി\nതൃശൂരിൽ പെണ്‍വാണിഭം: ഇടപാടില് സിനിമ-സീരിയല് താരങ്ങളും: നടത്തിപ്പുകാരിയടക്കം അഞ്ചുപേര് അറസ്റ്റില്


CPM | 'കേന്ദ്രത്തിന്‍റെ ജനവിരുദ്ധ നയങ്ങൾക്കുള്ള ബദലാണ് കേരളം മുന്നോട്ടുവയ്ക്കുന്നത്':സീതാറാം യെച്ചൂരി; CPM സംസ്ഥാനസമ്മേളനം തുടങ്ങി – News18 Malayalam\nCPM | 'കേന്ദ്രത്തിന്‍റെ ജനവിരുദ്ധ നയങ്ങൾക്കുള്ള ബദലാണ് കേരളം മുന്നോട്ടുവയ്ക്കുന്നത്':സീതാറാം യെച്ചൂരി; CPM സംസ്ഥാനസമ്മേളനം തുടങ്ങി\nമോദി സര്‍ക്കാര് രാജ്യത്തിന്റെ ഐക്യവും അഖണ്ഡതയും തകര്‍ക്കുകയാണെന്നും അതിന് ബദലായ പ്രത്യയശാസ്ത്രങ്ങളാണ് കേരളം മുന്നോട്ട് വയ്ക്കുന്നതെന്നും യെച്ചൂരി\nLast Updated : March 01, 2022, 12:06 IST\nകൊച്ചി: കേന്ദ്രത്തിന്‍റെ എല്ലാ ജനവിരുദ്ധ നയങ്ങൾക്കുള്ള ബദലാണ് കേരളം മുന്നോട്ടുവയ്ക്കുന്നതെന്ന് സിപിഎം (CPM) ജനറൽ സെക്രട്ടറി സീതാറാം യെച്ചൂരി (Sitaram Yechury). അതുകൊണ്ടാണ് ഇന്ത്യയുടെ ഒരു മൂലയിൽ മാത്രമുള്ള ഇടതുപക്ഷം അപകടകരമെന്ന് പ്രധാനമന്ത്രി പറഞ്ഞതെന്നും അദ്ദേഹം പറഞ്ഞു. സിപിഎം സംസ്ഥാന സമ്മേളനം ഉദ്ഘാടനം ചെയ്തുകൊണ്ട് സംസാരിക്കുകയായിരുന്നു യെച്ചൂരി. മോദി സര്‍ക്കാര് രാജ്യത്തിന്റെ ഐക്യവും അഖണ്ഡതയും തകര്‍ക്കുകയാണെന്നും അതിന് ബദലായ പ്രത്യയശാസ്ത്രങ്ങളാണ് കേരളം മുന്നോട്ട് വയ്ക്കുന്നതെന്നും അതുകൊണ്ടാണ് കേന്ദ്രം കേരളത്തിനെതിരാകുന്നതെന്നും അദ്ദേഹം പറഞ്ഞു.\nകേന്ദ്ര സർക്കാരിനെതിരേ വലിയ ജനകീയ പ്രതിരോങ്ങളും ഉയരുന്നു. യുവാക്കളുടെ വലിയ പങ്കാളിത്തം അതിൽ ഉണ്ടാകുന്നു. ഒരു കൈയിൽ ദേശീയ പതാകയും മറുകൈയിൽ ഭരണഘടനയുമായാണ് യുവാക്കൾ സമരത്തിനിറങ്ങുന്നത്. ജനകീയ പ്രതിരോധമാണ് ബി ജെ പി ആർ എസ് എസ് സർക്കാരിനെതിരേ മുന്നോട്ടുള്ള വഴിയെന്നും സീതാറാം യെച്ചൂരി പറഞ്ഞു.\nഈ വലിയ രാഷ്ട്രീയ പോരാട്ടത്തിൽ കേരള പാർടിക്ക് വലിയ പങ്ക് വഹിക്കാനുണ്ടെന്ന് സീതാറാം യെച്ചൂരി പറഞ്ഞു. കാരണം രാജ്യത്തെ പാർടിയുടെ നട്ടെല്ലാണ് കേരള പാർട്ടി. നിങ്ങൾ നല്ല ചർച്ച നടത്തി നല്ല നിലയിൽ പാർട്ടിയെ മുന്നോട്ടു നയിക്കാൻ തീരുമാനമെടുക്കുക. കേരളത്തിന്റെ പ്രതിരോധം, രാജ്യത്തിന്റെയാകെ പ്രതിരോധമാണ്. പാർട്ടി സമ്മേളനത്തിൽ അവതരിപ്പിക്കുന്ന രേഖകൾ ചർച്ച ചെയ്ത് നിങ്ങൾ ശരിയായ തീരുമാനത്തിലേക്ക് എത്തണമെന്നും പ്രതിനിധികളോടായി സീതാറാം യെച്ചൂരി പറഞ്ഞു.\nയുക്രൈൻ പ്രതിസന്ധി നേരിടുന്നതിൽ സാമാജ്യത്വ ശക്തികൾക്ക് വ്യത്യസ്ത കാഴ്ചപ്പാടാണുള്ളതെന്ന് സീതാറാം യെച്ചൂരി പറഞ്ഞു. യുദ്ധം എത്രയും പെട്ടെന്ന് അവസാനിക്കണം. യുദ്ധ സാഹചര്യത്തിലേക്കു നയിച്ചതിൽ അമേരിക്കയുടെ പങ്കും പ്രധാനമാണ്. നാറ്റോ ഇടപെടൽ ഉണ്ടാകില്ലെന്ന ഉറപ്പ് അമേരിക്ക പാലിച്ചില്ല. റഷ്യ സങ്കുചിത ദേശീയ വാദത്തെ ശക്തിപ്പെടുത്തിയെന്നും യെച്ചൂരി പറഞ്ഞു.\nപ്രസംഗത്തിൽ പ്രധാനമന്ത്രി നരേന്ദ്ര മോദിയെ സീതാറാം യെച്ചൂരി പരിഹസിക്കുകയും ചെയ്തു. യുക്രെയ്നിൽനിന്ന് ഇന്ത്യക്കാരെ ഒഴിപ്പിക്കുന്ന നടപടികൾ ഫോട്ടോ ഷൂട്ടുകളാക്കി മാറ്റുകയാണെന്ന് യെച്ചൂരി പറഞ്ഞു. ഗൾഫ് യുദ്ധകാലത്തും ലിബിയയിൽ നിന്നുമൊക്കെ ഇന്ത്യ ലക്ഷക്കണക്കിനു പേരെ രക്ഷപ്പെടുത്തി കൊണ്ടു വന്നിട്ടുണ്ട്. എന്നാൽ ഇപ്പോൾ മോദിക്ക് നന്ദി പറഞ്ഞ് ഫോട്ടോ ഷൂട്ട് നടത്തുകയാണെന്നും യെച്ചൂരി പറഞ്ഞു.\nസാധാരണ ജനജീവിതം കേന്ദ്രം താറുമാറാക്കുന്നു.രാജ്യം നിര്‍ണായകമായ സാഹചര്യത്തിലൂടെയാണ് കടന്നു പോകുന്നതെന്നും സീതാറാം യെച്ചൂരി വ്യക്തമാക്കി. ഈ ഘട്ടത്തില് ഭാവികേരളത്തിന്റെ നയരേഖ സമ്മേളനത്തില് അവതരിപ്പിക്കും. കോര്‍പ്പറേറ്റ് വര്‍ഗീയ കൂട്ടുകെട്ടാണ് രാജ്യം ഭരിക്കുന്നത്.രാജ്യത്തിന്റെ അടിസ്ഥാന ശിലകളെ കേന്ദ്രം നശിപ്പിക്കുന്നു. ഭരണഘടനാ സ്ഥാപനങ്ങളെ അട്ടിമറിക്കുന്നുവെന്നും യെച്ചൂരി പറഞ്ഞു.\nAlso Read- Kodiyeri Balakrishnan | സിപിഎമ്മിൽ നേതൃമാറ്റമുണ്ടാകില്ല; സംസ്ഥാന സെക്രട്ടറിയായി കോടിയേരി ബാലകൃഷ്ണൻ തുടരും\nമുതിർന്ന അംഗം ആനത്തലവട്ടം ആനന്ദൻ പതാക ഉയർത്തിയതോടെയാണ് സിപിഎം സംസ്ഥാന സമ്മേളന നടപടികൾക്ക് തുടക്കമായത്. സംസ്ഥാന സമിതി അംഗങ്ങൾക്ക് പുറമെ 14 ജില്ലകളിൽനിന്നുള്ള 400 പ്രതിനിധികളാണ് സമ്മേളനത്തിൽ പങ്കെടുക്കുന്നത്. കേന്ദ്രകമ്മിറ്റിയിലെയും പൊളിറ്റ് ബ്യൂറോയിലെയും അംഗങ്ങളും സമ്മേളനത്തിൽ പങ്കെടുക്കുന്നുണ്ട്. പാർട്ടി രൂപീകരിച്ചശേഷം വി എസ് അച്യുതാനന്ദൻ പങ്കെടുക്കാത്ത ആദ്യ സമ്മേളനമാണിതെന്ന സവിശേഷതയുമുണ്ട്. സമ്മേളനത്തിൽ മുഖ്യമന്ത്രി പിണറായി വിജയൻ അവതരിപ്പിക്കുന്ന വികസനരേഖയാണ് ഏവരും ആകാംക്ഷയോടെ ഉറ്റുന്നോക്കുന്നത്.\nFirst published: March 01, 2022, 12:06 IST


നയൻതാരയുടെ ആ നിർബന്ധം വിനയാകുന്നു;നിർമാതാക്കൾ നയൻതാരയെ ഒഴിവാക്കുന്നു! - metromatinee.com Lifestyle Entertainment & Sports\nനയൻതാരയുടെ ആ നിർബന്ധം വിനയാകുന്നു;നിർമാതാക്കൾ നയൻതാരയെ ഒഴിവാക്കുന്നു!\nമലയാളത്തിന്റെ മാത്രമല്ല മറ്റെല്ലാ ഭാഷകളിലും തിളങ്ങി നിൽക്കുന്ന നടിയാണ് നയൻതാര.ലോകത്തെങ്ങും ആരാധകരാണ് നയൻതാരയ്ക്ക്.തെന്നിന്ത്യയുടെ ലേഡി സൂപ്പർ സ്റ്റാർ എന്നറിയപ്പെടുന്നത് തന്നെ ലേഡി സൂപ്പർ സ്റ്റാർ എന്നാണ്.വളരെ ഏറെ ആരാധക പിന്തുണയാണ് താരത്തിന് ലഭിച്ചുകൊണ്ടിരിക്കുന്നത്.ഇന്ന് മലയാളത്തിലും,തമിഴിലും മാറ്റ് ഭാഷകളിലും നിറഞ്ഞു നിൽക്കുന്ന താരമാണ് നയൻതാര.തൻറെ അഭിനയം മികവുകൊണ്ടും സൗന്ദര്യം കൊണ്ടും മറ്റുള്ളവരിൽ നിന്നും താരം വളരെ ഏറെ മുന്നിട്ടു പോകുകയാണ്.താരത്തിൻറെ സ്വഭാവ സംവിശേഷത ഇപ്പോഴും മറ്റു നടിമാരിൽ നിന്നും വ്യത്യസ്തമാകാറുണ്ട്.എല്ലാവരോടും സ്നേഹവും ക്ഷമയും ഒരുപോലെ വെച്ചുപുലർത്തുന്ന നടികൂടെയാണ് നയൻ‌താര.\nദക്ഷിണേന്ത്യന് നായികമാരില് ഏറെ താരത്തിളക്കമുള്ള നടിയാണ് നയന്‍താര.മലയാളത്തില് തുടങ്ങി ദക്ഷിണേന്ത്യയാകെ നിറഞ്ഞുനില്‍ക്കുന്ന നയന്‍സ് പ്രതിഫലത്തിന്റെ കാര്യത്തിലും മുന്‍നിരയിലാണ്. എന്നാൽ ഇപ്പോൾ പ്രതിഫലം കുറച്ചെന്ന വാർത്ത വളരെ വലിയ ചർച്ചയുമായിരുന്നു.നയതാരക്ക് ഏറെ ആരാധകരാണ് ഉള്ളത്.തമിഴ് ലേഡി സൂപ്പർ സ്റ്റാർ എന്നറിയപ്പെടുന്നത് തന്നെ നയൻതാരയാണ്.തമിഴ്‌നാട്ടിലെ ലേഡി സൂപ്പർസ്റ്റാറായി നടിയായി നയൻ‌താരയുടെ വളർച്ച ദക്ഷിണേന്ത്യൻ ചലച്ചിത്രമേഖലകളിലെ ദശലക്ഷക്കണക്കിന് പ്രതിഭകൾക്ക് പ്രചോദനമേകുന്ന ഒരു കഥയാണ്.\nതമിഴിൽ മാത്രമല്ല, തെലുങ്ക്, മലയാള ചലച്ചിത്ര വ്യവസായങ്ങളിലും വലിയ ആരാധകരുണ്ട്.പരാജയങ്ങളില് നിന്ന് ഊര്‍ജ്ജം നേടി വിജയത്തിന്റെ പാത വെട്ടിയ നടിയാണ് നയന്‍താര.\nസിനിമയില് ഒരു പാരമ്പര്യവുമില്ലാത്ത നടി മറ്റൊരു ഭാഷയിലെത്തി സൂപ്പര് ലേഡി പദവി നേടി, അത് വര്‍ഷങ്ങളായി നിലനിര്‍ത്തണമെങ്കില് അത് ചെറിയ കാര്യമല്ല. സൗത്ത് ഇന്ത്യന് സൂപ്പര് ലേഡിയായ നയന്‍താര ഒരു മലയാളിയാണെന്നത് കേരളക്കരയ്ക്കും അഭിമാനമാണ്. powered by Rubicon Project ആലോചിച്ച് ഉറപ്പിച്ച ശേഷമാണ് നയന് ഒരു തീരുമാനം എടുക്കുന്നത്. എടുത്തുകഴിഞ്ഞാല് അത് മാറ്റാനും പ്രയാസമാണ്. തന്നെ കുറിച്ച് അനാവശ്യമായവാര്‍ത്തകള് വന്നുതുടങ്ങിയതോടെ നയന് അഭിമുഖങ്ങള് ഒഴിവാക്കിയിരുന്നു. അപൂര്‍വ്വമായിട്ടാണ് അഭിമുഖങ്ങള് നല്‍കുന്നത്. സിനിമാ പ്രമോഷനില് നിന്ന് നയന് വിട്ടുനില്‍ക്കുന്നതും സ്വാഭാവികമാണ്. സിനിമ കരാറ് ചെയ്യുമ്പോള് തന്നെ പ്രമോഷന് പങ്കെടുക്കില്ല എന്ന് നയന്‍താര നിബന്ധന വയ്ക്കാറുണ്ട്.\nഎന്നാല് ആ നിര്‍ബന്ധം ഇപ്പോള് വിനയായി എന്നാണ് ടോളിവുഡില് നിന്ന് കേള്‍ക്കുന്നത്. ഏറ്റവുമൊടുവില് സേ റാ നരസിംഹ റെഡ്ഡി എന്ന ചിത്രത്തിന്റെ പ്രമോഷന് നയന്‍താര പങ്കെടുക്കാത്തതില് നിര്‍മാതാക്കള്‍ക്ക് അതൃപ്തിയുണ്ടെന്ന് വാര്‍ത്തകള്. പ്രമോഷന് പങ്കെടുക്കുന്നില്ല എന്നത് മാത്രമല്ല, ഗ്ലാമറസ് വേഷം ധരിക്കാനും ഇപ്പോള് നയന് വിസമ്മതിക്കുന്നു. ഇതൊക്കെ സിനിമയുടെ മാര്‍ക്കറ്റിങിനെ സഹായിക്കുന്ന ഘടകങ്ങളാണെന്നാണ് നിര്‍മാതാവിന്റെ പക്ഷം.\nഅതേ സമയം തമന്ന ഭട്ടിയ ഇക്കാര്യത്തിലെല്ലാം വളരെ അധികം നീതി പുലര്‍ത്തുന്നു. ബാഹുബലി ചിത്രങ്ങളിലൂടെ താരമൂല്യം വര്‍ധിച്ച തമന്ന, ഒരു സിനിമയുടെ ആദ്യാവസാനം വരെ കൂടെ നില്‍ക്കാറുണ്ട്. തമന്നയ്‌ക്കൊപ്പം ഒരു സിനിമ ചെയ്യുന്നതും വളരെ സുഖകരമാണെന്ന് നിര്‍താവ് പറയുന്നു. അതുകൊണ്ട് തന്നെ പുതിയ ചിത്രത്തില് നിന്ന് നയന്‍താരയെ ഒഴിവാക്കി തമന്നയെ തീരുമാനിച്ചിരിയ്ക്കുകയാണത്രെ !!\nnayanthara and tamanna bhatia\nRelated Topics:Nayanthara, thamanna bhatia\nവിക്രത്തിന്റെ ആക്ഷന് ത്രില്ലറിൽ ഇന്ത്യന് ക്രിക്കറ്റ് താരവും; ആകാംഷയോടെ ആരാധകർ!


സഭാ തർക്കം തീർക്കാൻ യോഗം വിളിക്കും: മുഖ്യമന്ത്രി | Malankara Orthodox TV\nതിരുവനന്തപുരം∙ യാക്കോബായ, ഓർത്തഡോക്സ് സഭകൾ തമ്മിലുള്ള തർക്കം അനുരഞ്ജനത്തിലൂടെ പരിഹരിക്കുന്നതിനു സർക്കാർ ഇരുകൂട്ടരുടെയും യോഗം വിളിക്കുമെന്നു മുഖ്യമന്ത്രി പിണറായി വിജയൻ. പള്ളി മുറ്റത്ത് അനിഷ്ട സംഭവങ്ങൾ ഉണ്ടാകുന്നതു ബന്ധപ്പെട്ടവർക്കു മാത്രമല്ല, സമൂഹത്തിനാകെ വേദനയുണ്ടാക്കുന്ന കാര്യമാണ്. അത് ഒഴിവാക്കണം. നല്ല നിലയ്ക്കു പ്രശ്നം പരിഹരിക്കണം. ഇരു കൂട്ടരെയും ഒന്നിച്ചു വിളിക്കണമോ പ്രത്യേകം പ്രത്യേകം വിളിക്കണമോയെന്നു സർക്കാർ ആലോചിച്ചു തീരുമാനിക്കുമെന്നും മുഖ്യമന്ത്രി പറഞ്ഞു.\nസഭാതർക്ക പരിഹാരം: സർക്കാരിന് പിന്തുണയെന്ന് യാക്കോബായ സഭ\nകൊച്ചി ∙ യാക്കോബായ – ഓർത്തഡോക്സ് സഭാതർക്കം ചർച്ചയിലൂടെ പരിഹരിക്കാനുള്ള സർക്കാർ തീരുമാനത്തിനു പൂർണ പിന്തുണ നൽകുന്നതായി യാക്കോബായ സഭ അറിയിച്ചു. ഒരു നൂറ്റാണ്ടായി തുടരുന്ന തർക്കം പരിഹരിക്കാൻ ഒട്ടേറെ കോടതിവിധികളുണ്ടായി. എന്നിട്ടും പരിഹാരമില്ല. മതം, വിശ്വാസം തുടങ്ങിയ കാര്യങ്ങളിൽ കോടതിവിധികളിലൂടെ ശാശ്വതപരിഹാരം സാധ്യമല്ല. ചർച്ചയിലൂടെ പ്രശ്നം പരിഹരിക്കാൻ കോടതിയും നിർദേശിച്ചിട്ടുണ്ട്. ഇൗ സാഹചര്യത്തിലാണു സർക്കാർ മുൻകൈയെടുത്തത്.\nസുപ്രീം കോടതി മുൻ ചീഫ് ജസ്റ്റിസ് കെ.ജി. ബാലകൃഷ്ണന്റെ മധ്യസ്ഥതയിൽ സഭാ സമാധാനത്തിനുവേണ്ടി ആരംഭിച്ച ചർച്ചകളും യാക്കോബായ സഭ പ്രതീക്ഷയോടെയാണു കാണുന്നത്. മാധ്യസ്ഥ്യ ചർച്ചയിലൂടെ സഭാ തർക്കം പരിഹരിക്കണമെന്ന നിലപാടാണു യാക്കോബായ സഭയ്ക്ക് എന്നുമുള്ളതെന്ന് സഭാ മീഡിയാ സെൽ ചെയർമാൻ ഡോ. കുര്യാക്കോസ് മാർ തെയോഫിലോസ് അറിയിച്ചു.\nവനിതാ മതിലിൽ യാക്കോബായ സഭാ സംഘടനകളും\nകൊച്ചി ∙ വനിതാ മതിലിൽ വനിതാ സമാജം, യൂത്ത് അസോസിയേഷൻ പ്രവർത്തകർ പങ്കെടുക്കുമെന്ന് യാക്കോബായ സഭ അറിയിച്ചു. സ്ത്രീ ശാക്തീകരണത്തിനു വേണ്ടിയുള്ള വനിതാ മതിലിൽ പങ്കെടുക്കാൻ അനുവദിക്കണമെന്ന്2സംഘടനകളും ആഗ്രഹം പ്രകടിപ്പിച്ചിരുന്നു. 26നു ചേർന്ന എപ്പിസ്കോപ്പൽ സിനഡ് ഇത് അംഗീകരിച്ചു. സംഘടനകൾ എന്ന നിലയ്ക്കാവും പങ്കാളിത്തം. ഓരോ ഭദ്രാസനത്തിലെയും പ്രവർത്തകർ അതതു സ്ഥലത്താണു മതിലിൽ പങ്കു ചേരുകയെന്നു സഭാ വക്താവ് അറിയിച്ചു.\nമണർകാട് ∙ യാക്കോബായ സഭയുടെ സേവന സംഘടനയായ ‘കേഫാ’ വനിത മതിലിനു പിന്തുണ നൽകി പങ്കെടുക്കുമെന്നു പ്രസിഡന്റ് ഫാ.എം.ഐ.തോമസ് മറ്റത്തിൽ അറിയിച്ചു.


പ്രധാനമായും മലയാളം, തമിഴ് എന്നീ ഭാഷകളില് അഭിനയിച്ചിരുന്ന ഒരു തെന്നിന്ത്യന് ചലച്ചിത്ര നടിയായിരുന്നു സുകുമാരി (1940 ഒക്ടോബർ 62013 മാർച്ച് 26). ചലച്ചിത്രരംഗത്ത്, 60 വർഷത്തിലേറെ അഭിനയിച്ച അപൂർവ്വം ചില അഭിനേത്രികളില് ഒരാളായിരുന്നു അവര്. പത്താമത്തെ വയസ്സുമുതല് സുകുമാരി സിനിമയിൽ അഭിനയിച്ചുതുടങ്ങി. തെന്നിന്ത്യൻ ഭാഷകളില് 2000ത്തിലധികം ചിത്രങ്ങളിൽ അഭിനയിച്ചിട്ടുണ്ട്. ചലചിത്രങ്ങൾ കൂടാതെ നാടകങ്ങളിലും ടെലിവിഷൻ സീരിയലുകളിലും അഭിനയിച്ചിരുന്ന സുകുമാരിക്ക് രാഷ്ട്രപതിയിൽ നിന്ന് പത്മശ്രീ പുരസ്കാരവും ഒട്ടേറെ സംസ്ഥാന പുരസ്കാരങ്ങളും ലഭിച്ചിട്ടുണ്ട്. 2013 മാർച്ച് 26 ന്, ഹൃദയാഘാതത്തെ തുടര്‍ന്ന് എഴുപത്തി രണ്ടാമത്തെ വയസ്സിൽ ചെന്നൈയിലെ ആശുപത്രിയില് വെച്ച് അന്തരിച്ചു.


തിങ്കളാഴ്ച ഇടതുമുന്നണി ഹര്‍ത്താല് - RoundupKerala.com /* Error on https://roundupkerala.com/wp-content/plugins/daext-live-events/public/assets/css/custom-1.css?ver=1.25 : Something went wrong: cURL error 28: Connection timed out after 7000 milliseconds */\nHome Current Affairs തിങ്കളാഴ്ച ഇടതുമുന്നണി ഹര്‍ത്താല്\nതിങ്കളാഴ്ച ഇടതുമുന്നണി ഹര്‍ത്താല്\nതിരുവനന്തപുരം: സഹകരണ ബാങ്കുകളുടെ മേല് കേന്ദ്രസര്‍ക്കാര് നിയമപരമായ നിയന്ത്രണങ്ങള് ശക്തമാക്കുന്നതില് പ്രതിഷേധിച്ച് തിങ്കളാഴ്ച ഇടതുമുന്നണി ഹര്‍ത്താലിന് ആഹ്വാനം ചെയ്തു.രാവിലെ ആറു മുതല് വൈകിട്ട് ആറുവരെയാണ് ഹര്‍ത്താല്.\nതിങ്കളാഴ്ച കേന്ദ്ര സര്‍ക്കാര് ഓഫീസുകള് ഉപരോധിക്കാനും റെയില്‍റോഡ് ഗതാഗതം തടയാനും പോളിറ്റ് ബ്യൂറോ കഴിഞ്ഞ ദിവസം ആഹ്വാനം ചെയ്തിരുന്നു. ഇതേ തുടര്‍ന്നാണ് സംസ്ഥാനത്ത് എല്‍ഡിഎഫ് നേതൃത്വത്തില് ഹര്‍ത്താല് നടത്താന് സിപിഎം സംസ്ഥാന സെക്രട്ടറിയേറ്റ് തീരുമാനിച്ചത്. ഇതിനിടെ ഇടതുമുന്നണിയുടെ നേതൃത്വത്തിലുള്ള രാപകല് സമരം തുടങ്ങി. രാവിലെ തുടങ്ങിയ സമരം നാളെ രാവിലെ പത്ത് മണിക്കായിരിക്കും സമാപിക്കുക.\nPrevious articleനിവേദനം നല്‍കാന് സര്‍വകക്ഷിസംഘത്തിന് പ്രധാനമന്ത്രി നരേന്ദ്ര മോഡി അനുമതി നിഷേധിച്ചു\nNext articleനിലമ്പൂര് വനത്തില് ഏറ്റുമുട്ടലില് മൂന്ന് മാവോയിസ്റ്റുകള് കൊല്ലപ്പെട്ടു


കൊല്ലം (07-03-18) : സഭയുടെ സ്ഥലം കൈമാറ്റം ചെയ്തതിൽ അഴിമതി നടത്തി എന്ന കർദിനാൾ മാർ ജോർജ് ആലഞ്ചേരിക്ക് എതിരായ ആരോപണം ഒറ്റപ്പെട്ട സംഭവമല്ലെന്നാണ് കേരളത്തിന്റെ വിവിധ ഭാഗങ്ങളിൽ ഉന്നതരായ പുരോഹിതന്മാർക്ക് എതിരേ ഉയരുന്ന ആരോപണങ്ങളിൽ നിന്ന് വ്യക്തമാകുന്നത്. സഭയുടെ വസ്തുവകകൾ കൈകാര്യം ചെയ്യുന്നതിൽ അഴിമതി കാണിച്ചു എന്നാരോപിച്ച് കൊല്ലം ബിഷപ്പ് സ്റ്റാൻലി റോമന് എതിരെയുള്ള പരാതിയിൽ പോലീസ് ബിഷപ്പിന്റെ മൊഴി രേഖപ്പെടുത്തി. കൊല്ലം രൂപതയുടെ കീഴിലുള്ള ഒരു സ്‌കൂളിൽ അധ്യാപകനായ തങ്കച്ചൻ മുഖ്യമന്ത്രിക്ക് നൽകിയ പരാതിയിൽ പോലീസ് നടത്തുന്ന അന്വേഷണത്തിന്റെ ഭാഗമായാണ് മൊഴി രേഖപ്പെടുത്തിയത്. ആരോപണങ്ങളെല്ലാം ബിഷപ്പ് നിഷേധിച്ചു.\nകൊല്ലം ബിഷപ്പ് സ്റ്റാൻലി റോമൻ പൊലീസിന് നൽകിയ മൊഴിയുടെ പൂർണ്ണരൂപം :\nകൊല്ലം വെസ്റ്റ് വില്ലേജില് തങ്കശ്ശേരി ബിഷപ്പ് പാലസില് ബിഷപ്പ് ഹൗസില് ബിഷപ്പ് സ്റ്റാന്‍ലിറോമന് വയസ് 76 പറഞ്ഞത്\nഞാന് കഴിഞ്ഞ 16 വര്‍ഷക്കാലമായി കൊല്ലം രൂപതാ മെത്രാനാണ്. എന്റെ അധീനതയിലാണ് കൊല്ലം രൂപതയുടെ കീഴിലുള്ള വിദ്യാഭ്യാസസ്ഥാപനങ്ങള്, ഹോസ്പിറ്റലുകള്, മറ്റ് സ്ഥാപനങ്ങള്, വസ്തുവകകള്. എനിക്കെതിരേ കേരളാമുഖ്യമന്ത്രിക്ക് കൊടുത്തിരിക്കുന്ന പരാതിയില് പറഞ്ഞിരിക്കുന്ന പരാതിക്കാരനായ തങ്കച്ചനെ എനിക്കറിയാം. അയാള് എന്റെ രൂപതയുടെ കീഴിലുള്ള ഒരു വിദ്യാഭ്യാസസ്ഥാപനത്തിലെ അദ്ധ്യാപകനാണ്. എനിക്കെതിരേ പറഞ്ഞിരിക്കുന്ന ആക്ഷേപങ്ങളില് എനിക്ക് പറയാനുള്ളത്. രൂപതയുടെ കീഴിലുള്ള വസ്തുവകകളുടെ കാര്യങ്ങള് കൈകാര്യം ചെയ്യുന്നതിനായി6പേരടങ്ങിയ വൈദികസമിതി തെരഞ്ഞെടുത്തിട്ടുണ്ട്. അവരുടെ അംഗീകാരത്തോടെ മാത്രമേ തീരുമാനങ്ങള് കൈക്കൊള്ളാറുള്ളൂ. കൊല്ലം തങ്കശ്ശേരി ലൈറ്റ് ഹൗസിനോട് ചേര്‍ന്നുള്ള ഒരേക്കറോളം വരുന്ന വസ്തു Coastal Regulatory Zone ല് പെട്ട സ്ഥലമായതിനാലും കണ്‍സ്ട്രക്ഷന് വര്‍ക്ക് ഒന്നുംതന്നെ ചെയ്യാന് പറ്റാത്തതിനാലും സഭയുടെ അംഗീകാരത്തോടു കൂടി6വര്‍ഷം മുമ്പ് വിറ്റുപോയിട്ടുള്ളതാണ്. രൂപതയുടെ കീഴില് ആദിച്ചനെല്ലൂരുള്ള വസ്തുവകകള് സംരക്ഷിക്കുന്നതിലേക്ക് കേസുകള് നടന്നുവരുന്നു. കൊല്ലം ജില്ലാ ആശുപത്രിക്ക് സമീപമുള്ള വസ്തു ചുറ്റും നാല് വശവും മതിൽ കെട്ടി pay and parking ന് ആയി rent നു കൊടുത്തിട്ടുള്ളതാണ്. കൊട്ടിയത്തെ ഒരു സെന്റ് സ്ഥലം ജുവലറിക്കായി സഭാ തീരുമാനത്തോടെ വിറ്റിട്ടുള്ളതാണ്. പട്ടത്താനത്തുള്ള ഏലിയാമ്മ പമ്പിനോട് ചേര്‍ന്നുള്ള സഭയുടെ സ്ഥലം പാട്ടത്തിന് കൊടുത്തിട്ടുള്ളതാണ്. ഞാന് റോമിലും മറ്റ് പല വിദേശരാജ്യങ്ങളിലും സഭയുമായി ബന്ധപ്പെട്ട കാര്യങ്ങള്‍ക്ക് സന്ദര്‍ശനം നടത്താറുണ്ട്. വിദേശരാജ്യങ്ങളില് നിന്ന് സഭ നടത്തുന്ന ചാരിറ്റി സ്ഥാപനങ്ങളിലേക്ക് അയച്ച് തരുന്ന ഫണ്ടുകള് സഭയുടെ അക്കൗണ്ടിലേക്കാണ് വരുന്നത്. ആയത് ചാരിറ്റി പ്രവര്‍ത്തനങ്ങള്‍ക്കായി വിനിയോഗിച്ച് വരുന്നു. ആയതിന്റെ കണക്കുകള് ഫിനാന്‍സ് വിഭാഗം സൂക്ഷിച്ച് വരുന്നു. സഭയുടെ കീഴിലുള്ള വിദ്യാഭ്യാസസ്ഥാപനങ്ങള്, ഹോസ്പിറ്റലുകള്, മറ്റ് സ്ഥാപനങ്ങള് എന്നിവയില് നിന്നുള്ള വരുമാനം ഫിനാന്‍സ് കമ്മിറ്റിയാണ് കൈകാര്യം ചെയ്യുന്നത്. ആയതിന്റെ കണക്ക് വിവരങ്ങള് റോമിലേക്കും സര്‍ക്കാരിലേക്കും ഇന്‍കംടാക്‌സ് ഡിപാര്‍ട്‌മെന്റിലേക്കും എല്ലാവര്‍ഷവും കൃത്യമായി അയച്ചു കൊടുക്കാറുണ്ട് കൂടാതെ സഭയുടെ ഫിനാന്‍ഷ്യല് കമ്മിറ്റി ഓഡിറ്റ് നടത്താറുണ്ട്. സഭയുമായി ബന്ധപ്പെട്ട സാമ്പത്തിക ഇടപാടുകളെ കുറിച്ചുള്ള കണക്കുകള് മറ്റുള്ളവരെ അറിയിക്കേണ്ടതില്ല. പരാതിക്കാരന് എനിക്കെതിരേ ഇങ്ങനെ ഒരു പരാതി കൊടുക്കാനുണ്ടായ കാരണം ഞാന് വിദ്യാഭ്യാസ സ്ഥാപനങ്ങളുടെ മാനേജരായിരിക്കേ പരാതിക്കാരന് സ്‌കൂളില് നിരന്തരം ജോലിക്ക് ഹാജരാകാതെ വിട്ട് നില്‍ക്കുകയും ആയതിലേക്ക് ഇയാള്‍ക്കെതിരേ സഭയില് നിന്നും വിദ്യാഭ്യാസ വകുപ്പില് നിന്നും വിശദീകരണം ചോദിച്ചിട്ടുള്ളതുമാണ്. കൂടാതെ ഈ കാരണത്താല് പരാതിക്കാരനെ മറ്റൊരു സ്‌കൂളിലേക്ക് ട്രാന്‍സ്ഫര് ചെയ്തിട്ടുള്ളതുമാണ്. ആയതിനാലായിരിക്കണം ഇയാള് ഇങ്ങനെയൊരു പരാതി മുഖ്യമന്ത്രിക്ക് കൊടുത്തത്.


4malayalees - വാട്ട്‌സ്ആപ്പില് പുതിയ മാറ്റം: നിങ്ങളെ കാത്തിരിക്കുന്ന ഫീച്ചര് ഇതാണ്..\nവാട്ട്‌സ്ആപ്പ് അനുദിനം മാറികൊണ്ടിരിക്കുകയാണ്. പുതിയ ഫീച്ചറുകള് ഇറക്കി വാട്ട്‌സ്‌പ്രേമികളെ ആകര്‍ഷിക്കുകയാണ്. കഴിഞ്ഞ വര്‍ഷമാണ് വാട്ട്‌സ് ആപ്പിന്റെ ഏറ്റവും വലിയ പൊരിയമ്മയായ ഡിലീറ്റ് ഫോര് എവെരി വണ് അവതരിപ്പിച്ചത്.\nഗ്രൂപ്പുകളിലും ഇനി മുതല് വാട്ട്‌സ് ആപ്പ് ഉപഭോതാക്കള്‍ക്ക് വീഡിയോ കോളിംഗ് ചെയ്യുവാനുള്ള സൗകര്യം ഈ അപ്‌ഡേഷനുകളില് ലഭിക്കുന്നതാണ്. വാട്ട്‌സ് ആപ്പിന്റെ വോയ്‌സ് കോള് വിന്‍ഡോയില് പുതിയ ബട്ടന് ഉണ്ടാകും. ഒരു ക്ലിക്കിലൂടെ തന്നെ വീഡിയോ കോളിലേക്ക് മാറാമെന്നാണ് സൂചന.\nഉടന് തന്നെ മറുപുറത്തുള്ള ആള്‍ക്ക് വീഡിയോ കോളിലേക്ക് മാറാന് തയ്യാറാണോ എന്ന രീതിയില് ഒരു സന്ദേശമെത്തും. തുടര്‍ന്ന് അയാളുടെ അനുവാദം ഉണ്ടെങ്കില് വീഡിയോ കോളിലേക്ക് മാറാവുന്നതാണ്.


KVS Haridas column | അസഹിഷ്ണുതാ വിലാപങ്ങളും സാംസ്‌കാരിക കോപ്രായങ്ങളും | Mangalam\nThursday, August 08, 2019 Last Updated 39 Min 45 Sec ago English Edition\nകെ. വി.. എസ്. ഹരിദാസ്\nFriday 26 Jul 2019 07.56 AM\nഎത്രയോ ഭീകരസംഭവങ്ങള്‍ക്കു കഴിഞ്ഞ കുറേ മാസങ്ങളില് കേരളം സാക്ഷ്യം വഹിച്ചു. ആന്തൂര് മുതല് യൂണിവേഴ്‌സിറ്റി കോളജ് വരെ. ലോക്കപ്പുകളില് അരുംകൊല, കലാലയങ്ങളില് കൊലക്കത്തി. ഏറ്റവുമൊടുവില് തൃശൂരില് വന്ദ്യവയോധികനായ അധ്യാപകന് ആക്രമിക്കപ്പെട്ടു. ചലച്ചിത്രമേഖലയില് നടി ആക്രമിക്കപ്പെട്ടത് ഉള്‍പ്പടെ എത്രയോ സംഭവങ്ങള്. ശബരിമല ധര്‍മശാസ്താവിനെ പച്ചത്തെറി വിളിച്ച് ഒരു സംവിധായകന് ഫെയ്‌സ്ബുക്ക് പോസ്റ്റിട്ടു. മതവികാരം വ്രണപ്പെടുത്തിയതിന് അയാള്‍ക്കെതിരേ ഒരു നടപടിയുമുണ്ടായില്ലെന്നുമാത്രമല്ല, അത് ആവിഷ്‌കാരസ്വാതന്ത്ര്യമാണെന്നു മുഖ്യമന്ത്രി ന്യായീകരിക്കുകയും ചെയ്തു. അപ്പോഴൊന്നും അടൂരിനെ കണ്ടതേയില്ല!\nരാജ്യത്ത് ഒരു പുതിയ അസഹിഷ്ണുതാവാദം ഉയര്‍ത്താനുള്ള നീക്കങ്ങളാണ് ഇപ്പോള് നടക്കുന്നത്. തെരഞ്ഞെടുപ്പില് ജനങ്ങളാല് നിരാകരിക്കപ്പെട്ടവരുടെ അസഹിഷ്ണുതയാണിതെന്നതു പകല്‍പോലെ വ്യക്തം. പശ്ചിമബംഗാള് സര്‍ക്കാരിനെ നയിക്കുന്ന മമതാ ബാനര്‍ജിയാണ് ഇതിനു പിന്നില്. കഴിഞ്ഞ പൊതുതെരഞ്ഞെടുപ്പില് പ്രതിപക്ഷത്തോട് ഏറ്റവുമധികം അസഹിഷ്ണുത വച്ചുപുലര്‍ത്തിയ മുഖ്യമന്ത്രിയായിരുന്നു മമത. പ്രതിപക്ഷനേതാക്കള്‍ക്കു സംസ്ഥാനത്തു പ്രവേശനാനുമതി നിഷേധിച്ചു, പൊതുസമ്മേളനങ്ങള്‍ക്കും റാലികള്‍ക്കും വിലക്ക്, ബി.ജെ.പി. അധ്യക്ഷന് അമിത് ഷായെ അറസ്റ്റ് ചെയ്യുമെന്ന ഭീഷണി...അങ്ങനെ എന്തെല്ലാം. ബംഗാളിലെ സി.പി.എം. നേതാക്കള്‍ക്കു പലപ്പോഴും ബി.ജെ.പി. പ്രവര്‍ത്തകരാണു രക്ഷകരായെത്തിയത്. എന്നാല് ഇന്നിപ്പോള് സഖാക്കള്, അക്കൂട്ടര്‍ക്കൊപ്പം ലജ്ജയില്ലാതെ അണിനിരക്കുകയാണ്.\nലോക്‌സഭാ തെരഞ്ഞെടുപ്പുകാലത്തു മമത ഏറ്റവുമധികം എതിര്‍ത്തതു ബി.ജെ.പിയേയാണ്. മമതയുടെ ന്യൂനപക്ഷപ്രീണനം തുറന്നുകാട്ടിയ ബി.ജെ.പിക്കു ഗ്രാമഗ്രാമാന്തരങ്ങളില് പിന്തുണയേറിയതു സ്വാഭാവികം. ബംഗാളില് ''ജയ്ശ്രീറാം'' വിളി തരംഗമായതിനു പിന്നിലും മമതയുടെ ധാര്‍ഷ്ട്യമായിരുന്നു. മമതയുടെ സന്ദര്‍ശനവേളയില് ഒരിടത്ത് വഴിയോരത്തു നിന്നവര് ജയ്ശ്രീറാം വിളിച്ചു. അങ്ങനെ വിളിച്ച യുവാക്കളില് പലരും പരമ്പരാഗത കമ്യൂണിസ്റ്റ് കുടുംബങ്ങളില്‍നിന്നുള്ളവരുമായിരുന്നു. കുപിതയായ മുഖ്യമന്ത്രി ആ യുവാക്കളെ കസ്റ്റഡിയിലെടുക്കാന് പോലീസിനു നിര്‍ദേശം നല്‍കിയതു ബംഗാളില് മാത്രമല്ല, രാജ്യമെമ്പാടും ചര്‍ച്ചയായി. പിന്നീടങ്ങോട്ട് മമത എത്തുന്നിടത്തെല്ലാം ജയ്ശ്രീറാം വിളിയുയര്‍ന്നു. വിളിച്ചവര് പലയിടത്തും അറസ്റ്റിലായി. അതൊന്നും ബംഗാളികളുടെ പ്രതികരണശേഷി കുറച്ചില്ല. സ്വാഭാവികമായും ബി.ജെ.പി. അതു രാഷ്ട്രീയായുധമാക്കി. ബംഗാളിലെ നിരവധി പൊതുസമ്മേളനങ്ങളില് അമിത് ഷാ അടക്കമുള്ള ബി.ജെ.പി. നേതാക്കള് ജയ്ശ്രീറാം മുഴക്കി, അറസ്റ്റ് ചെയ്യാന് മമതയെ വെല്ലുവിളിച്ചു.\nമമത തുറന്നുകാട്ടപ്പെട്ട അതേ വിഷയം എടുത്തിട്ട് ബി.ജെ.പിയേയും പ്രധാനമന്ത്രിയേയും ആക്രമിക്കാനാണ് ഇപ്പോഴത്തെ നീക്കം. ജയ്ശ്രീറാം വിളിക്കാന് നിര്‍ബന്ധിച്ച്, ന്യൂനപക്ഷങ്ങളെ ആക്രമിക്കുന്നുവെന്നാണ് ആക്ഷേപം. അത്തരം ചില ഒറ്റപ്പെട്ട സംഭവങ്ങള് ഉണ്ടായിട്ടുണ്ടാകാം. ക്രമസമാധാനപാലനം സംസ്ഥാനവിഷയമായതിനാല് നടപടിയെടുക്കേണ്ടതും സംസ്ഥാനസര്‍ക്കാരുകളാണ്. അതല്ലാതെ, ബി.ജെ.പി. അധികാരത്തിലേറിയശേഷം മുസ്ലിംകളെ ആക്രമിക്കുന്നു, ദളിതരും മറ്റും പ്രതിസന്ധിയിലാണ് എന്നതൊക്കെ നട്ടാല് കുരുക്കാത്ത നുണകളാണ്. ഇത്തരം നുണകളെ അതിജീവിച്ചാണു നരേന്ദ്ര മോഡി ചരിത്രവിജയം നേടിയതെന്നും കാണാതിരുന്നുകൂടാ.\nജയ്ശ്രീറാം വിഷയത്തില് പ്രധാനമന്ത്രിക്കുള്ള കത്തില് ഒപ്പുവച്ച 49 പേരില് മുപ്പതിലേറെപ്പേര് ബംഗാളികളാണ്. അവരില് അപര്‍ണാ സെന് മമതയുടെ അടുത്തയാളും. നിവേദകരില് രണ്ടു മലയാളികളുമുണ്ട്, അടൂര് ഗോപാലകൃഷ്ണനും രേവതിയും. മലയാളിക്കു പരിചിതനായ സംവിധായകന് മണിരത്‌നമാണു മറ്റൊരാള്. ബിനായക് സെന്നിനെക്കൂടി പരാമര്‍ശിച്ചാലേ പട്ടിക പൂര്‍ണമാകൂ. രാജ്യദ്രോഹത്തിനു കോടതി ജീവപര്യന്തം ശിക്ഷിച്ച അറിയപ്പെടുന്ന മാവോയിസ്റ്റാണ് അയാള്. രാജ്യദ്രോഹക്കുറ്റം ചെയ്തയാള്‍ക്കൊപ്പം ഇന്ത്യന് പ്രധാനമന്ത്രിക്കെതിരേ രംഗത്തുവരേണ്ട ഗതികേട് അടൂരിനുണ്ടായല്ലോ എന്നതാണു സങ്കടകരം.\nതെറ്റുകളെ എതിര്‍ക്കാന് സാംസ്‌കാരികനായകര് രംഗത്തുവരേണ്ടതാണ്. എന്നാല് അടൂര് മുമ്പ് എപ്പോഴെങ്കിലും ഇതുപോലെ പ്രതികരിച്ചു കണ്ടിട്ടുണ്ടോ? ശബരിമല പ്രശ്‌നത്തില് തെരുവില് നാമം ജപിച്ചുനടന്ന എത്രയോ പേര്‍ക്കെതിരേ കള്ളക്കേസെടുത്തു. അവരില് എത്രയോ അമ്മമാരുണ്ടായിരുന്നു...അടൂര് നാവനക്കിയോ? എത്രയോ ഭീകരസംഭവങ്ങള്‍ക്കു കഴിഞ്ഞ കുറേ മാസങ്ങളില് കേരളം സാക്ഷ്യം വഹിച്ചു. ആന്തൂര് മുതല് യൂണിവേഴ്‌സിറ്റി കോളജ് വരെ. ലോക്കപ്പുകളില് അരുംകൊല, കലാലയങ്ങളില് കൊലക്കത്തി. ഏറ്റവുമൊടുവില് തൃശൂരില് വന്ദ്യവയോധികനായ ഒരു അധ്യാപകന് ആക്രമിക്കപ്പെട്ടു. ചലച്ചിത്രമേഖലയില് നടി ആക്രമിക്കപ്പെട്ടത് ഉള്‍പ്പടെ എത്രയോ സംഭവങ്ങള്. ശബരിമല ധര്‍മശാസ്താവിനെ പച്ചത്തെറി വിളിച്ച് ഒരു സംവിധായകന് ഫെയ്‌സ്ബുക്ക് പോസ്റ്റിട്ടു. മതവികാരം വ്രണപ്പെടുത്തിയതിന് അയാള്‍ക്കെതിരേ ഒരു നടപടിയുമുണ്ടായില്ലെന്നുമാത്രമല്ല, അത് ആവിഷ്‌കാരസ്വാതന്ത്ര്യമാണെന്നു മുഖ്യമന്ത്രി ന്യായീകരിക്കുകയും ചെയ്തു. അപ്പോഴൊന്നും അടൂരിനെ കണ്ടതേയില്ല!\nഇപ്പോഴത്തെ ഈ നീക്കങ്ങള്‍ക്കു പിന്നിലുള്ള മമതാ ബാനര്‍ജിയുടെ അടുത്തലക്ഷ്യം നിയമസഭാ തെരഞ്ഞെടുപ്പാണ്. ദേശീയകക്ഷി എന്ന സ്ഥാനം പോലും തൃണമൂല് കോണ്‍ഗ്രസിനു നഷ്ടമാകുന്ന അവസ്ഥയാണുള്ളത്. ലോക്‌സഭാ തെരഞ്ഞെടുപ്പുവേളയില് പ്രധാനമന്ത്രിക്കസേര സ്വപ്‌നം കണ്ടവരില് മമതയും ഉണ്ടായിരുന്നല്ലോ. എന്നാല് സ്വന്തം തട്ടകത്തില്‍പ്പോലും ദയനീയപരാജയമായിരുന്നു ഫലം. ഒടുവില്, രക്ഷാമാര്‍ഗം തേടി മമതയെത്തിയതു ''തെരഞ്ഞെടുപ്പ് വിദഗ്ധനായ'' പ്രശാന്ത് കിഷോറിലാണ്.\nകോടികളുടെ ഇടപാണിതെന്ന വിവരം പുറത്തുവന്നുകഴിഞ്ഞു. ഇതേ പ്രശാന്ത് കിഷോറാണു മുമ്പ് ബിഹാര് തിരഞ്ഞെടുപ്പില് നിതീഷ്, രാഹുല്, ലാലുമാരുടെ ഉപദേഷ്ടാവായിരുന്നത്. അന്നാണ് ആദ്യമായി അസഹിഷ്ണുതാവാദം ഉയര്‍ന്നുകേട്ടത്. കുറേ സാംസ്‌കാരികനായകര് പുരസ്‌കാരങ്ങള് തിരികെനല്‍കി. അതിനൊപ്പം കിട്ടിയ പണം തിരിച്ചുകൊടുത്തതുമില്ല. ഇന്നിപ്പോള് പ്രശാന്ത് കിഷോറിന്റെ തണലില് മമത അതേ ആയുധങ്ങള് വീണ്ടും പ്രയോഗിക്കുകയാണ്. മമതയ്ക്കു വേണ്ടി ഇത്തരമൊരു പാഴ്‌വേലയ്ക്ക് സമൂഹത്തില് സ്ഥാനമുണ്ടെന്നവകാശപ്പെടുന്ന ചിലരെങ്കിലും എന്തിനാണ് ഇറങ്ങിത്തിരിക്കുന്നത്? ജനങ്ങള് അധികാരത്തിലേറ്റിയ മോഡി സര്‍ക്കാരിനെ എതിര്‍ക്കണമെങ്കില് അതിനുള്ള ജനപിന്തുണയാണ് ഇക്കൂട്ടര് ആദ്യം ആര്‍ജിക്കേണ്ടത്. അന്തിച്ചര്‍ച്ചയ്ക്കു വകയൊരുക്കുന്ന പ്രസ്താവനകള്‍കൊണ്ട് ഒന്നും നേടാനില്ല.\n- കെ. വി.. എസ്. ഹരിദാസ്\nജനപ്രിയയായ സുഷമാ സ്വരാജ്\nകൈത്തറി ഭാരതത്തിന്റെ ആത്മാംശം\nസംശയനിഴലിലായ പി.എസ്.സി. പരീക്ഷ\nനരേന്ദ്ര മോഡിയും 370-ാം വകുപ്പും ലാല്‍ചൗക്കിലെ ദേശീയപതാകയും\nആദരം നേടിയ സ്വരാജ് ദമ്പതികള്


എന്‍ഡോസള്‍ഫാന്: ഒരു മരണം കൂടി | One more victiim of Endosulphan died - Malayalam Oneindia\nകാസര്‍കോട്: എന്‍ഡോസള്‍ഫാന് മൂലം മാറാരോഗം ബാധിച്ച് ഒരാള് കൂടി കാസര്‍കോട് ജില്ലയില് മരിച്ചു. പഡ്രെ ഗ്രാമത്തില് ഒരു വര്‍ഷമായി അര്‍ബുദരോഗം ബാധിച്ച് കിടപ്പിലായിരുന്ന റിട്ടയേഡ് ഹെഡ്മാസ്റര് എന്. കുമാരന് (61) ആണ് മരിച്ചത്.\nകുമാരന് മാസ്ററുടെ മരണത്തോടെ കഴിഞ്ഞ എട്ട് വര്‍ഷമായി പഡ്രെ ഗ്രാമത്തില് എന്‍ഡോസള്‍ഫാന് മൂലം അര്‍ബുദം ബാധിച്ച് മരിക്കുന്നവരുടെ എണ്ണം 65 ആയെന്ന് പരിസ്ഥിതി പ്രവര്‍ത്തകര് ചൂണ്ടിക്കാട്ടുന്നു.\nഗ്രാമത്തിലെ അറുപതോളം പേര് ബുന്ദിമാന്ദ്യം, അംഗവൈകല്യം തുടങ്ങിയ ദുരിതങ്ങള് അനുഭവിക്കുന്നവരാണ്.


Web Desk Sep 14, 2018, 01:17 pm IST\nഹോംഗ്‌കോങ്: ചൈനയില് ഏറ്റവും അധികം ആളുകള് ആരാധന നടത്തുന്ന ക്രിസ്ത്യന് പള്ളി പൊലീസ് ഉദ്യോഗസ്ഥരുടെ നേതൃത്വത്തില് തകര്‍ത്തു. ഷാന്‍ക്‌സി മേഖലയിലുള്ള ഗോള്‍ഡന് ലാംപ്സ്റ്റാന്റ് ചര്‍ച്ച് ആണ് തകര്‍ത്തത്. 50,000ത്തിലധികം ക്രിസ്ത്യന് മത വിശ്വാസികള് ആരാധന നടത്തുന്ന പള്ളിയായിരുന്നു ഇത്. വലിയ മെഷീനുകളും ഡൈനാമിറ്റുകളും ഉപയോഗിച്ചാണ് പള്ളി തകര്‍ത്തത്.\nഷാന്‍ക്‌സിയില് ദിവസങ്ങളുടെ വ്യത്യാസത്തില് തകര്‍ക്കപ്പെടുന്ന രണ്ടാമത്തെ പള്ളിയാണിത്. ചൈനയില് മതപരമായ വിശ്വാസങ്ങള്‍ക്ക് നിയന്ത്രണം കൊണ്ടു വരുന്നതിന്റെ ഭാഗമായാണ് പള്ളി തകര്‍ത്തത്.\nപ്രസിഡന്റ് ഷി ജിന്‍പിങ്ങ് ഭരണത്തിലേറിയതിന് ശേഷം രാജ്യത്ത് നിരവധി പള്ളികളാണ് തകര്‍ക്കപ്പെട്ടത്. അതുമല്ലെങ്കില് പള്ളികളുടെ മകുടമോ കുരിശോ അവിടെ നിന്ന് നീക്കം ചെയ്യും. ക്രിസ്ത്യന് മതത്തോട് കമ്മ്യൂണിസ്റ്റ് പാര്‍ട്ടി വളരെ നാളുകളായി പുലര്‍ത്തുന്ന അകല്‍ച്ചയുടെ ഭാഗമായാണ് ഈ നീക്കങ്ങള്.\nഎന്നാല് നഗരത്തിലെ അനധികൃത കെട്ടിടങ്ങള് നീക്കം ചെയ്യുന്നതിന്റെ ഭാഗമായാണ് പള്ളി പൊളിച്ചു നീക്കിയതെന്ന് ചൈനയിലെ ഒരു പത്രം റിപ്പോര്‍ട്ട് ചെയ്തു. നിയമപരമായ യാതൊരു അനുമതിയും കൂടാതെയാണ് പള്ളി നിര്‍മിച്ചതെന്നും അതിനാലാണ് അത് നശിപ്പിച്ചതെന്നും വിശദീകരിക്കുന്നു.\nതുടര്‍ച്ചയായ ഇത്തരം നശീകരണങ്ങളിലൂടെ ചൈന ഗവണ്‍മെന്‍റ് മതസ്വാതന്ത്ര്യത്തിനും മനുഷ്യാവകാശത്തിനും എതിരാണെന്ന് തെളിയിച്ചിരിക്കുകയാണെന്ന് സംഘടന നേതാവ് ബോബ് ഫു പറഞ്ഞു. മൂന്ന് മില്ല്യണ് ഡോളറോളം ചെലവഴിച്ച് നിര്‍മിച്ച പള്ളിയായിരുന്നു ഇത്.


ബൈക്ക് യാത്രയില് മുന്നിലുള്ളവര് മാത്രം ഹെല്‍മെറ്റ് വെച്ചാല് പോരാ, പിന്നിലുള്ളവരും വെക്കണം; വൈറലാകുന്നു സച്ചിന്റെ വാക്കുകള് ,sachin helmet issue video0keralaonlinenews.com | Malayalam news, kerala news, onlinenews,\nബൈക്ക് യാത്രയില് മുന്നിലുള്ളവര് മാത്രം ഹെല്‍മെറ്റ് വെച്ചാല് പോരാ...\nബൈക്ക് യാത്രയില് മുന്നിലുള്ളവര് മാത്രം ഹെല്‍മെറ്റ് വെച്ചാല് പോരാ, പിന്നിലുള്ളവരും വെക്കണം; വൈറലാകുന്നു സച്ചിന്റെ വാക്കുകള്\nUpdated: Friday3November 2017 05:48:53 PM\nബൈക്കില് യാത്ര ചെയ്യുമ്പോള് മുന്നിലുള്ളവര് മാത്രം ഹെല്‍മെറ്റ് വെച്ചാല് പോരാ,പിന്നിലുള്ളവരും വെക്കണം ഇത് പറയുന്നത് മറ്റാരുമല്ല സാക്ഷാല് സച്ചിന് തെണ്ടുല്‍ക്കറാണ്. മലയാളികളോടുള്ള സച്ചിന്റെ ഉപദേശം വൈറലാകുന്നു.\nതിരുവനന്തപുരത്തെ പേട്ട-ചാക്ക റോഡിലൂടെ സഞ്ചരിക്കുമ്പോഴായിരുന്നു സച്ചിന് ഹെല്‍മെറ്റ്ധരിക്കാതെ യാത്ര ചെയ്യുന്നവരെ കണ്ടത്.\nസച്ചിനെ കണ്ട് അതിശയപ്പെട്ട് ഒരു ആരാധകന് ബൈക്ക്‌സച്ചിന്റെ കാറിന് തൊട്ടരികില് നിര്‍ത്തി. ഇയാളോട് അല്‍പം മുന്നോട്ടു നീങ്ങാന് ആവശ്യപ്പെട്ടസച്ചിന് പിറകില് വരുന്നവരോട് ഒരു കാര്യം പറയാനുണ്ടെന്നും പറഞ്ഞു. തുടര്‍ന്ന് ഹെല്‍മെറ്റ് ധരിക്കാതെ ഒരു ബൈക്കിന് പിന്നില് യാത്ര ചെയ്ത സ്ത്രീയെ സച്ചിന് ഉപദേശിക്കുകയായിരുന്നു.\nമുന്നിലിരിക്കുന്നവര് മാത്രമല്ല, പിന്നിലിരിക്കുന്നവരും ഹെല്‍മെറ്റ് ധരിക്കണമെന്നായിരുന്നു സച്ചിന്റെ സ്നേഹോപദേശം. സച്ചിനെ കണ്ട അമ്പരപ്പില് ഓകെ ഓകെ എന്ന്അവര് പറയുന്നുന്നതും വീഡിയോയില് കാണാം.സച്ചിന് ട്വീറ്റ് ചെയ്ത ഈ വീഡിയോ നിരവധി പേരാണ് കണ്ടത്. താഴെ സച്ചിനെ അഭിനന്ദിച്ചുള്ള കമന്റുകളും കാണാം.\nRead more topics: sachin, helmet, video\nsachin helmet issue video\nധ്യാന് ശ്രീനിവാസന്റെ നായികയായി രേഷ്മ രാജന്; 'സച്ചിനി'ലെ ആദ്യ ഗാനം പുറത്ത്


കേരളത്തിൽ കോവിഡ് വ്യാപനം കൂടുന്നു. ഈ കാര്യങ്ങൾ സൂക്ഷിക്കുക ! വായുവിലൂടെ പകരുന്നത് എങ്ങനെ ? – News Kerala 24×7\nകേരളത്തിൽ കോവിഡ് വ്യാപനം കൂടുന്നു. ഈ കാര്യങ്ങൾ സൂക്ഷിക്കുക ! വായുവിലൂടെ പകരുന്നത് എങ്ങനെ ?\nസാധാരണ ജലദോഷ പനിയെ പോലെ ശ്വാസകോശ നാളിയെയാണ് ഈ രോഗം ബാധിക്കുന്നത്. മൂക്കൊലിപ്പ്, ചുമ, തൊണ്ടവേദന, തലവേദന, പനി തുടങ്ങിയവയാണ് ലക്ഷണങ്ങള്. ഇവ ഏതാനും ദിവസങ്ങള് നീണ്ടുനില്‍ക്കും. പ്രതിരോധവ്യവസ്ഥ ദുര്‍ബലമായവരില്, അതായത് പ്രായമായവരിലും ചെറിയ കുട്ടികളിലും വൈറസ് പിടിമുറുക്കും. ഇതുവഴി ഇവരില് ന്യുമോണിയ, ബ്രോങ്കൈറ്റിസ് പോലുള്ള ശ്വാസോശ രോഗങ്ങള് പിടിപെടും. ഗുരുതരമായാല് മരണം വരെ സംഭവിക്കാം.


35 ടണ് ഭാരമുള്ള കടല് ഭീമന്റെ ജഡം കരയ്ക്കടിഞ്ഞു | Big sea creature washes ashore in Indonesia Arabia Newspaper Malayalam\nഇന്തോനേഷ്യയിലെ കടല്‍ത്തീരത്ത് അടിഞ്ഞ ഭീമന് കടല് ജീവിയുടെ ജഡം കണ്ട് ശാസ്ത്രലോകം അമ്പരന്നു. ഇതുപോലൊരു ജീവിയെ ഇതിന് എവിടെയെങ്കിലും കണ്ടതായി രേഖപ്പെടുത്തിയിട്ടില്ല.\nലോകത്ത് ജീവിച്ചിരിക്കുന്ന ഏറ്റവും വലിയ ജീവി നീലത്തിമിംഗലത്തോളം വലുപ്പം ഇതിനില്ലെങ്കിലും ഇതിന്റെ രൂപമാണ് ശാസ്ത്രജ്ഞരെ വലയ്ക്കുന്നത്. തീരത്തടിഞ്ഞ ജഡം ആദ്യം കണ്ട് ഗ്രാമീണര് അധികൃതരെ വിവരം അറിയിക്കുകയായിരുന്നു. ഇതിനൊപ്പം തീരത്തെ ജലം ചുവന്ന നിറമായി മാറി. വലിയ കൊമ്പു പോലുള്ള അവയവം ഇതിനുണ്ട്.\nവിഷവാതകം പോലുള്ളവ പുറത്തു വരുമെന്നതിനാല് ജാഗ്രത പാലിക്കാന് അധികൃതര് നിര്‍ദ്ദേശം നല്‍കി. 15 മീറ്റര് നീളമുള്ള ഈ ജീവിക്ക് 35 ടണ് ഭാരവുമുണ്ട്.\nനീളത്തിന്റെ കാര്യത്തില് ഭൂമിയിലെ ഏറ്റവും വലിയ ജീവിയായ നീലതിമിംഗലത്തിനോളം വരില്ല ഇത്. നീലത്തിമിംഗലത്തിന് 37 മീറ്റര് വരെ നീളമുണ്ട്. ഭാരവും പത്തിലൊന്നു പോലും വരില്ല. മൂന്നു ലക്ഷം കിലോ ഗ്രാമാണ് നിലത്തിമിംഗലത്തിനുള്ളത്.\nഇതിന്റെ ചിത്രവും വീഡിയോയും സോഷ്യല് മീഡിയയില് പ്രചരിക്കുന്നുണ്ട്.


യോഗി കളിയാക്കിയതോ അതോ കാര്യമോ? - Oneindia Malayalam\nPublished : September 19, 2017, 05:38\nയോഗി കളിയാക്കിയതോ അതോ കാര്യമോ?\nഒന്നര ലക്ഷം രൂപയുടെ വായ്പക്ക് ഉത്തര് പ്രദേശ് ബിജെപി സര്‍ക്കാര് കര്‍ഷകന് നല്‍കിയത് ഒരു പൈസയുടെ ഇളവ്. യോഗി സര്‍ക്കാര് കൊട്ടി ഘോഷിച്ച വായ്പാ ഇളവ് പദ്ധതിയില് ചിദ്ധി എന്ന കര്‍ഷകനാണ് അറിയിപ്പെത്തിയത്. കുടിശ്ശികയായ ഒന്നര ലക്ഷം രൂപയുടെ വായ്പക്ക് ഒരു പൈസ ഇളവ് നല്‍കിയിട്ടുണ്ടെന്ന് കാണിക്കുന്ന സാക്ഷ്യപത്രവും കര്‍ഷകന് ലഭിച്ചു.


മദ്യലഹരിയിൽ അമിതവേഗം, തലകുത്തനെ മറിഞ്ഞ കാറിൽ നിന്ന് തെറിച്ചുവീണത്2പേർ | OverSpeed Accident In Sivaganga District Tamilnadu\nമദ്യലഹരിയിൽ അമിതവേഗം, തലകുത്തനെ മറിഞ്ഞ കാറിൽ നിന്ന് തെറിച്ചുവീണത്2പേർ: വിഡിയോ\nമനോരമ ലേഖകൻ November 21, 2020 11:47 AM IST\nനമ്മുടെ നാട്ടിലെ പല അപകടങ്ങളിലേയും വില്ലൻ മദ്യമോ അമിതവേഗമോ ആയിരിക്കും. ഇവ രണ്ടും ചേർന്നാൽ അപകടത്തിന്റെ വ്യാപ്തി ചിന്തിക്കുന്നതിലും അപ്പുറമാകും. അത്തരത്തിലൊരു അപകടത്തിന്റെ വിഡിയോയാണിത്. തമിഴ്നാട്ടിലെ ശിവഗംഗ ജില്ലയിലാണ് സംഭവം നടന്നത്.\nസിസിടിവി ക്യാമറയിൽ പതിഞ്ഞ ദൃശ്യങ്ങൾ കാഴ്ചക്കാരിൽ ഞെട്ടൽ ഉളവാക്കും. അമിതവേഗത്തിൽ നിയന്ത്രണം വിട്ട് തലകുത്തനെ മറിഞ്ഞ കാറിന്റെ പിൻഡോറിൽ നിന്ന് രണ്ടുപേർ തെറിച്ചു വീഴുന്നതും വിഡിയോയിൽ കാണാം.6പേരായിരുന്നു വാഹനത്തിലുണ്ടായിരുന്നത്, ചെറിയ പരിക്കുകളോടെ ഇവർ രക്ഷപ്പെട്ടു. അപകടത്തിന്റെ ഭീകര വിഡിയോ കണ്ടവർ ഭാഗ്യം കൊണ്ടു മാത്രമാണ് ഇവർ രക്ഷപ്പെട്ടത് എന്നാണ് പറയുന്നത്.\nസുഹൃത്തിന്റെ ജന്മദിന ആഘോഷത്തിൽ പങ്കെടുത്ത സംഘം മദ്യലഹരിയിൽ വാഹനമോടിച്ചതാണ് അപകട കാരണം എന്നാണ് പൊലീസ് പറയുന്നത്. അപകടത്തെപ്പറ്റി പൊലീസ് അന്വേഷണം പ്രഖ്യാപിച്ചിട്ടുണ്ട്.\nമദ്യപിച്ച് വാഹനമോടിക്കുന്നവർ നമ്മുടെ നാട്ടിൽ നിരവധിയാണ്. രണ്ടെണ്ണം അടിച്ചിട്ട് വണ്ടി ഓടിച്ചാൽ ഒന്നും സംഭവിക്കില്ല എന്ന മിഥ്യാധാരണയാണ് പ്രധാന പ്രശ്നം. മദ്യപിച്ചാൽ കൈകാലുകളുടെ സന്തുലനം പാടെ തകരാറിലാവുന്നു . കൂടാതെ മറ്റു വാഹനങ്ങളുടെ വേഗം, അകലം എന്നിവ കണക്കാക്കാനുള്ള മസ്തിഷ്കത്തിൽ കഴിവും താറുമാറാകുന്നു. ഇതോടെ കൃത്യസമയത്ത് ഉചിതമായ തീരുമാനങ്ങൾ എടുക്കാനാവാതെ വരുന്നു. കൂടാതെ അപകടസാധ്യതയോട് ഉടനടി പ്രതികരിക്കാൻ കഴിയാതെ വരുന്നു. മദ്യം അമിതമായാൽ കാഴ്ച്ചയ്ക്കും കാര്യമായി പ്രശ്നങ്ങളുണ്ടാക്കും. കൂടാതെ വാഹനമോടിക്കുമ്പോള് വേണ്ട ഏകാഗ്രതയ്ക്ക് കുറവുവരുത്തുകയും ചെയ്യും. ഇക്കാരണങ്ങൾ കൊണ്ടാണ് മദ്യപിച്ച് വാഹനമോടിക്കരുത് എന്നു പറയുന്നത്.\nEnglish Summary: OverSpeed Accident In Sivaganga District Tamilnadu


സ്വാമി നിത്യാനന്ദയും ആത്മീയ ‘സ്വിസ് ബാങ്കുകളും’ | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nസ്വാമി നിത്യാനന്ദയും ആത്മീയ ‘സ്വിസ് ബാങ്കുകളും’ Published on Tue, 07/10/2012 - 01:01 ( 44 weeks6days ago) ചെന്നൈ കത്ത് / അക്ബറലി പുതുനഗരം\t(+)(-) Font Size\nഇന്ത്യയിലെ മുഖ്യധാരാ രാഷ്ട്രീയ നേതാക്കളും ആള്‍ദൈവങ്ങളായി അറിയപ്പെടുന്ന ആത്മീയവാദികളും തമ്മില് എപ്പോഴും അടുത്ത ബന്ധമാണ്. രണ്ടുകൂട്ടരും സമ്പത്തിന്‍െറ കൂമ്പാരത്തിന്മേലാണ് അടയിരിക്കുന്നത്. പണത്തിന്‍െറ ഉറവിടത്തെക്കുറിച്ച് ഇവരോട് ഏതെങ്കിലും സര്‍ക്കാര് ഏജന്‍സി അന്വേഷിച്ചതായി കേട്ടുകേള്‍വിയില്ല. ആള്‍ദൈവങ്ങളുമായുള്ള രാഷ്ട്രീയനേതാക്കളുടെ അവിഹിത ഇടപാടുകള് ഇന്നുവരെ അന്വേഷണവിധേയമാകാത്തത് രാജ്യത്തിനകത്ത് ഒഴുകുന്ന ‘കരിമ്പണ’ത്തിന്‍െറ ‘ദിവ്യശക്തി’കൊണ്ടാണെന്ന സംശയം അസ്ഥാനത്തല്ല. ഇരുകൂട്ടരുടെയും ചാപല്യങ്ങള് ഊതിപ്പെരുപ്പിച്ച് അടിസ്ഥാന പ്രശ്നങ്ങളില്‍നിന്ന് ജനശ്രദ്ധ തിരിച്ചുവിടാനാണ് മാധ്യമങ്ങള്‍ക്കും താല്‍പര്യം.\nഇന്ത്യക്കാരുടെ ഒന്നര ലക്ഷം കോടി വരുന്ന സ്വിസ് ബാങ്ക് നിക്ഷേപത്തെക്കുറിച്ച് തലനാരിഴ കീറി സംവാദം നടക്കുന്ന കാലത്താണ് ‘സ്വാമി’ നിത്യാനന്ദയും നടി രഞ്ജിതയുമൊത്തുള്ള കിടപ്പറ ദൃശ്യങ്ങള് ആര്‍ഷഭാരത സംസ്കാരത്തിന് ‘പോറലു’ണ്ടാക്കിയത്. കിടപ്പറ സീഡി ചില ടെലിവിഷന് ചാനലുകള് സംപ്രേഷണം ചെയ്തതോടെ കര്‍ണാടകയിലെ ബി.ജെ.പി സര്‍ക്കാറിന്‍െറ പൊലീസ് രണ്ടുപേര്‍ക്കുമെതിരെ കേസെടുക്കുകയും നിത്യാനന്ദയെ അറസ്റ്റ് ചെയ്ത് ജയിലിലടക്കുകയും ചെയ്തു.\nതമിഴ്നാട്ടിലെ തിരുവണ്ണാമലക്കാരന് രാജശേഖരനാണ് നിത്യാനന്ദ എന്ന് അധികമാര്‍ക്കുമറിയില്ല. കേസിനെ തുടര്‍ന്ന് രഞ്ജിത ഒരു വര്‍ഷത്തോളം ഒളിജീവിതം നയിച്ചു. തമിഴ്നാട്ടില് ഡി.എം.കെ സര്‍ക്കാര് നിലംപതിച്ചശേഷമാണ് ഇരുവരും പൊതുവേദിയില് വീണ്ടും പ്രത്യക്ഷപ്പെട്ടത്. ഡി.എം.കെക്കും മാരന് സഹോദരന്മാര്‍ക്കുമെതിരെ കടുത്ത ആരോപണങ്ങളുന്നയിച്ച നിത്യാനന്ദ 1400 വര്‍ഷം പഴക്കമുള്ള മധുര ആധീനം മഠത്തിന്‍െറ ഇളയ മഠാധിപതിയായി ചുമതലയേല്‍ക്കുകയും ചെയ്തു. തനിക്ക് എ.ഐ.എ.ഡി.എം.കെ സര്‍ക്കാറിന്‍െറ പിന്തുണയുണ്ടെന്ന് നിത്യാനന്ദ പലവട്ടം പറഞ്ഞിട്ടും മുഖ്യമന്ത്രി ജയലളിത അക്കാര്യം നിഷേധിച്ചിട്ടില്ല.\nഎന്നാല്, ഇക്കുറി നിത്യാനന്ദക്കെതിരായ ആരോപണങ്ങള് കുറച്ചുകൂടി ഗൗരവത്തിലുള്ളതാണ്. മുന് ശിഷ്യയായ ആരതി റാവു എന്ന ചെന്നൈക്കാരിയാണ് സ്വാമിക്കെതിരെ ആരോപണവുമായി കളത്തിലുള്ളത്. വിവാഹിതയായി അമേരിക്കയില് താമസമാക്കിയ ഈ യുവതി രണ്ടു ലക്ഷം രൂപ മാസശമ്പളമുള്ള ജോലി ഒഴിവാക്കിയാണ് കര്‍ണാടകയിലെ ബിഡതി ആശ്രമത്തില് എത്തിയതത്രെ. രാജ്യത്തിന്‍െറ പല ഭാഗങ്ങളില് കൊണ്ടുപോയി 40ലേറെ തവണ നിത്യാനന്ദ തന്നെ മാനഭംഗപ്പെടുത്തിയെന്നാണ് ആരതിയുടെ പരാതി.\nആരതിയുടെ പരാതിയേക്കാളുപരി, ഇതുസംബന്ധിച്ച് നിത്യാനന്ദ വിളിച്ചുചേര്‍ത്ത വാര്‍ത്താസമ്മേളനത്തില് മാധ്യമപ്രവര്‍ത്തകരെ ഗുണ്ടകള് കൈയേറ്റം ചെയ്തതാണ് ഇത്തവണ നിത്യാനന്ദയെ വീണ്ടും ജയിലിലത്തെിച്ചത്. ഒറ്റദിവസംകൊണ്ട് ജാമ്യത്തിലിറങ്ങിയ നിത്യാനന്ദ രഞ്ജിതയോടൊപ്പം മധുര ആധീനം മഠത്തില് തമ്പടിച്ചു. മഠത്തില് ലഹരിപാനവും ‘ഗുരുപൂജ’യും മുറുകിയതോടെ ഹൈന്ദവസംഘടനകള് പ്രതിഷേധവുമായി രംഗത്തിറങ്ങി. നൂറോളം ശിഷ്യഗണങ്ങളുമായി മനഃസമാധാനം തേടി കൊടൈക്കനാലില് എത്തിയിരിക്കുകയാണ് നിത്യാനന്ദ. അവിടെ ആശ്രമം പണിയാനുള്ള ഒരുക്കത്തിലും.\nയോഗയും ധ്യാനവും ധ്യാനപീഠവുമെല്ലാം നിത്യാനന്ദയെ സംബന്ധിച്ചിടത്തോളം സൈഡ് ബിസിനസ് മാത്രമാണ്. യഥാര്‍ഥ കച്ചവടം കോടികളുടേതാണ്. അമേരിക്കയിലെ കാലിഫോര്‍ണിയയില് പ്രവര്‍ത്തിക്കുന്ന ‘നിത്യാനന്ദ ടെമ്പ്ള് ആര്‍ട്സ്’ എന്ന ബിസിനസ് സ്ഥാപനത്തില്‍നിന്നു മാത്രം അദ്ദേഹത്തിന് 2009ല് കിട്ടിയ ലാഭം 12 കോടി രൂപ. ഇന്ത്യയില്‍നിന്നുള്ള വിഗ്രഹങ്ങള്, രുദ്രാക്ഷമാലകള്, കവറിങ് ആഭരണങ്ങള് തുടങ്ങിയവയാണ് ഇവിടെ വില്‍ക്കുന്നത്. ഇന്ത്യക്കകത്തും വിദേശത്തും യോഗ, മെഡിറ്റേഷന് ക്യാമ്പുകളും പൂജാകര്‍മങ്ങളും നടത്തിയതിലൂടെ കിട്ടിയ പണമുള്‍പ്പെടെ 2009ല് നിത്യാനന്ദയുടെ മൊത്തം വരുമാനം 87.99 കോടി രൂപയാണെന്നും റിപ്പോര്‍ട്ടുകളില് പറയുന്നു. ബിഡതിയിലുള്ള ഒരു സ്വകാര്യ ബാങ്കിലെ നിത്യാനന്ദയുടെ അക്കൗണ്ടിലൂടെ നാലു വര്‍ഷത്തിനിടെ കൈമറിഞ്ഞത് 32 കോടി രൂപ. ഇതുപോലെ ബിഡതിയില് മാത്രം നിത്യാനന്ദക്ക് 11 ബാങ്കുകളില് അക്കൗണ്ട് ഉണ്ടത്രെ. ഈ കണക്കുകള് പുറത്തുവിട്ടതും നിത്യാനന്ദയുടെ ആളുകള് തന്നെയാവാനാണ് സാധ്യത.\nഎന്നാല്, നിത്യാനന്ദയുടെ കൈയിലൂടെ ഒഴുകുന്ന കോടികള് വിഗ്രഹ കച്ചവടത്തില്‍നിന്നും യോഗാ ക്യാമ്പുകളില്‍നിന്നും കിട്ടുന്നതുതന്നെയാണോ എന്ന സംശയവും ഉയരുന്നുണ്ട്. ഒരു വിഭാഗം രാഷ്ട്രീയക്കാരുടെ ശത്രുത സമ്പാദിച്ച ‘നിത്തി’ പ്രതികാരനടപടികള് ഭയന്ന് പണത്തിന്‍െറ ഉറവിടത്തെക്കുറിച്ച് സ്വന്തം നിലക്ക് നടത്തിയ ‘വെളിപ്പെടുത്തലാ’വാനാണിട. സ്വിസ് ബാങ്ക് നിക്ഷേപത്തേക്കാള് സുരക്ഷിതമാണ് ആള്‍ദൈവങ്ങളുടെ ലോക്കറുകളെന്ന് പല രാഷ്ട്രീയനേതാക്കളും കരുതുന്നു. പുട്ടപര്‍ത്തിയിലെ സായിബാബ മരിച്ചപ്പോള് 40,000 കോടിയുടെ സ്വത്ത് ഉണ്ടെന്നാണ് കണക്കാക്കിയത്. ബാബയുടെ കിടപ്പുമുറിയില്‍പോലും കോടികളുടെ സ്വര്‍ണവും രത്നവും കറന്‍സിയും കുന്നുകൂട്ടിയിരിക്കുന്നതു കണ്ട് ജനം അമ്പരന്നു. കൂലിവേലക്കാരനുപോലും പാന് കാര്‍ഡ് നിര്‍ബന്ധമാക്കി ആദായനികുതി വാങ്ങുകയും പുരയിടം വാങ്ങാന് ബ്ളേഡില്‍നിന്നുള്ള ഒന്നോ രണ്ടോ ലക്ഷം രൂപയുമായി പിടിയിലാവുന്നവനോട് പണത്തിന്‍െറ ഉറവിടം അന്വേഷിക്കുകയും ചെയ്യുന്ന സര്‍ക്കാര് സ്ഥാപനങ്ങള് ബാബയുടെ സമ്പാദ്യത്തിന്‍െറ ഉറവിടമെന്തെന്നോ എത്ര കോടി നികുതി നല്‍കി എന്നോ തിരക്കിയില്ല. ബാബയുടെ സ്വത്തുക്കള് ആന്ധ്ര സര്‍ക്കാര് ഏറ്റെടുക്കുമെന്ന് പ്രഖ്യാപിച്ചെങ്കിലും പിന്നീട് അക്കാര്യത്തില് ഒരു നടപടിയും ഉണ്ടായില്ല. മരിച്ച ബാബയുടെ പേരില് ഇപ്പോഴും ഇടപാടുകള് തുടരുകയാണ്.\nസായിബാബയെ പുട്ടപര്‍ത്തിയില് ചെന്ന് ദര്‍ശിക്കാത്ത രാഷ്ട്രീയനേതാക്കളും ഭരണാധികാരികളും വിരളമാണ്. ആള്‍ദൈവത്തോടുള്ള ഭക്തിയേക്കാള് സ്വന്തം കരിമ്പണം സുരക്ഷിതമായി സൂക്ഷിക്കാനുള്ള വ്യഗ്രതയാണ് ഇവരില് പലരെയും പുട്ടപര്‍ത്തിയില് എത്തിച്ചതെന്ന് കരുതുന്നവരെ കുറ്റപ്പെടുത്താനാവില്ല. റെയ്ഡുകളെയും വെളിപ്പെടുത്തലുകളെയും ഭയക്കാനില്ലാത്ത ‘ആത്മീയ ലോക്കറാ’യാണ് ആള്‍ദൈവങ്ങളെ രാഷ്ട്രീയക്കാര് പ്രയോജനപ്പെടുത്തുന്നത്.\nസായിബാബയുടെ അടുക്കളയില് പാത്രം കഴുകാന് നിന്നവര്‍പോലും പില്‍ക്കാലത്ത് ആത്മീയ ബിസിനസ് തന്ത്രങ്ങള് പഠിച്ച് സ്വയം ആള്‍ദൈവങ്ങളായി മാറിയതിന് ഉദാഹരണങ്ങളുണ്ട്. കഞ്ഞിവീഴ്ത്തും ഉഴിച്ചിലും പിഴിച്ചിലുമായി ബിസിനസ് തുടങ്ങിയ ‘കുട്ടി ആള്‍ദൈവങ്ങള്’ കോടികള് വിലമതിക്കുന്ന ഹോട്ടലുകളുടെയും ആശുപത്രികളുടെയും ഉടമകളാവുന്നതും ചലച്ചിത്രതാരങ്ങളും ഉന്നത രാഷ്ട്രീയ നേതാക്കളും ഇവരുമായി ‘സ്നേഹം’ കൂടുന്നതും കേരളത്തിലെ സമകാലീന കാഴ്ചകളാണ്. ആരുടെ ബിനാമിയാകാനും തയാറുള്ളവരെ ആള്‍ദൈവങ്ങളാക്കാന് രാഷ്ട്രീയക്കാര്‍ക്കൊപ്പം മാധ്യമങ്ങളും കിടമത്സരം നടത്തുന്നു.\nഇത്തരത്തില് പ്രമുഖ ദക്ഷിണേന്ത്യന് രാഷ്ട്രീയക്കാരുടെ ബിനാമിയായ ഒരു ആള്‍ദൈവമാണ് നിത്യാനന്ദയും എന്ന് ഉറപ്പിക്കാന് പ്രേരിപ്പിക്കുന്നതാണ്, അദ്ദേഹത്തെ ചുറ്റിപ്പറ്റി അരങ്ങേറുന്ന സംഭവവികാസങ്ങള്. കര്‍ണാടക പൊലീസിന്‍െറ നോട്ടപ്പുള്ളിക്ക് തമിഴ്നാട് പൊലീസ് സംരക്ഷണം നല്‍കുന്നത് ഉന്നത രാഷ്ട്രീയ ഇടപെടലുകള്‍കൊണ്ടാവാതെ തരമില്ല.


ഏറെക്കാലമായി നഷ്ടപ്പെട്ടുവെന്നു വിശ്വസിച്ചിരുന്ന ഭാസകൃതികൾ 1912- ൽ പുറംലോകത്തെത്തിച്ച അനന്തശയനഗ്രന്ഥാവലിയുടെ പ്രസാധകനായിരുന്ന ടി. ഗണപതി ശാസ്ത്രിയുടെ ഊഹം, ഭാസൻ ചാണക്യനും (ക്രിസ്തുവിനു മുമ്പ് മൂന്നാം ശതകം) മുമ്പ് ജീവിച്ചിരുന്നിരിക്കണം എന്നായിരുന്നു. എന്നാൽ ഈ ഊഹം ശരിയായിരിക്കണമെന്നില്ല എന്നു് പിൽക്കാലഗവേഷണങ്ങൾ അനുമാനിക്കുന്നു.\nകേരളപാണിനിയുടെ അഭിപ്രായത്തിൽ ക്രിസ്ത്വബ്ദം ഒന്നാം നൂറ്റാണ്ടിനുശേഷമാണു് ഭാസകവി ജീവിച്ചിരുന്നതു്. സ്വപ്നവാസവദത്തത്തിന്റെ മൂലകഥാതന്തുവിന്റെ പ്രായം ഗണിച്ചാണു് അദ്ദേഹം ഈ അഭിപ്രായത്തിൽ എത്തിയിരിക്കുന്നതു്. ഗുണാഢ്യൻ രചിച്ച, ലുപ്തമായിപ്പോയെന്നു വിശ്വസിക്കപ്പെടുന്ന, ബൃഹത്കഥ എന്ന പൈശാചപ്രാകൃതഗ്രന്ഥത്തിലും അതിന്റെ സംക്ഷിപ്തരൂപമായ സോമദേവഭട്ടന്റെ കഥാസരിത്സാഗരം എന്ന സംസ്കൃതകൃതിയിലും സ്വപ്നവാസവദത്തത്തിലെ നായകനായ ഉദയനമഹാരാജാവിന്റെ കൂടുതൽ വിശദമായ ജീവിതകഥകളുണ്ടു്. ഗുണാഢ്യൻ ഒന്നാം നൂറ്റാണ്ടിൽ ജീവിച്ചിരുന്ന സാതവാഹനന്റെ സമകാലീനനായിരുന്നു എന്ന വസ്തുതയാണു് പാണിനിയുടെ അനുമാനത്തിനു് ഉപോദ്ബലകം.\nബുദ്ധന്റെ കാലത്തിനടുത്തെങ്ങോ ജീവിച്ചിരുന്ന പുരാതനഭാരതത്തിലെ കാല്പനികനായകൻ ഉദയനന്റെയും അദ്ദേഹത്തിന്റെ പത്നി വാസവദത്തയുടേയും കഥയാണിത്. വാസവദത്തയ്ക്കു പകരം മഗധയിലെ രാജകുമാരി പത്മാവതിയെ വിവാഹം കഴിക്കാൻ, ഉദയനനെ അദ്ദേഹത്തിന്റെ മന്ത്രി യൗഗന്ധരായണൻ പ്രേരിപ്പിക്കുന്നു. വിവാഹത്തിലൂടെ ലഭിക്കാവുന്ന മഗധയുടെ സഖ്യം ഉദയനനു നേടിക്കൊടുക്കുക എന്നതായിരുന്നു മന്ത്രിയുടെ ലക്ഷ്യം. എന്നാൽ വാസവദത്തയെ അഗാധമായി സ്നേഹിച്ചിരുന്ന ഉദയനൻ മന്ത്രിയുടെ പ്രേരണയ്ക്കു വഴങ്ങിയില്ല.\nഉത്തരപ്രദേശിലെ കൗശാംബി(25°31′50.68″N 81°22′38.25″E / 25.5307444°N 81.3772917°E / 25.5307444; 81.3772917)യുടെ ചുറ്റും വ്യാപിച്ചു കിടന്നിരുന്ന പ്രാചീന രാജ്യമായിരുന്നു വത്സരാജ്യം. പാണ്ഡവവംശപരമ്പരയിൽപ്പെട്ട ഉദയനൻ എന്ന മഹാരാജാവാണു് ഒരിക്കൽ ഇവിടം ഭരിച്ചുകൊണ്ടിരുന്നതു്. അതിസുന്ദരനും സംഗീതാദി ലളിതകലകളിൽ അത്യാസക്തനുമായിരുന്നു ധീരലളിതനായകനായ ഉദയനൻ. അദ്ദേഹത്തിനു് വാസുകി നൽകിയ ഘോഷവതി എന്നൊരു വീണയുണ്ടായിരുന്നു. ഘോഷവതിയ്ക്കു് കാട്ടിൽനിന്നും മദയാനകളെ ആകർഷിക്കാൻ പോലുമുള്ള ശബ്ദമാധുര്യം ഉണ്ടായിരുന്നുവത്രേ. 'മൃഗയാക്ഷാ: സ്ത്രിയഃ പാനം' എന്നു പരിഗണിച്ചിട്ടുള്ള സപ്തവ്യസനങ്ങളിൽ ഓരോന്നും ഈ രാജാവിനേയും ബാധിച്ചിരുന്നു. എങ്കിലും അതിസമർത്ഥരായ മഹാമന്ത്രി യൗഗന്ധരായണൻ, സേനാപതി രുമണ്വാൻ എന്നിവരുടെ സഹായമുള്ളതിനാൽ രാജ്യം ക്ഷേമൈശ്വര്യങ്ങളോടെ നില നിന്നു.\nഇതേ കാലത്തു് ഉജ്ജയിനി(23°11′45.28″N 75°47′0.88″E / 23.1959111°N 75.7835778°E / 23.1959111; 75.7835778)എന്ന രാജ്യം ഭരിച്ചിരുന്നതു് ചണ്ഡമഹാസേനൻ എന്ന വിരുതുപേർ കൂടി ഉണ്ടായിരുന്ന മഹാസേനൻ ആയിരുന്നു. ഇദ്ദേഹത്തിനു് അംഗാരവതി എന്ന രാജ്ഞിയിൽ ഗോപാലകൻ, പാലകൻ എന്നിങ്ങനെ രണ്ടു പുത്രന്മാരും വാസവദത്ത എന്നൊരു പുത്രിയും ജനിച്ചു. വാസവദത്തയ്ക്കു് അനുയോജ്യനായ ഒരു പുരുഷൻ ഉദയസേനനേ ഉള്ളൂ എന്നു് മഹാസേനനു ബോദ്ധ്യം വന്നു. എന്നാൽ ആത്മാഭിമാനവും ഉത്കർഷാബോധവും മൂലം അദ്ദേഹത്തിനു് ഉദയനനെ അങ്ങോട്ടു ചെന്നു കണ്ടു് കന്യാദാനം നടത്താൻ മടി തോന്നി. നയപരമായി കാര്യം നടത്താൻ അദ്ദേഹം തന്റെ മകളെ വീണാവാദനം പഠിപ്പിക്കാൻ, ഉദയനൻ ഉജ്ജയിനിലേക്കു വന്നാൽ കൊള്ളാം എന്നൊരു സന്ദേശം ദൂതൻ വശം കൗശാംബിയിലേക്കയച്ചു. എന്നാൽ വീരനും അഭിമാനത്തിനു് ഒട്ടും കുറവില്ലാത്തവനുമായ ഉദയനൻ വാസവദത്തയെ അങ്ങോട്ടയക്കാൻ പ്രതിസന്ദേശവുമയച്ചു. അന്യോന്യമുള്ള ഈ മത്സരത്തിനൊടുവിൽ, മഹാസേനൻ ഒരു യന്ത്രഗജത്തെ ഉണ്ടാക്കി ഛലം കൊണ്ടു് ഉദയനനെ വശപ്പെടുത്തി ഉജ്ജയിനിയിലേക്കു കൊണ്ടുവന്നു.\nഅഗ്നിപ്രക്ഷേപം (തീയിലിട്ടെരിക്കൽ) എന്ന സംഭവം[തിരുത്തുക]\n"https://ml.wikipedia.org/w/index.php?title=സ്വപ്നവാസവദത്തം&oldid=3679964" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:09, 18 ഒക്ടോബർ 2021.


ഒരു സിനിമയില് ചുരുങ്ങിയത് 20 ചുംബനം; മതിയായി, ചുംബനത്തില് നിന്നും വിരമിച്ചെന്ന് ഇമ്രാന് ഹാഷ്മി,i am tired of kissing says imran hashmikeralaonlinenews.com | Malayalam news, kerala news, onlinenews,\nThursday June 27th, 2019 - 6:07:am\nഒരു സിനിമയില് ചുരുങ്ങിയത് 20 ചുംബനം; മതിയായി, ചുംബനത്തില് നിന്നും...\nഒരു സിനിമയില് ചുരുങ്ങിയത് 20 ചുംബനം; മതിയായി, ചുംബനത്തില് നിന്നും വിരമിച്ചെന്ന് ഇമ്രാന് ഹാഷ്മി\nPublished: Friday 11 January 2019 09:29:59 AM\n'ചുംബിച്ച് മതിയായി, എന്റെ വേദന ആരറിയാന്. 17 വര്‍ഷം നിങ്ങളൊന്ന് ചെയ്തു നോക്ക്. ഒരു സിനിമയില് ചുരുങ്ങിയത് 20 ചുംബനരംഗങ്ങള് കാണും', ഹാഷ്മി വ്യക്തമാക്കി. അത്തരം രംഗങ്ങളോട് എതിര്‍പ്പില്ല. ഒരു തരത്തില് ഹിറ്റ് സിനിമകള് ഇവ സമ്മാനിക്കുകയും ചെയ്തു. പക്ഷെ അഭിനേതാക്കള്‍ക്ക് ലേബല് ചാര്‍ത്തപ്പെടും. മറ്റാര്‍ക്കും ലഭിക്കാത്ത അതിശയിപ്പിക്കുന്ന വിളിപ്പേരാണ് തനിക്ക് ലഭിച്ചത്, താരം പറയുന്നു.\nRead more topics: imran hashmi, kissing\ni am tired of kissing says imran hashmi


ഈതിരുവോണനാളിലെ കേരളത്തിന്‍റെ പുലരി ചോരയില് കുതിര്‍ന്നതായിരുന്നു. തിരുവനന്തപുരം വെഞ്ഞാറമൂട്ടില് ഡി.വൈ.എഫ്.ഐ പ്രവര്‍ത്തകരായ രണ്ടു യുവാക്കളെയാണ് കോണ്‍ഗ്രസ് ക്രിമിനലുകള് നിഷ്കരുണം അരിഞ്ഞു വീഴ്ത്തിയത്. മുപ്പതു വയസുകാരനായ മിഥിലാജ് (ഡി.വൈ.എഫ്.ഐ തേവലക്കാട് യൂണിറ്റ് ജോയിന്‍റ് സെക്രട്ടറി) ഇരുപത്തിനാല് വയസ്സുകാരനായ ഹഖ് മുഹമ്മദ് (ഡി.വൈ.എഫ്.ഐ കലിങ്കില് യൂണിറ്റ് പ്രസിഡന്‍റ്) എന്നീ യുവാക്കളാണ് കോണ്‍ഗ്രസിന്‍റെ കൊലക്കത്തിക്കിരയായത്. രണ്ടാഴ്ച മുന്‍പ് കോണ്‍ഗ്രസ് ക്രിമിനലുകള് കൊലപ്പെടുത്തിയ സി.പി.ഐ.എം പ്രവര്‍ത്തകനായ സിയാദിന്‍റെ ഖബറിലെ മണ്ണ് ഉണങ്ങും മുന്‍പുതന്നെ മറ്റു രണ്ടു സഖാക്കളുടെ കൂടി ജീവനൊടുക്കിയിരിക്കുന്നു. ഏകപക്ഷീയമായ അക്രമങ്ങളിലാണ് മൂന്ന് ഇടതുപക്ഷ പ്രവര്‍ത്തകര് രണ്ടാഴ്ചക്കാലം കൊണ്ട് കൊല്ലപ്പെട്ടത്. ഈ കൊലപാതകങ്ങളുടെ മറ്റൊരു പ്രത്യേകത തങ്ങളുടെ പ്രദേശങ്ങളില് ഏറ്റവും ജനകീയമായി ഉയര്‍ന്നുവരുന്ന ഇടതുപക്ഷ പ്രവര്‍ത്തകരെയാണ് കോണ്‍ഗ്രസ് ലക്ഷ്യംവെക്കുന്നത് എന്നതാണ്. സിയാദ് കോവിഡ് ബാധയെ തുടര്‍ന്ന് ക്വാറന്‍ന്‍റൈനില് കഴിയുന്നവര്‍ക്ക് ഭക്ഷണം എത്തിച്ചു നല്‍കി മടങ്ങിവരും വഴിയാണ് കൊല്ലപ്പെട്ടത്. ഹഖും മുഹമ്മദും വെഞ്ഞാറമൂട് പ്രദേശത്ത് രക്തദാനം ഉള്‍പ്പെടെയുള്ള ഡിവൈഎഫ്ഐയുടെ സന്നദ്ധ പ്രവര്‍ത്തനങ്ങളുടെ മുന്‍നിരയില് നിന്നവരായിരുന്നു.\nകോണ്‍ഗ്രസിന്‍റെ കൊലപാതക രാഷ്ട്രീയ പാരമ്പര്യത്തിനും പതിറ്റാണ്ടുകളുടെ ചരിത്രമുണ്ട്. മൊയാരത്ത് ശങ്കരനില് തുടങ്ങി ഇപ്പോള് ഹഖിലും മിഥിലാജിലും എത്തിനില്‍ക്കുന്ന ആ ചോരക്കറ കോണ്‍ഗ്രസ് രാഷ്ട്രീയത്തിന്‍റെ കൂടപ്പിറപ്പാണ്. കേരളത്തില് തന്നെ ആദ്യത്തെ രാഷ്ട്രീയ കൊലപാതകം നടത്തിയ പാര്‍ടി, ഏറ്റവും കൂടുതല് രാഷ്ട്രീയ കൊലപാതകങ്ങള് നടത്തിയ പാര്‍ടി, സ്വന്തം പാര്‍ടിയില് തന്നെ പ്രവര്‍ത്തിക്കുന്ന പ്രവര്‍ത്തകരെ ഏറ്റവും കൂടുതല് കൊന്നുതള്ളിയ പാര്‍ടി, ആദ്യമായി നിയമസഭാംഗങ്ങളേയും ജനപ്രതിനിധികളെയും കൊന്ന പാര്‍ടി, ഏറ്റവും കൂടുതല് പിന്നോക്ക ജന വിഭാഗങ്ങളില്‍പ്പെട്ടവരെ കൊന്ന പാര്‍ടി തുടങ്ങി കോണ്‍ഗ്രസിന്‍റെ കൊലപാതക രാഷ്ട്രീയ ചരിത്രത്തില് നേടിയെടുത്ത വിശേഷണങ്ങള് എണ്ണിയാല് തീരില്ല. ദേശീയതലത്തില് സിഖ് കൂട്ടക്കൊലയിലും എണ്ണമറ്റ വര്‍ഗീയ കലാപങ്ങളിലുമുള്ള കോണ്‍ഗ്രസിന്‍റെ പങ്ക് വ്യക്തമാക്കുന്ന സര്‍ക്കാര് കമീഷന് റിപ്പോര്‍ട്ടുകള് നിരവധിയുണ്ട്. അക്രമരാഷ്ട്രീയത്തിന്‍റേയും കൊലപാതക പരമ്പരകളുടേയും പര്യായപദമാണ് കോണ്‍ഗ്രസ് പാര്‍ടി.\nഹഖിന്‍റെയും മിഥിലാജിന്‍റേയും ക്രൂരമായ കൊലപാതകത്തില് ഒരു പാര്‍ലമെന്‍റ് അംഗം ഉള്‍പ്പെടെയുള്ള ഉന്നത കോണ്‍ഗ്രസ് നേതാക്കളുടെ പങ്കിനെ കുറിച്ച് വ്യക്തമായ തെളിവുകള് പുറത്തുവന്നിട്ടുണ്ട്. ഏഴോളം സജീവ കോണ്‍ഗ്രസ് പ്രവര്‍ത്തകര് പൊലീസ് പിടിയിലായിട്ടുണ്ട്. ഇതില് പലര്‍ക്കും മുന്‍പ് ഇടതുപക്ഷ പ്രവര്‍ത്തകര്‍ക്ക് നേരെ നടന്ന കൊലപാതക ശ്രമങ്ങളിലടക്കം പങ്കുള്ളതായി വിവരങ്ങള് വന്നു കഴിഞ്ഞു. ഈ ഇരട്ടക്കൊലപാതകം ഒറ്റപ്പെട്ട ഒരു ഗുണ്ടാ സംഘര്‍ഷമായി ചിത്രീകരിക്കാനാണ് സംസ്ഥാന കോണ്‍ഗ്രസ് നേതൃത്വത്തിന്‍റെ ശ്രമം. എന്നാല് കോണ്‍ഗ്രസ് ഇന്ന് ദേശീയ രാഷ്ട്രീയത്തിലും സംസ്ഥാന രാഷ്ട്രീയത്തിലും നേരിടുന്ന സമാനതകളില്ലാത്ത രാഷ്ട്രീയ പാപ്പരീകണത്തിന്‍റെ ഒരു ബഹിര്‍സ്ഫുരണം കൂടിയാണ് ഏകപക്ഷീയമായി നടത്തുന്ന ഈ കൊലപാതക പരമ്പര. അതില് ഏറ്റവും പ്രധാനമായത് കേരളത്തില് എല്‍ഡിഎഫ് ഗവണ്‍മെന്‍റിനു ലഭിക്കുന്ന അഭൂതപൂര്‍വമായ ജനപിന്തുണ കോണ്‍ഗ്രസിനെ വിറളി പിടിപ്പിക്കുന്നു എന്നതാണ്. നിപ്പയും പ്രളയവും കോവിഡ് മഹാമാരിയും ദശലക്ഷങ്ങളെ ദുരിതത്തിലാഴ്ത്തിയപ്പോഴും കേരളത്തിലെ ഇടതു സര്‍ക്കാര് അചഞ്ചലമായി, ജനകീയമായി നേരിട്ടു. മഹാമാരികള് നാടുകീഴടക്കാന് എത്തിയപ്പോഴും, വികസന - ക്ഷേമ പ്രവര്‍ത്തനങ്ങളില് നിന്നും സര്‍ക്കാര് ഒരിഞ്ച് പിറകോട്ടു പോയില്ല. എന്നു മാത്രമല്ല, സൗജന്യ റേഷന് കിറ്റുകള് ഉള്‍പ്പെടെ എല്ലാ ജനവിഭാഗങ്ങള്‍ക്കും വിതരണം ചെയ്തത് കേരള മോഡലിന്‍റെ യശസ്സ് ഉയര്‍ത്തിപ്പിടിക്കുകയും ചെയ്തു. ആഗോള മാധ്യമങ്ങളില് കേരള സര്‍ക്കാരിനുമേല് ചൊരിയുന്ന പ്രശംസകളും ദേശീയ മാധ്യമങ്ങള് കേന്ദ്രസര്‍ക്കാരിനോട് കേരളത്തിന്‍റെ പാത പിന്തുടരാന് ആവശ്യപ്പെടുന്നതുമായ ഒരു ചരിത്ര സന്ദര്‍ഭം മുന്‍പുണ്ടായിട്ടില്ല. ഈ ജനകീയ അംഗീകാരങ്ങള് വരാന്‍പോകുന്ന പഞ്ചായത്ത് തിരഞ്ഞെടുപ്പിലും നിയമസഭ തിരഞ്ഞെടുപ്പിലും എല്‍ഡിഎഫിനനുകൂലമായി ഭവിക്കുമെന്ന തിരിച്ചറിവാണ് കോണ്‍ഗ്രസ് നേതൃത്വത്തെ ഭ്രാന്ത് പിടിപ്പിച്ചിരിക്കുന്നത്.\nദേശീയ തലത്തില് കോണ്‍ഗ്രസ് അതിന്‍റെ ചരിത്രത്തില് കേട്ടുകേള്‍വിയില്ലാത്ത പ്രതിസന്ധി നേരിടുകയാണ്. എ.ഐ.സി.സിക്ക് ഒരു സ്ഥിരം അധ്യക്ഷനെ കണ്ടെത്താന് പോലും ഒന്നര നൂറ്റാണ്ട് പ്രായം എടുക്കുന്ന കോണ്‍ഗ്രസിന് കഴിയുന്നില്ല. തുടര്‍ച്ചയായി രണ്ടു ദേശീയ തിരഞ്ഞെടുപ്പുകളിലും ലോകസഭയില് മൂന്നക്കം തികയ്ക്കാന് കോണ്‍ഗ്രസിനു കഴിയാതെ വരുന്നതും ഇതാദ്യമായാണ്. സംസ്ഥാന ഭരണം ലഭിച്ച ഇടങ്ങളില് തന്നെ കോണ്‍ഗ്രസ്സിലെ ഉന്നത നേതൃത്വം തന്നെ ബിജെപിയുടെ പണക്കൊഴുപ്പില് മതിമറന്ന് കൂറുമാറി ഭരണം നഷ്ടപ്പെടുത്തിയ സ്ഥിതിവിശേഷമുണ്ട്. കര്‍ണാടകയും മധ്യപ്രദേശും ഇത്തരത്തില് കോണ്‍ഗ്രസിനു നഷ്ടമായി. രാജസ്ഥാന് ഭരണം ഉള്‍പ്പോരില് ആടിയുലയുന്നു. തീവ്ര ഹിന്ദുത്വ അജണ്ടയെ മുന് നിര്‍ത്തി നവലിബറല് നയങ്ങള് രാജ്യത്ത് അടിച്ചേല്‍പ്പിച്ച് ഭരണം നടത്തുന്ന ബിജെപിക്ക് ഒരു രാഷ്ട്രീയ വെല്ലുവിളി ഉയര്‍ത്താനാവാത്ത വിധം കോണ്‍ഗ്രസ് തകര്‍ന്നുപോയി. അയോധ്യയിലെ രാമക്ഷേത്ര നിര്‍മ്മാണത്തിലുള്‍പ്പെടെ ബിജെപി യെക്കാള് ഒരുപടി മുന്നില് വര്‍ഗീയ രാഷ്ട്രീയം ഉയര്‍ത്തിപ്പിടിക്കാനാണ് കോണ്‍ഗ്രസിന്‍റെ ദേശീയ നേതാക്കള് ശ്രമിച്ചത്. ദേശീയ തലത്തില് കോണ്‍ഗ്രസ് നേരിടുന്ന ഈ തകര്‍ച്ച, കേരളത്തിലെ കോണ്‍ഗ്രസ് നേതൃത്വത്തെ കൂടുതല് അരക്ഷിതാവസ്ഥയിലേക്ക് എത്തിച്ചിട്ടുണ്ട്.\nരാഷ്ട്രീയമായി ഇടതുപക്ഷത്തെ തകര്‍ക്കാന് കേരളത്തില് സാധ്യമാകില്ലെന്ന തിരിച്ചറിവിലാണ് പ്രകൃതിദുരന്തങ്ങളില് പ്രതീക്ഷയര്‍പ്പിച്ച് എല്‍ഡിഎഫ് സര്‍ക്കാര് അസ്ഥിരപ്പെടുമെന്ന് ദിവാസ്വപ്നം മുതിര്‍ന്ന കോണ്‍ഗ്രസ് നേതാക്കള് തന്നെ പരസ്യമായി പറയുന്ന സ്ഥിതിയിലേക്ക് എത്തിച്ചിരിക്കുന്നത്. കൊട്ടിഘോഷിച്ചു കൊണ്ട് നിയമസഭയില് കൊണ്ടുവന്ന അവിശ്വാസപ്രമേയം ദയനീയമായി പരാജയപ്പെട്ടു എന്നു മാത്രമല്ല, അത് പ്രതിപക്ഷത്തിനെതിരായ കുറ്റപത്രമായി പൊതുജനമധ്യത്തില് മാറിത്തീരുകയും ചെയ്തു. ഈ രാഷ്ട്രീയ പരാജയം സംസ്ഥാന കോണ്‍ഗ്രസിനുള്ളിലെ ഗ്രൂപ്പു പോര് മുറുകാന് കാരണമാവുകയും ചെയ്തു എന്നത് പരസ്പരവിരുദ്ധമായ നേതാക്കളുടെ പ്രസ്താവനകള് സാക്ഷ്യപ്പെടുത്തുന്നുണ്ട്. ഇടതു സര്‍ക്കാരിനെ തകര്‍ക്കാന് നാട്ടിലൊരു കലാപം അഴിച്ചു വിടുകയെന്ന അവസാന നീച തന്ത്രമാണ് നിഷ്ഠൂരമായ കൊലപാതകങ്ങളുടെ പരമ്പര സംഘടിപ്പിച്ചുകൊണ്ട് ഇപ്പോള് കോണ്‍ഗ്രസ് ശ്രമിക്കുന്നത്.


മാറിയ പരീക്ഷാഘടന, 13 ഭാഷകളില് പരീക്ഷ; ജെ.ഇ.ഇ മെയിന് രജിസ്‌ട്രേഷന് തുടങ്ങി | JEE Main Exam 2021 registration started Regional languages Engineering admission\nമാറിയ പരീക്ഷാഘടന, 13 ഭാഷകളില് പരീക്ഷ; ജെ.ഇ.ഇ മെയിന് രജിസ്‌ട്രേഷന് തുടങ്ങി\nDec 17, 2020, 03:39 PM IST\nസാധാരണ വര്‍ഷത്തില് രണ്ട് സെഷനായാണ് ജെ.ഇ.ഇ മെയിന് പരീക്ഷ നടത്താറുള്ളത്. എന്നാല് ഇത്തവണ നാല് സെഷനുകളായി പരീക്ഷ നടത്തുമെന്ന് കേന്ദ്ര വിദ്യാഭ്യാസ മന്ത്രി രമേഷ് പൊഖ്രിയാല് അറിയിച്ചിട്ടുണ്ട്\nരാജ്യത്തെ എന്‍ജിനിയറിങ്/ടെക്‌നോളജി/ആര്‍ക്കിടെക്ചര്/പ്ലാനിങ്/ബിരുദതല കോഴ്‌സുകളിലെ പ്രവേശനത്തിനായി നടത്തുന്ന ജോയിന്റ് എന്‍ട്രന്‍സ് എക്‌സാമിനേഷന് (ജെ.ഇ.ഇ) മെയിന് പരീക്ഷയ്ക്ക് അപേക്ഷ ക്ഷണിച്ചു. jeemain.nta.nic.in എന്ന വെബ്‌സൈറ്റ് വഴി വിദ്യാര്‍ഥികള്‍ക്ക് രജിസ്‌ട്രേഷന് നടത്താം. നാഷണല് ടെസ്റ്റിങ് ഏജന്‍സിയാണ് പരീക്ഷ നടത്തുന്നത്. ഒട്ടേറെ പ്രത്യേകതകളുണ്ട് 2021-ലെ ജെ.ഇ.ഇ മെയിന് പരീക്ഷയ്ക്ക്. അതെന്തൊക്കെയാണെന്ന് നോക്കാം.\nവര്‍ഷത്തില് നാല് തവണ: സാധാരണ വര്‍ഷത്തില് രണ്ട് സെഷനായാണ് ജെ.ഇ.ഇ മെയിന് പരീക്ഷ നടത്താറുള്ളത്. എന്നാല് ഇത്തവണ നാല് സെഷനുകളായി പരീക്ഷ നടത്തുമെന്ന് കേന്ദ്ര വിദ്യാഭ്യാസ മന്ത്രി രമേഷ് പൊഖ്രിയാല് അറിയിച്ചിട്ടുണ്ട്. ആദ്യ സെഷന് ഫെബ്രുവരി 23 മുതല് 26 വരെയാകും നടക്കുക. ബാക്കി സെഷനുകള് മാര്‍ച്ച്, ഏപ്രില്, മേയ് മാസങ്ങളിലും നടക്കും. 2021-ലെ ആദ്യ ജെ.ഇ.ഇ മെയിന് പരീക്ഷയ്ക്ക് അപേക്ഷിക്കാനുള്ള അവസാന തീയതി ജനുവരി 16 വരെയാണ്.\nകൂടുതല് പ്രാദേശിക ഭാഷകളില്: പ്രാദേശിക ഭാഷയില് പരീക്ഷ നടത്താനുള്ള തീരുമാനമാണ് ഏറ്റവും പ്രധാനപ്പെട്ട മാറ്റം. ഇംഗ്ലീഷ്, ഹിന്ദി, ഗുജറാത്തി എന്നീ ഭാഷകളെക്കൂടാതെ മലയാളം, തമിഴ്, ആസാമീസ്, ബംഗാളി, കന്നട, മറാഠി, ഒഡിയ, പഞ്ചാബി, തെലുങ്ക്, ഉര്‍ദു, തുടങ്ങിയ ഭാഷകളിലും ഇക്കുറി പരീക്ഷ നടക്കും. അപേക്ഷ സമര്‍പ്പിക്കുന്ന സമയത്ത് ഏത് ഭാഷവേണമെന്ന് തിരഞ്ഞെടുക്കണമെന്നും ഇത് പിന്നീട് മാറ്റാന് സാധിക്കില്ലെന്നും എന്.ടി.എ വ്യക്തമാക്കിയിട്ടുണ്ട്.\nപരീക്ഷാഘടനയിലും മാറ്റം: ഇതുകൂടാതെ പരീക്ഷാഘടനയിലും കാതലായ മാറ്റങ്ങള് ഇക്കുറി വരുത്തിയിട്ടുണ്ട്. ബി.ടെക്ക് പ്രവേശനത്തിനായുള്ള പരീക്ഷയ്ക്ക് ഫിസിക്‌സ്, കെമിസ്ട്രി, മാത്സ് എന്നീ വിഷയങ്ങളില് നിന്ന് 30 വീതം ആകെ 90 ചോദ്യങ്ങളാണുണ്ടാവുക. ഇതില് 75 ചോദ്യങ്ങള്‍ക്ക് ഉത്തരമെഴുതിയാല് മതി. ചോദ്യങ്ങള് എ, ബി എന്നീ സെക്ഷനുകളായി തിരിച്ചിട്ടുണ്ടായിരിക്കും. സെക്ഷന് എയില് ഓരോ വിഷയത്തില് നിന്നും 20 ചോദ്യങ്ങളാണുണ്ടാവുക. തെറ്റുത്തരങ്ങള്‍ക്ക് നെഗറ്റീവ് മാര്‍ക്കുണ്ടാകും. സെക്ഷന് ബിയിലെ ഓരോ വിഷയത്തില് നിന്നുമുള്ള 10 ചോദ്യങ്ങളില് അഞ്ച് എണ്ണത്തിന് മാത്രം ഉത്തരം നല്‍കിയാല് മതിയാകും. തെറ്റുത്തരത്തിന് നെഗറ്റീവ് മാര്‍ക്കുണ്ടാകില്ല.\nകോവിഡ്-19നെത്തുടര്‍ന്ന് സി.ബി.എസ്.ഇ ഉള്‍പ്പെടെ പല ബോര്‍ഡുകളും സിലബസ് വെട്ടിക്കുറച്ചിട്ടുണ്ട്. ഈ സാഹചര്യത്തില് എല്ലാ വിദ്യാര്‍ഥികള്‍ക്കും എഴുതാന് സാധിക്കുന്ന തരത്തിലാകും ചോദ്യഘടനയെന്ന് കേന്ദ്രമന്ത്രി വ്യക്തമാക്കിയിട്ടുണ്ട്.\nContent Highlights: JEE Main Exam 2021 registration started, Regional languages, Engineering admission


കേരളത്തിന്‍റെ ഭാവി എന്‍ഡിഎയുടെ കയ്യില് ഭദ്രമെന്നാണ് തെരഞ്ഞെടുപ്പ് ഫലം വ്യക്തമാക്കുന്നത്, തോല്‍വിയില് പരാതിയില്ല: കുമ്മനം\nKerala, First Published 24, May 2019, 6:43 PM IST\nതെരഞ്ഞെടുപ്പിലെ തോല്‍വി അംഗീകരിക്കുന്നതായി കുമ്മനം രാജശേഖരന്. തോല്‍വി അംഗീകരിക്കുന്നു. ജനങ്ങള് നല്‍കിയ വിധിയില് ആദരവോടും ബഹുമാനത്തോടും സ്വീകരിക്കുന്നു. ഒരു പരിഭവവും പരാതിയും വോട്ടര്‍മാരോട് വയ്ക്കുന്നില്ലെന്നു അദ്ദേഹം പറ‍ഞ്ഞു.\nതിരുവനന്തപുരം: തെരഞ്ഞെടുപ്പിലെ തോല്‍വി അംഗീകരിക്കുന്നതായി കുമ്മനം രാജശേഖരന്. തോല്‍വി അംഗീകരിക്കുന്നു. ജനങ്ങള് നല്‍കിയ വിധിയില് ആദരവോടും ബഹുമാനത്തോടും സ്വീകരിക്കുന്നു. ഒരു പരിഭവവും പരാതിയും വോട്ടര്‍മാരോട് വയ്ക്കുന്നില്ലെന്നു അദ്ദേഹം പറ‍ഞ്ഞു.\nഅഭിപ്രായ സർവ്വേകളിലും എക് സിറ്റ് പോളിലും കാണാത്ത അടിയൊഴുക്കുണ്ടായി. പാർട്ടിയുടെ പ്രവർത്തനത്തിൽ വീഴ്ചയില്ല. പദവികളോട് താത്പര്യമില്ല. എംപിയെന്ന നിലയ്ക്ക് ഒരുപാട് കാര്യങ്ങള് ചെയ്യുമെന്ന് കരുതിയാണ് മത്സരിച്ച്. ജനസേവനം ജനങ്ങള്‍ക്കിടയില് തന്നെ നടത്തും.\nതോല്‍വിയുടെ കാരണം എന്‍ഡിഎയും ബിജെപിയും ചര്‍ച്ച ചെയ്യും. ബിജെപിക്ക് കേരളത്തില് മികച്ച നേട്ടമുണ്ടാക്കാന് സാധിച്ചിട്ടുണ്ട്. കേരളത്തിന്‍റെ ഭാവി എന്‍ഡിഎയുടെ കയ്യില് സുരക്ഷിതമാണെന്ന സന്ദേശമാണ് ഈ തെരഞ്ഞെടുപ്പെന്നും അദ്ദേഹം പറഞ്ഞു.\nതന്നെ ന്യൂനപക്ഷ വിരുദ്ധനാക്കി ഇടതു വലതു മുന്നണികൾ ഹീനമായ പ്രചരണം നടത്തി. ഇതിനെ ഫലപ്രദമായി പ്രതിരോധിക്കാനായില്ല. കെപിസിസി പ്രസിഡന്‍റടക്കമുള്ള കോണ്‍ഗ്രസ് നേതാക്കള്. കുപ്രചാരണം നടത്തി.\nതാന് ഒരു വര്‍ഗീയവാദിയും മതങ്ങളെ ധ്വംസിക്കുന്ന ആളാണെന്നും അവര് പ്രചരിപ്പിച്ചു. നിലക്കല് കലാപത്തിനും മാറാട് കലാപത്തിനും നേതൃത്വം കൊടുത്ത ആള് എന്ന തരത്തിലും പ്രചാരണം നടന്നു. അത്തരം നുണ പ്രചരണങ്ങള് നടത്തിയത് ശരിയായില്ല. നിലക്കല് പ്രശ്നം പരിഹരിക്കാന് ശ്രമിച്ച ആളാണ് ഞാന്. അന്ന് ഒരു കലാപവുമുണ്ടായില്ല.\nതെരഞ്ഞെടുപ്പില് വോട്ട് കിട്ടാന് വേണ്ടി മതവിദ്വേഷം ഉണ്ടാക്കിയിട്ടെന്താണ്. ക്രിസ്ത്യന് വിഭാഗങ്ങളോടൊപ്പം മുസ്ലിം വിഭാഗത്തിനൊപ്പവും ആണ് ഞാന് പ്രവര്‍ത്തിക്കുന്നത്. അത്തരം കള്ള പ്രചാരണങ്ങള് ദൂരവ്യാപക പ്രത്യാഘാതമുണ്ടാക്കുമ\nLast Updated 24, May 2019, 6:52 PM IST


'മോഹന്‍ലാലിന്റെ 'എമ്പുരാന്'ന് ശേഷം മമ്മൂട്ടിയെ നായകനാക്കി ഒരു ചിത്രം', പുതിയ വെളിപ്പെടുത്തലുമായി മുരളി ഗോപി !\nവെള്ളി, 26 മാര്‍ച്ച് 2021 (15:42 IST)\nസിനിമ പ്രേമികള് ഏറെ ആകാംക്ഷയോടെ കാത്തിരിക്കുന്ന ചിത്രങ്ങളിലൊന്നാണ് 'എമ്പുരാന്'. പൃഥ്വിരാജ് സംവിധാനം ചെയ്യുന്ന ഈ ചിത്രത്തിനു ശേഷം താന് എഴുതുന്ന ഒരു തിരക്കഥയില് മമ്മൂട്ടിനായകനായി അഭിനയിക്കുമെന്ന് വെളിപ്പെടുത്തിയിരിക്കുകയാണ് മുരളി ഗോപി. വണ് എന്ന ചിത്രത്തിന്റെ പ്രമോഷനുമായി ബന്ധപ്പെട്ട് ഒരു അഭിമുഖത്തില് സംസാരിക്കുകയായിരുന്നു അദ്ദേഹം.\n2022 പകുതിയോടെ എമ്പുരാന് തുടങ്ങാന് ആലോചിക്കുകയാണ് അണിയറപ്രവര്‍ത്തകര്. ഇത് സംബന്ധിച്ച കൂടുതല് വിവരങ്ങള് അടുത്തുതന്നെ പുറത്തുവരും. സ്റ്റീഫന് നെടുമ്പള്ളിയില് നിന്ന് ഖുറേഷി അബ്രാം എന്ന ഡോണ് ആയിട്ടായിരിക്കും മോഹന്‍ലാല് ചിത്രത്തിലുടനീളം പ്രത്യക്ഷപ്പെടുക. ലൂസിഫര് അവസാനിച്ചത് ഇതിനുള്ള സൂചന നല്‍കിക്കൊണ്ടാണ്. മഞ്ജു വാര്യര്, ടൊവിനോ തോമസ്, ഇന്ദ്രജിത്ത് സുകുമാരന് തുടങ്ങി പ്രമുഖ താരങ്ങള് രണ്ടാം ഭാഗത്തിലും ഉണ്ടാകുമെന്നാണ് പ്രതീക്ഷിക്കുന്നത്.പൃഥ്വിരാജ് സംവിധാനം ചെയ്യുന്ന ചിത്രത്തില് അദ്ദേഹം സയീദ് മസൂദ് എന്ന കഥാപാത്രമായി രണ്ടാംഭാഗത്തിലും എത്തുമെന്നാണ് വിവരം.\nമോഹന്‍ലാലിനൊപ്പം നടന് റഹ്മാന്, 'ആറാട്ട്' ഒരുങ്ങുന്നു !\nആഘോഷങ്ങള് തീരുന്നില്ല, പ്രിയദര്‍ശന് മധുരം നല്‍കി മോഹന്‍ലാല് !\nമൂന്ന് മില്യണ് കാഴ്ചക്കാരുമായി 'വണ്' ട്രെയിലര്, മമ്മൂട്ടിയുടെ കടക്കല് ചന്ദ്രന് ഇന്നുമുതല് ബിഗ് സ്‌ക്രീനില് !\nമോഹന്‍ലാല് ചിരിപ്പിച്ചു, മമ്മൂട്ടി കരയിച്ചു; പ്രേക്ഷകര് നിന്നത് മമ്മൂട്ടിക്കൊപ്പം !\nപോസ്റ്റ്-പ്രൊഡക്ഷന് ജോലികളെല്ലാം പൂര്‍ത്തിയായി; 'വണ്' ബിഗ് സ്‌ക്രീനിലേക്ക് !


സ്പോർട്സ് തുറന്നിടുന്നത് വലിയ ലോകം | Madhyamam\ndate_range 10 Aug 2020 6:33 AM GMT\nസ്പോർട്സ് തുറന്നിടുന്നത് വലിയ ലോകം\nഡോ. സക്കീർ ഹുസൈൻ (ഡയറക്ടർ, ഫിസിക്കൽ എജുക്കേഷൻ കാലിക്കറ്റ് യൂനിവേഴ്സിറ്റി)\nവിദ്യാഭ്യാസകാലത്ത് മറ്റുള്ള അക്കാദമിക് വിഷയങ്ങൾക്കൊപ്പമോ അതിനേക്കാളേറെയോ പ്രാധാന്യത്തോടെ കാണേണ്ടതാണ് സ്പോർട്സ്. കായിക വിദ്യാഭ്യാസം നിർബന്ധമായും നൽകണം. സ്പോർട്സ് എന്നാൽ ആരോഗ്യം തന്നെയാണ്. മറ്റു സബ്ജറ്റുകൾക്ക് നൽകുന്ന അതേ പ്രാധാന്യം ഇതിനും നൽകണം.\nമത്സരയിനങ്ങളാണെങ്കിലും കായിക വിഷയങ്ങളാണങ്കിലും ഏറെ സാധ്യതകളാണ്. സ്പോർട്സ് അഡ്മിനിസ്ട്രേഷൻ, സ്പോർട്സ് മാനേജ്മെൻ് തുടങ്ങിയവ വലിയ സാധ്യതകളാണ് പുതിയ തലമുറക്ക് തുറന്നുകൊടുക്കുന്നത്. വലിയ ചാമ്പ്യൻഷിപ്പുകൾ നടക്കുന്നയിടങ്ങളിൽ സ്പോർട്സ് അഡ്മിനിസ്ട്രേഷനും മാനേജ്മെൻറിനും വലിയ റോളുണ്ട്. ഈ വിഷയങ്ങളിൽ എം.ബി.എ കഴിഞ്ഞവരാണ് ചാമ്പ്യൻഷിപ്പുകൾക്ക് സംഘാടകരായെത്തുന്നത്. ഇത്തരം പുത്തൻ മേഖലകൾ വിദ്യാർഥികൾ തെരഞ്ഞെടുക്കണം. സ്പോർട്സ് റിസർച് തലത്തിൽ വലിയ പ്രതീക്ഷകളുണ്ട്.\nഎൻജിനീയറിങ്, മെഡിക്കൽ രംഗങ്ങളിൽ സ്പോർട്സ് തലത്തിൽ വലിയ റിസർച്ചുകൾ നടക്കുന്നുണ്ട്. കായിക താരങ്ങളുടെ പ്രകടനത്തെ ബാധിക്കുന്ന എല്ലാ കാര്യങ്ങളെക്കുറിച്ചും പഠനം നടക്കുന്നു. അവരുടെ കായികക്ഷമത, ആരോഗ്യം, മാനസിക സംഘർഷങ്ങൾ തുടങ്ങിയവയിലെല്ലാം റിസർച്ചുകൾ നടക്കുന്നുണ്ട്. സ്പോർട്സ് മെഡിസിനും വൻ സാധ്യതകൾ തുറന്നിടുന്നു. വലിയ കമ്പനികളുടെ ടീഷർട്ട്, ബൂട്ട് തുടങ്ങിയ സ്പോർട്സ് ഉപകരണങ്ങളുടെ ബ്രാൻഡുകളിൽ ഡിസൈനിങ്, ടെക്നിക്കൽ റൈറ്റിങ് തുടങ്ങിയവയിൽ ലക്ഷങ്ങൾവരുമാനമുള്ള ജോലിയാണ് കാത്തിരിക്കുന്നത്.\nകായിക രംഗത്തെ പ്രതിസന്ധികൾ തരണം ചെയ്യുന്ന തരത്തിലുള്ള മെഡിക്കൽ വിഭാഗത്തിലും ഒരുപാട് അവസരങ്ങൾ തുറന്നിടുന്നുണ്ട്. യൂനിവേഴ്സിറ്റികളുടെയും കോളജുകളുടെയും കാര്യമെടുക്കുകയാണെങ്കിൽ കായികാധ്യാപകരെ വാർത്തെടുക്കുന്ന ബി.പി.ഇ.എഡ്, എം.പി.ഇ.എഡ് കോഴ്സുകൾ മികച്ച ജോലി സാധ്യതയാണ് നൽകുന്നത്. കോഴ്സ് കഴിയുന്നവർക്ക് കോളജുകളിലും സ്കൂളുകളിലും കായികാധ്യാപകരായി പ്രവേശിക്കാം. മീഡിയയിൽ പോലും സ്പോർട്സിന് വലിയ സ്വാധീനവും സാധ്യതയുമുണ്ട്.\nലോകത്ത് ഏറ്റവും കൂടുതൽ ആളുകൾ കാണുന്നത് സ്പോർട്സ് ചാനലുകളും ഇവൻറുകളുമാണ്. ജേണലിസം കഴിഞ്ഞവർക്ക് സ്പോർട്സ്റി പ്പോർട്ടിങ് വിലയേറിയ മേഖലയായി മാറി. നമ്മുടെ പോരായ്മ സ്പോർട്സ് പോളിസി ഇല്ലെന്നതാണ്. നമ്മുടെയത്ര കായികതാരങ്ങളില്ലാത്ത മറ്റു രാജ്യങ്ങൾ നടപ്പാക്കുേമ്പാഴും നാം ബഹുദൂരം പിന്നിലാണ്. അക്ഷരങ്ങൾ പഠിക്കുന്നതിനൊപ്പം വിദ്യാർഥികൾക്ക് മൂവ്മെൻറ് ട്രെയിനിങ് കൂടി നടത്തേണ്ടതുണ്ട്. വലിയൊരു ലോകമാണ് നിങ്ങൾക്ക് മുന്നിലുള്ളത്.\n(തയാറാക്കിയത്: സന്ദീപ് ഗോവിന്ദ്)\nTAGS:vidhya2020 sports course sports


railway – Media Mangalam\nWeb Desk October 16, 2021\nറെയിൽവേയുടെ വിവിധ സോണുകളിൽ അപ്രന്റിസ് ഒഴിവ്; അപേക്ഷകൾ ക്ഷണിച്ചു; കൂടുതൽ വിവരങ്ങൾ അറിയാം\nഡൽഹി: റെയിൽവേയുടെ വിവിധ സോണുകളിലായി അപ്രന്റിസ്ഷിപ്പിന് അപേക്ഷ ക്ഷണിച്ചു. ആകെ 9439 ഒഴിവുകളാണുള്ളത്. ബന്ധപ്പെട്ട വിഷയത്തിലെ ഐ.ടി.ഐ. സര്‍ട്ടിഫിക്കറ്റും പത്താം ക്ലാസ് വിജയവും ആണ് അടിസ്ഥാന യോഗ്യത.…\nWeb Desk October 10, 2021\nലഹരിക്കടിമപെട്ടതോടെ പതിനെട്ടുകാരൻ വീട്ടിൽ ഒറ്റപെട്ടു; വീട്ടിൽ നിന്നും പിണങ്ങിയിറങ്ങി ചെന്നത് തമ്പാനൂർ റെയിൽവേ സ്റ്റേഷനിലെ പാർക്കിങ് ഏരിയയിൽ; വാഹനങ്ങൾ തകർത്ത് മോഷണം നടത്തിയ സംഭവത്തിന് പിന്നിലെ കഥ ഇങ്ങനെ..\nതിരുവനന്തപുരം: തമ്പാനൂർ റയിൽവേ സ്റ്റേഷനിലെ പാർക്കിങ് സ്ഥലത്ത് പാർക്ക് ചെയ്തിരുന്ന വാഹനങ്ങൾ തകർത്ത് മോഷണം നടത്തിയ പ്രതിയെ പോലീസ് അറസ്റ്റ് ചെയ്തു. സംഭവത്തിൽ പിടിയിലായ പൂജപ്പുര സ്വദേശി…\nതമ്പാനൂർ പാർക്കിങ് സ്റ്റേഷൻ അക്രമത്തിലെ പ്രതിയെ അറസ്റ്റ് ചെയ്തു; പിടിയിലായത് പതിനെട്ടുകാരനായ യുവാവ്; പ്രതി ലഹരിക്കടിമയെന്നും പോലീസ്\nതിരുവനന്തപുരം: തമ്പാനൂർ റെയിൽവേ പാർക്കിങ് ഗ്രൗണ്ടിലെ വാഹനങ്ങൾ തകർത്ത സംഭവത്തിൽ പ്രതിയെ അറസ്റ്റ് ചെയ്തു. പൂജപ്പുര സ്വദേശിയായ എബ്രഹാം ആണ് പിടിയിലായത്. പതിനെട്ടുകാരനായ ഇയാൾ ലഹരിക്കടിമയാണെന്ന് പോലീസ്…\nWeb Desk October 1, 2021\nപാസഞ്ചര് ട്രെയിനുകളുടെ സർവ്വീസ് പുനരാരംഭിക്കുന്നു; പ്രഖ്യാപനവുമായി മന്ത്രി വി അബ്ദുറഹിമാൻ\nതിരുവനന്തപുരം: കോവിഡ് പശ്ചാത്തലത്തില് സര്‍വീസ് നിര്‍ത്തിവെച്ചിരുന്ന പാസഞ്ചര് ട്രെയിനുകള് അടുത്ത ആഴ്ച്ച മുതൽ സർവീസ് ആരംഭിക്കും. കാലങ്ങളായുള്ള യാത്രക്കാരുടെ ആവശ്യവുമായിരുന്നു പാസ്സന്ജർ ട്രെയിനുകൾ സർവീസ് നടത്തണം എന്നത്.…\nMMNetwork September 28, 2021\nറെയില്‍വേ അടിപ്പാത നിര്‍മ്മാണം ആരംഭിച്ചു; സഫലമാകുന്നത് പതിറ്റാണ്ടുകളായുള്ള നാട്ടുകാരുടെ ആവശ്യം\nകാരാളിമുക്ക്: രണ്ട് പഞ്ചായത്തുകളിലെ ജനങ്ങളുടെ യാത്രാദുരിതത്തിന് ശാശ്വത പരിഹാരമാകുന്നു. പടിഞ്ഞാറെകല്ലട, മണ്‍ട്രോതുരുത്ത് നിവാസികളുടെ പതിറ്റാണ്ടുകളായുള്ള ആവശ്യത്തിനാണ് അധികൃതര് പരിഹാരമുണ്ടാക്കിയിരിക്കുന്നത്. കാരാളിമുക്ക്, തലയിണക്കാവ് ക്ഷേത്രത്തിന് മുന്നിലുള്ള റെയില്‍വേ ലെവല്‍ക്രോസില്…\nWeb Desk September 20, 2021\nഅത്യാവശ്യ സമയങ്ങളിൽ റെയില്‍വേയുടെ ആപ്പുകള് പണിമുടക്കുന്നുണ്ടോ? പരിഹാരം ഇവിടെയുണ്ട്\nചില അത്യാവിശ സമയങ്ങളിൽ റെയില്‍വേയുടെ ആപ്പുകള് പണിമുടക്കാറുണ്ട്. ഇനി അങ്ങോട്ട് അവ പണിമുടക്കിയാലും ടിക്കറ്റ് ബുക്കിംഗ് എളുപ്പത്തില് നടത്താം. പേറ്റിഎം ആപ്പ് വഴി. Paytm വഴി ട്രെയിന്…\nസ്വകാര്യവത്കരണത്തിന് വേഗം കൂടുന്നു; റെയിൽവേയുടെ ഘടനയിലും പ്രവർത്തനത്തിലും അടിമുടി മാറ്റം വരുത്താൻ തയ്യാറായി കേന്ദ്രസർക്കാർ\nമുംബൈ: ഇന്ത്യൻ റെയിൽവേയുടെ ഘടനയിലും പ്രവർത്തനത്തിലും അടിമുടി മാറ്റം വരുത്താൻ തയ്യാറായി കേന്ദ്രസർക്കാർ. റെയിൽവേ മന്ത്രാലയത്തിന്റെ ഘടനയും പ്രവർത്തനവുമായി ബന്ധപ്പെട്ട് ധനകാര്യ വകുപ്പ് സാമ്പത്തിക ഉപദേഷ്ടാവ് സഞ്ജീവ്…\nMMNetwork Desk September 15, 2021\nറെയിൽവേ ട്രാക്കിൽ അറ്റകുറ്റപണികൾ നടക്കുന്നതിനാൽ ശബരി, ഐലന്റ് എക്സ്പ്രസുകൾ സെപ്റ്റംബർ 30 വരെ വൈകിയോടും ; സമയം പുനക്രമീകരിച്ചു\nതിരുവനന്തപുരം : റെയിൽവേ ട്രാക്കിൽ അറ്റകുറ്റപണികൾ നടക്കുന്നതിനാൽ സെപ്റ്റംബർ 30 വരെ ശബരി, ഐലന്റ് എക്സ്പ്രസുകൾ വൈകും. തിരുവനന്തപുരം സെൻട്രലിൽ നിന്ന് സെക്കന്ദരാബാദ് ജംഗ്ഷൻ വരെ പോകുന്ന…\nWeb Desk September 15, 2021\nറെന്റ് എ ബൈക്ക് സംരംഭവുമായി റെയിൽവേ ; ഇനി മുതൽ റെയിൽവേ സ്റ്റേഷനുകളിൽ ബൈക്ക് വാടകയ്ക്ക്; എറണാകുളത്ത് പദ്ധതി ആരംഭിച്ചു\nകൊച്ചി : റെയിൽവേ സ്റ്റേഷനുകളിൽ ഇനി മുതൽ ബൈക്ക് വാടകയ്ക്ക്. റെയിൽവേ യാത്രക്കാർക്കായി പുതിയ അവസരമൊരുക്കുകയാണ് റെയിൽവേ. ഇതിനായി റെന്റ് ഐ ബൈക്ക് എന്ന പേരിൽ പുതിയ…\nMMNetwork September 11, 2021\nഎല്ലാ പാസഞ്ചർ, മെമു ട്രെയിനുകൾക്കും നവംബർ ഒന്നുമുതൽ മൺറോതുരുത്തിൽ സ്റ്റോപ്പ്; മേൽപ്പാലം നിർമാണവും റെയിൽവേയുടെ പരിഗണനയിൽ\nകൊല്ലം: മൺറോത്തുരുത്ത് റെയിൽവേ സ്റ്റേഷനിൽ നവംബർ ഒന്നുമുതൽ പാസഞ്ചർ, മെമു ട്രെയിനുകൾക്കും സ്റ്റോപ്പുണ്ടാകുമെന്ന് ഡി.ആർ.എം. കഴിഞ്ഞ ദിവസം ഡി.ആർ.എമ്മിന്റെ നേതൃത്വത്തിൽ ഉദ്യോഗസ്ഥസംഘം മൺറോത്തുരുത്ത് സ്റ്റേഷൻ സന്ദർശിച്ച് ജനപ്രതിനിധികളുമായി…\nതാൻ ഗവർണറായിരുന്നപ്പോൾ തീവ്രവാദികൾക്ക് ശ്രീനഗറിൽ പ്രവേശിക്കാനായില്ല; ജമ്മുകശ്മീരിലെ ഇപ്പോഴത്തെ അവസ്ഥ സങ്കടകരമെന്ന് മേഘാലയ ഗവർണർ സത്യപാൽ മാലിക്\nയുപി സ്കൂൾ അധ്യാപക നിയമനം: റാങ്ക് പട്ടിക നിലവിലുണ്ടായിട്ടും താത്ക്കാലികക്കാരെ തിരുകി കയറ്റാൻ നീക്കം; ഉദ്യോഗാർത്ഥികൾ ആശങ്കയിൽ\nപുതിയ കാമുകനുമൊത്തുള്ള രഞ്ജിനി ഹരിദാസിന്റെ ചിത്രങ്ങൾ വൈറലാകുന്നു, കാമുകന് ജന്മദിനാശംസകൾ നേർ‌ന്ന് കൊണ്ട് രഞ്ജിനി ഇൻസ്റ്റയിൽ പോസ്റ്റ് ചെയ്തിരിക്കുന്നത് ഇരുവരുമൊന്നിച്ചുള്ള പൂൾ ചിത്രങ്ങൾ\nഇടുക്കി ഡാം നാളെ തുറക്കും; മുൻകരുതലുകൾ പങ്കുവെച്ച് മന്ത്രി റോഷി അഗസ്റ്റിൻ


കരുനാഗപ്പള്ളിയിലെ ഈ സിഗ്നൽ പച്ചയോ ? ചുവപ്പോ ? : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകരുനാഗപ്പള്ളിയിലെ ഈ സിഗ്നൽ പച്ചയോ ? ചുവപ്പോ ?\nJune 25, 2018 karunagappally.com\tLeaveacomment\nകരുനാഗപ്പള്ളി : കരുനാഗപ്പള്ളി സിവിൽ സ്റ്റേഷനു തെക്കുവശം വഴി കല്ലുംമൂട്ടിൽ കടവ് – ചെറിയഴീക്കൽ പോകുന്ന റോഡിലേക്കുള്ള സിഗ്നലിന്റെ കാഴ്ചചയാണിത്…. ഒരു വർഷത്തിലധികമായി കാണുന്ന കാഴ്ച….\nആദ്യം പച്ച കത്തും ഒരു കുഴപ്പവുമില്ല…. മനോഹരം…. പിന്നെ ചുവപ്പ് കത്തിയാൽ ആണ് കുഴപ്പം…. ഒന്നും മനസ്സിലാകില്ല….. അതിൽ നിന്നും ഒരു ചെറിയ ബൾബ് കത്തിയെന്നു തോന്നുന്നു…. സംശയം തോന്നിയാൽ പിന്നെ വണ്ടി നിർത്തുന്നതാണ് നല്ലത്…. കുറച്ചു പ്രായമായ ആളാണെകിൽ ഒന്നും കത്തിയില്ലെന്ന് തോന്നിയാൽ ചുമപ്പാണെന്നു കരുതി വണ്ടി നിർത്തുക….. അല്ലെങ്കിൽ തെക്കുവശത്തു നിന്നുള്ള വണ്ടി വരുന്നില്ലെന്നു ഉറപ്പു വരുത്തുക… മനോഹരമായ സിഗ്നൽ സിസ്റ്റം….\nഅഴീക്കൽ ബീച്ച്, അമൃതപുരി എന്നിവിടങ്ങളിലേക്ക് പോകുന്ന കരുനാഗപ്പള്ളിക്ക് പുറത്തു നിന്ന് വരുന്നവരും ഇതു ശ്രദ്ധിക്കുന്നത് നന്നായിരിക്കും…..\nഇതു എന്നെങ്കിലും ശരിയാക്കുമായിരിക്കും ? ആർക്കെങ്കിലും വല്ല പ്രതീക്ഷയുമുണ്ടോ ?\n← ഫുട്ബോൾ ആവേശത്തിൽ കരുനാഗപ്പള്ളി…. ചെറിയഴീക്കൽ നിന്ന്….\nഫുട്ബോൾ പ്രേമികൾക്കായി ഒരു ഫുട്ബോൾ ക്വിസ് മത്സരം…. കരുനാഗപ്പള്ളി തുറയിൽകുന്ന്…. →


രമേശ് ചെന്നിത്തലയ്ക്കൊപ്പം ഉമ്മൻചാണ്ടിയും നേതൃത്വത്തിലും പ്രചാരണത്തിലും മുൻപന്തിയിലുണ്ടാകണം; കൂട്ടായനേതൃത്വവും ഐക്യവും വേണമെന്ന് ഘടകകക്ഷികൾ - Media Malayalam (മീഡിയ മലയാളം)\nരമേശ് ചെന്നിത്തലയ്ക്കൊപ്പം ഉമ്മൻചാണ്ടിയും നേതൃത്വത്തിലും പ്രചാരണത്തിലും മുൻപന്തിയിലുണ്ടാകണം; കൂട്ടായനേതൃത്വവും ഐക്യവും വേണമെന്ന് ഘടകകക്ഷികൾ\nതിരുവനന്തപുരം:കോൺഗ്രസിൽ കൂട്ടായനേതൃത്വവും ഐക്യവും വേണമെന്ന് ഘടകകക്ഷികൾ. രമേശ് ചെന്നിത്തലയ്ക്കൊപ്പം ഉമ്മൻചാണ്ടിയും നേതൃത്വത്തിലും പ്രചാരണത്തിലും മുൻപന്തിയിലുണ്ടാകണം. കോൺഗ്രസിന്റെ സംഘടനാകാര്യത്തിൽ അഭിപ്രായം പറയുന്നില്ലെന്നു വ്യക്തമാക്കിയ ഘടകകക്ഷികൾ, നേതൃകക്ഷിയെന്നനിലയിൽ ഐക്യത്തോടെ മുന്നിൽനിന്നു നയിക്കണമെന്ന നിർദേശം മുന്നോട്ടുവെച്ചു.\nഎ.ഐ.സി.സി. ജനറൽസെക്രട്ടറി താരിഖ് അൻവറുമായി ഘടകകക്ഷിനേതാക്കൾ ഒറ്റയ്ക്കൊറ്റയ്ക്കാണു ചർച്ച നടത്തിയത്. ആരും നേതൃമാറ്റം ആവശ്യപ്പെട്ടില്ല.\nനേതൃമാറ്റം ആവശ്യപ്പെടാതെ ലീഗ്\nകോൺഗ്രസിൽ നേതൃമാറ്റം വേണമെന്ന് മുസ്‌ലിം ലീഗ് ആവശ്യപ്പെട്ടെന്ന പ്രചാരണം നേരത്തെ വിവാദമായിരുന്നു. ചർച്ചയിൽ നേതൃമാറ്റം ലീഗ് ആവശ്യപ്പെട്ടില്ല. കോൺഗ്രസിലെ അനൈക്യത്തിലേക്കു വിരൽചൂണ്ടിയ ലീഗ് നേതാക്കൾ മുന്നണിയെന്നനിലയിൽ ചിട്ടയായ പ്രവർത്തനം വേണമെന്നു നിർദേശിച്ചു. പി.കെ. കുഞ്ഞാലിക്കുട്ടി, ഇ.ടി. മുഹമ്മദ് ബഷീർ, പി.വി. അബ്ദുൾവഹാബ് എന്നിവർ പങ്കെടുത്തു.\nഎൻ.സി.പി.യെ മുന്നണിയിലേക്കു കൊണ്ടുവരണമെന്ന് കേരള കോൺഗ്രസ് നിർദേശിച്ചു. പാലാ സീറ്റിൽ മാണി സി. കാപ്പനെ യു.ഡി.എഫ്. സ്ഥാനാർഥിയാക്കണം. നിയമസഭാ തിരഞ്ഞെടുപ്പിനായി സീറ്റ് വിഭജനത്തിൽ ധാരണയുണ്ടാക്കണമെന്നും പി.ജെ. ജോസഫ്, മോൻസ് ജോസഫ്, ജോയ് എബ്രഹാം എന്നിവർ നിർദേശിച്ചു.\nആദ്യം കൂട്ടായ നേതൃത്വം\nനയപരവും സംഘടനാപരവുമായ കാര്യങ്ങളിൽ മാറ്റം വേണമെന്ന് ആർ.എസ്.പി. നിർദേശിച്ചു. മുഖ്യമന്ത്രിയാരെന്നത് പിന്നീടു തീരുമാനിക്കാം. സർക്കാരിനെതിരായ വികാരം പൂർണമായി മുതലാക്കാൻ കഴിയാതിരുന്നത് സംഘടനാപരമായ ദൗർബല്യമാണ്. അതു മറികടക്കണമെന്ന് എൻ.കെ. പ്രേമചന്ദ്രൻ, ഷിബു ബേബിജോൺ, എ.എ. അസീസ് എന്നിവരടങ്ങുന്ന സംഘം നിർദേശിച്ചു.\nതദ്ദേശതിരഞ്ഞെടുപ്പിലെ ഫലം അത്ര മോശമല്ല എന്നതാണ് യഥാർഥസ്ഥിതിയെന്ന് സി.എം.പി. ജനറൽസെക്രട്ടറി സി.പി. ജോൺ പറഞ്ഞു. പഴിചാരി മുതിർന്നനേതാക്കൾ എത്തിയത് ഫലം തീർത്തും എതിരാണെന്ന പൊതുധാരണയെ ബലപ്പെടുത്തി. ഉടൻ നിയമസഭാസീറ്റുകൾ സംബന്ധിച്ച ധാരണയിലേക്കെത്തണം.\nകോൺഗ്രസിലെ ഗ്രൂപ്പിസമാണ് തിരഞ്ഞെടുപ്പ് രംഗത്ത് പ്രശ്നമായതെന്ന് ഫോർവേഡ് ബ്ലോക്ക് നേതാവ് ജി. ദേവരാജൻ പറഞ്ഞു. സീറ്റുകൾ ഗ്രൂപ്പുകൾക്കു വീതംവെച്ചപ്പോൾ ജയസാധ്യത മറക്കുകയായിരുന്നുവെന്നും ദേവരാജൻ പറഞ്ഞു.\nStakeholders want collective leadership and unity\nwant collective leadership\nPrevious articleനഗരസഭാ അധ്യക്ഷയെച്ചൊല്ലി ആലപ്പുഴയിലെ സിപിഎമ്മിൽ കലാപം; മൂന്ന് ബ്രാഞ്ച് സെക്രട്ടറിമാരെ പാർട്ടിയിൽനിന്ന് പുറത്താക്കി\nNext articleകുഷ്യൻ ടൈം, കവർ അപ്പ് ടൈം തുടങ്ങിയ പേരുകളിൽ തീവണ്ടിയോട്ടത്തിൽ അറിയപ്പെട്ടിരുന്ന പിടിച്ചിടൽ സമയം ഗണ്യമായി കുറച്ചുള്ള സമയവിവരപ്പട്ടിക കേരളത്തിന് ഏറെ ഗുണകരം


Emalayalee.com - കേരളത്തിന് അഭിമാന ദിനം - ആൻസി സാജൻ\nകേരളത്തിലെ ആരോഗ്യ പ്രവർത്തകർക്ക് അന്തസ്സും അഭിമാനവുമുയർന്ന ദിനമായിരുന്നു ഇന്ന് കടന്നു പോയത്. ലോകം മുഴുവൻ ഭയപ്പെട്ട് വിറുങ്ങലിച്ചു നിൽക്കുന്ന ഈ ആപൽഘട്ടത്തിൽ അടുത്ത രണ്ട് മൂന്ന് ദിവസങ്ങളായി ശുഭ സൂചനകളുയർത്തുന്ന കാഴ്ചകളാണ് നാം കാണുന്നത്. മധ്യകേരളത്തിലെ ഒരു കുടുംബം ഇറ്റലിയിൽ നിന്നും വന്ന് അവരുടെ ബന്ധുക്കൾക്കും പ്രദേശത്തിനാകെയും കൊവിഡ് അങ്കലാപ്പ് പകർന്നു നൽകിയ ഒരു സാഹചര്യം നിർഭാഗ്യവശാൽ വന്നു ചേർന്നിരുന്നു. വയോധികരായ മാതാപിതാക്കളടക്കം കുറച്ച് പേരിൽ രോഗം കണ്ടെത്തുകയും ചെയ്തു. എന്നാൽ അവരെല്ലാം ആരോഗ്യമുള്ളവരായി ജീവിതത്തിലേയ്ക്ക് മടങ്ങി വരുന്ന കാഴ്ചയാണ് ഇന്ന് കേരളത്തിന് ആശ്വാസവും ആനന്ദവുമേകിയത്.\nഇത് വെറുതെയങ്ങ് സംഭവിച്ചതല്ല. ഒരു സംസ്ഥാനത്തിന്റെ മുഴുവൻ ശ്രദ്ധയും പരിചരണവും നിതാന്ത ജാഗ്രതയുമാണ് അവരെയെല്ലാം രോഗവിമുക്തരാക്കിയത്.93 ഉം 86 ഉം വയസ്സായ ആ വന്ദ്യ വയോധികരെപ്പോലും ഉപേക്ഷിക്കാതെ ചേർത്തു പിടിച്ചു കേരളം .സ്വന്തം ജീവനെപ്പോലും അവഗണിച്ചാണ് ഡോക്ടർമാരും നഴ്സുമാരും മറ്റ് ആരോഗ്യ പ്രവർത്തകരും ഇക്കാര്യത്തിൽ ജാഗ്രത പുലർത്തിയത്.മെഡിക്കൽ കോളജിൽ ഇവരെ ശുശ്രൂഷിച്ച ഒരു നഴ്സിന് രോഗം പകർന്ന സാഹചര്യം പോലുമുണ്ടായി.\nസംസ്ഥാന സർക്കാർ നേതൃത്വത്തിനും ആരോഗ്യമന്ത്രിക്കും അഭിമാനിക്കാം.\nരോഗമുണ്ടാവുമ്പോൾ വലിയ വലിയ ആശുപത്രികളിലേക്കാണ് പണമുള്ളവരൊക്കെ പോകുന്നത്.ഇനം തിരിച്ച് ചികിൽസകളുണ്ടെന്ന് പറഞ്ഞാണ് ഇവ മൾട്ടി സ്പെഷ്യാലിറ്റികളാവുന്നത്. എന്നാൽ ധനവാനും ദരിദ്രനും ഒരു പോലെ ഭയക്കുന്ന ഈ കൊറോണയെ മെരുക്കാൻ അവർക്കാർക്കും ആവുന്നില്ല. ശീതീകരിച്ച മുറികളിലിരുന്ന് ഒന്നൊന്നായി കടന്നു വരുന്ന രോഗികളെ നോക്കുന്ന സ്മാർട് ഡോക്ടർമാർക്കാർക്കും ഈ സർക്കാർ ഡോക്ടർമാരുടെ അടുത്ത് നിൽക്കാൻ യോഗ്യതയുണ്ടോ എന്ന കാര്യം ചിന്തനീയമാണ്.\nതിങ്ങിനിറയുന്ന രോഗികൾക്കിടയിൽ പരിമിതമായ സൗകര്യങ്ങൾക്കിടയിലിരുന്നാണ് സർക്കാർ ഡോക്ടർമാർ പരിശോധന നടത്തുന്നത്.\nഒരു ചെറിയ പനി വന്നാൽ പോലും പത്തു കൂട്ടം ടെസ്റ്റുകൾ നടത്തി ഫൈവ് സ്റ്റാർ ആശുപത്രികളെ കൊഴുപ്പിക്കുന്ന ഡോക്ടർമാരെ ഓർക്കുക.\nനിപ്പ വന്നാലും കൊറോണ വന്നാലുമൊന്നും ഇക്കൂട്ടരെ മഷിയിട്ട് നോക്കിയാൽ കാണില്ല.\nപറഞ്ഞു വരുന്നത് മറ്റൊന്നാണ്. നമ്മുടെ സർക്കാർ ആശുപത്രികളെയും മെഡിക്കൽ കോളേജുകളെയും ഉയർന്ന നിലവാരത്തിൽ നിർത്തേണ്ടത് സാധാരണ ജനങ്ങളുടെ മാത്രം ആവശ്യമല്ല; ഗുരുതര ഘട്ടങ്ങളിൽ മറ്റുള്ളവരാൽ ഉപേക്ഷിക്കപ്പെടുമ്പോൾ ജീവന്റെ രക്ഷതേടി പോകാനുള്ള ഇടമാണത്. റിസർച്ചും ശാസ്ത്രീയ അടിത്തറയും കൊണ്ട് മനുഷ്യനെ രക്ഷിക്കേണ്ട സ്ഥാപനങ്ങൾ;ഉപേക്ഷയും അലംഭാവവും കൊണ്ട് നശിപ്പിക്കരുതേ...\nപൊതുമേഖലാ സ്ഥാപനങ്ങൾ ഒന്നൊന്നായി ധനവാൻമാരുടെ കൈകളിലേയ്ക്ക് ചെന്നു ചേർന്നു കൊണ്ടിരിക്കുന്നു. കച്ചവടം പഠിച്ച അവർ ഇഷ്ടം പോലെ ലാഭമുണ്ടാക്കും.അത്യാപത്തുകൾ സംഭവിക്കുമ്പോൾ നക്കാപ്പിച്ചകൾ നൽകി വിളങ്ങി നിൽക്കും.\nഅറിവും പരിചയവും കൊണ്ട് ഏതിനും മുൻപന്തിയിൽ നിൽക്കുന്ന മനുഷ്യ ശക്തി നമുക്കുണ്ട്. അവരുടെ ശരിയായ വിന്യാസം എല്ലാ തലങ്ങളിലേക്കും നീളണം. വളർന്നു വരുന്ന തലമുറയെ രാജ്യത്തിന്റെ ശക്തികളായി മാറ്റണം.\nഅമേരിക്കയും മറ്റ് വലിയ രാജ്യങ്ങളും കൊറോണയിൽ നടുങ്ങി നിൽക്കുമ്പോൾ അവിടെയൊക്കെയും കേരളത്തിൽ നിന്നുള്ളവർ ആരോഗ്യ പ്രവർത്തകരായി നിലകൊള്ളുന്നത് അഭിമാനകരമാണ്. അവരുടെ ജീവനും സുരക്ഷിതമായി സൂക്ഷിക്കാൻ പ്രതിരോധ സാമഗ്രികളും മറ്റും കാര്യക്ഷമമായി നൽകേണ്ടതുണ്ട്.\nനിപ്പയായാലും കൊറോണയായാലും ആരോഗ്യ പ്രവർത്തകരുടെ അത്യധ്വാനത്താലും ജനങ്ങളുടെ ജാഗ്രതയാലും അകന്നു നിൽക്കുന്ന കാഴ്ചയാണ് ഇവിടെ നാം കാണുന്നത്.മികച്ച ഡോക്ടർമാർക്കും നഴ്സുമാർക്കും മറ്റ് ആരോഗ്യ പ്രവർത്തകർക്കും വേണ്ടേ വലിയ ശമ്പളവും മറ്റും നൽകേണ്ടത്. ക്രിക്കറ്റും സിനിമയും കളിച്ചു നടക്കുന്നവരെക്കാൾ അംഗീകാരങ്ങൾ ഇവർക്കല്ലേ നൽകേണ്ടത്...?


പ്രായം മായ്ക്കാത്ത പ്രണയം; തരംഗമായൊരു റൊമാന്റിക് ഡാന്‍സ്; സോഷ്യല്\nപ്രായം മായ്ക്കാത്ത പ്രണയം; തരംഗമായൊരു റൊമാന്റിക് ഡാന്‍സ്; സോഷ്യല് മീഡിയയെ പ്രണയത്തിലാക്കിയ വൃദ്ധ ദമ്പതികള്\nNovember 21, 2016, 3:19 pm\nപ്രണയം എല്ലാവരിലും ഉണ്ടാവാറുണ്ട്. പുതിയ തലമുറയില് പ്രണയവും ബ്രേക്ക്-അപും വീണ്ടും പ്രണയവുമെല്ലാം വളരെ പെട്ടെന്ന് സംഭവിക്കാറുണ്ട്. അതിനാല് തന്നെ ദീര്‍ഘകാലം പ്രണയബദ്ധരായി ജീവിക്കുന്നവരോട് സ്വാഭാവികമായും ഒരു അസൂയ തോന്നും. അത്തരത്തില് അസൂയ ജനിപ്പിക്കുന്നതാണ് ഈ വൃദ്ധ ദമ്പതികളുടെ റൊമാന്റിക് ഡാന്‍സ്.\nകൃത്യമായി മനപ്പാഠമാക്കിയ നൃത്തച്ചുവടുകള് നന്നേ പ്രായമായ രണ്ട് പ്രണയികള് ആടിത്തിമിര്‍ക്കുകയാണ്. അവര്‍ക്ക് ചുറ്റും മറ്റാരുമില്ലെന്ന വിചാരിച്ച് പരസ്പരം സഹായിച്ചും ഒന്നിച്ച് ചലിച്ചും അവര് ചുവടുവെയ്ക്കുന്നു.\nഈ പ്രായത്തില് ഇത്ര സ്‌നേഹത്തോടെ ഒന്നിച്ച് നീങ്ങാന് തക്ക ദൃഢമാണോ നമ്മുടെ ബന്ധങ്ങളെന്ന ചോദ്യം ഹൃദയത്തില് ഉയരുമ്പോള് മറ്റുള്ളവര് അവരെ ശ്രദ്ധിക്കുകയും ഇഷ്ടപ്പെടുകയുമാണ്. ഫെയ്‌സ്ബുക്കില് മാധുരി പ്രതിവഡി നവംബര് 14ന് ഷെയര് ചെയ്ത വീഡിയോ 12 ലക്ഷത്തിലധികം പേര് കണ്ടുകഴിഞ്ഞു. 20,000ല് അധികം പേര് ഷെയര് ചെയ്തു.\nപ്രായമാകാത്ത പ്രണയം സോഷ്യല് മീഡിയയില് തരംഗമാകുന്നത് ഈ സന്തോഷം ഇതേ പ്രായത്തില് കിട്ടുമോയെന്ന ചോദ്യം ഓരോരുത്തരും ചോദിക്കുന്നത് കൊണ്ടാണ.


ആ ചിത്രത്തിന്റെ ക്ലൈമാക്‌സ് മാറ്റി ചെയ്യണമെന്ന് ആഗ്രഹിക്കുന്നതായി പ്രിയദര്‍ശന് | Reporter Live\nBy Web Desk\tOctober 5, 2016 11:18 pm A+ A-\nമോഹന്‍ലാലുമൊത്ത് ചെയ്ത സിനിമകളില് ഒരെണ്ണത്തിന്റെ ക്ലൈമാക്‌സ് മാറ്റി ചെയ്താല് കൊള്ളാമെന്ന് തനിക്ക് ആഗ്രഹമുണ്ടെന്ന് സംവിധായകന് പ്രിയദര്‍ശന്. സ്റ്റാര് ആന്റ് സ്‌റ്റൈലിന് നല്‍കിയ അഭിമുഖത്തിലാണ് പ്രിയദര്‍ശന് ഇക്കാര്യം പറയുന്നത്. പ്രേക്ഷര്‍ക്ക് വലിയ വേദനയുണ്ടാക്കിയ വന്ദനത്തിന്റെ ക്ലൈമാക്‌സാണ് മാറ്റി ചെയ്യാന് താന് ആഗ്രഹിക്കുന്നതെന്ന് അദ്ദേഹം പറഞ്ഞു.\nമോഹന്‍ലാലിനെ വച്ച് താന് സംവിധാനം ചെയ്ത സിനിമകളേക്കാള് ഇഷ്ടം മറ്റ് സംവിധായകര് ചെയ്ത കിരീടവും മണിച്ചിത്രത്താഴും പോലുള്ള സിനിമകളാണെന്നും അദ്ദേഹം കൂട്ടിച്ചേര്‍ത്തു. പ്രിയദര്‍ശന് എന്ന സംവിധായകന് ഇല്ലെങ്കിലും മോഹന്‍ലാല് എന്ന നടനുണ്ടാവും, പക്ഷേ മോഹന്‍ലാല് എന്ന നടന് ഇല്ലായിരുന്നുവെങ്കില് പ്രിയദര്‍ശന് എന്ന സംവിധായകന് ഉണ്ടാവില്ലായിരുന്നുവെന്നും പ്രിയന് പറയുന്നു.\nഎനിക്ക് കിട്ടിയ ഗുണം എന്നത്, ഒരു സുഹൃത്തെന്ന നിലയില് എനിക്ക് പരിചയമുള്ളതുകൊണ്ട് ആ മുഖത്തെ ഉപയോഗിച്ച് കുറെ ഹിറ്റ് സിനിമകള് ചെയ്യാന് കഴിഞ്ഞു എന്നതാണ്. ബോയിംഗ് ബോയിംഗ്, പൂച്ചയ്‌ക്കൊരു മൂക്കുത്തി, കിലുക്കം, ചിത്രം, തേന്മാവിന് കൊമ്പത്ത് തുടങ്ങിയവയെല്ലാം അത്തരം സിനിമകളാണ്. മോഹന്‍ലാല് വില്ലനായാണ് സിനിമയില് തുടങ്ങിയത്. പക്ഷേ എനിക്ക് അന്നേ അറിയാം, മോഹന്‍ലാല് നല്ല തമാശകള് ആസ്വദിക്കുന്ന, എപ്പോഴും ചിരിക്കാനും ചിരിപ്പിക്കാനും ഇഷ്ടപ്പെടുന്ന വ്യക്തിയാണെന്ന്. ഈയൊരു ക്യാരക്ടര് സിനിമയില് നന്നായി ഉപയോഗിക്കാമെന്ന് എനിക്ക് തോന്നിയിരുന്നു. എങ്ങനെ നീ മറക്കും എന്ന സിനിമയ്ക്ക് ഞാന് എഴുതിയ തിരക്കഥയിലാണ് ലാലിന്റെ ഇത്തരത്തിലുള്ള ഒരു മുഖം സിനിമയില് ആദ്യമായി അവതരിപ്പിക്കപ്പെടുന്നത്. അങ്ങനെ പോസിറ്റീവ് ക്യാരക്ടറും ഹീറോയുമായി. അതിന് മുന്‍പുള്ള സിനിമകളില് എല്ലാം ലാല് വില്ലനായിരുന്നു. ലാലിനെ അടുത്തറിയാവുന്നതുകൊണ്ടാണ് അങ്ങനെയുള്ള സിനിമകള് ചെയ്യാന് സാധിച്ചതെന്നും പ്രിയന് പറയുന്നു.\nOct 5, 2016 11:18 pm\nമലയാള സിനിമാ ചരിത്രത്തിലെ റെക്കോര്‍ഡുകള് തകര്‍ത്ത് ‘ഒപ്പം’ കുതിക്കുന്നു


SITC FORUM PALAKKAD: എസ് ഐ ടി സി ഫോറം ആലത്തൂര് ഉപജില്ലാ യോഗം.\nഎസ് ഐ ടി സി ഫോറം ആലത്തൂര് ഉപജില്ലാ യോഗം.\nഎസ് ഐ ടി സി ഫോറത്തിന്റെ ആലത്തൂര് ഉപജില്ലാ യോഗം ഇന്ന് ചേര്‍ന്നു. ഫോറം പാലക്കാട് വിദ്യാഭ്യാസജില്ല പ്രസിഡന്റ് ശ്രീ പദ്‌മകുമാറിന്റെ അധ്യക്ഷതയില് ചേര്‍ന്ന യോഗത്തില് ശ്രീ ജ്യോതീകൃഷ്ണനെ(MNKMHSS ചിറ്റിലഞ്ചേരി) ഉപജില്ലാ കണ്‍വീനറായും ശ്രീ ജയകൃ‍ഷ്‌ണന് എം (സി എ എച്ച് എസ് ആയക്കാട്) ജോയിന്റ് കണ്‍വീനറായും തിരഞ്ഞെടുത്തു. ഉപജില്ലയിലെ ഇരുപതില് പതിനാല് വിദ്യാലയങ്ങളിലെ എസ് ഐ ടി സിമാര് പങ്കെടുത്ത യോഗത്തില് അധ്യാപകര് എസ് ഐ ടി സി എന്ന നിലയിലെ അനുഭവങ്ങള് പങ്ക് വെച്ചു. അധ്വാനഭാരം കൂടുതലെന്നും അതിനനുസരിച്ച് പീരിയഡുകളില് ഇളവ് ലഭിക്കുന്നില്ലെന്നും പരാതിപ്പെട്ടു. എസ് എസ് എല് സി പ്രാക്ടിക്കല് പരീക്ഷാ പ്രതിഫലത്തിലെ അപാകതയായിരുന്നു പരാതികളില് പ്രധാനം. ഇക്കാര്യത്തില് ഫോറത്തിന്റെ സജീവ ഇടപെടലുണ്ടാവണമെന്നും ആവശ്യമുയര്‍ന്നു. അതുപോലെ ഹാര്‍ഡ്‌വെയര് ക്ലിനിക്ക് നടത്താത്തതിലെ പ്രയാസങ്ങളും സ്കൂള് ക്ലബ് പ്രവര്‍ത്തനങ്ങളും ചര്‍ച്ച ചെയ്യപ്പെട്ടു. എസ് ഐ ടി സിമാര്‍ക്ക് പ്രതിമാസം ലഭിക്കുന്ന അലവന്‍സ് അപര്യാപ്തമാണെന്നും പരാതി ഉയര്‍ന്നു. അധ്യാപകര്‍ക്ക് ഹാര്‍ഡ്‌വെയര് പരിശീലനം അനിവാര്യമാണെന്നും അഭിപ്രായമുയര്‍ന്നു.എല്ലാ രണ്ട് മാസത്തിലൊരിക്കല് ഫോറത്തിന്റെ ഉപജില്ലാ യോഗം കൂടാമെന്ന ധാരണയില് യോഗം പിരിഞ്ഞു. ഫോറത്തിന്റെ റവന്യൂ ജില്ലാ സെക്രട്ടറി ശ്രീ സുജിത്ത് എസും യോഗത്തില് പങ്കെടുത്ത് സംസാരിച്ചു. ശ്രീമതി അനിത(ആലത്തൂര് ഗേള്‍സ്) നന്ദി പറഞ്ഞു.


Wedding bells for Gopika, ഗോപികയുടെ മംഗല്യം ജൂലായില് - Malayalam Filmibeat\nഗോപികയുടെ വിവാഹം നിശ്ചയിച്ചു\n| Published: Tuesday, June 3, 2008, 12:40 [IST]\nതൃശ്ശൂര്: ഊഹാപോഹങ്ങള്‍ക്കും അഭ്യൂഹങ്ങള്‍ക്കും വിരാമമിട്ട് മലയാള സിനിമയിലെ ലജ്ജാവതി ഗോപികയ്‌ക്ക് ജൂലായില് മംഗല്യം.\nലണ്ടനില് ഡോക്ടറായ ഡോ. അജിലേഷാണ് ഗോപികയുടെ വരന്. കോതമംഗലത്തെ സിറിയന് കാത്തലിക് കുടുംബാംഗമായ അജിലേഷിന്റെ മാതാപിതാക്കള് കഴിഞ്ഞ മാസം 22ന് ഗോപികയുടെ ഒല്ലൂരിലുള്ള വീട്ടിലെത്തിയാണ് വിവാഹ നിശ്ചയം നടത്തിയത്.\nഗോപികയുടെ പിതാവ് ആന്റോയാണ് ഇന്റര്‍നെറ്റിലെ പരസ്യം വഴി മകളുടെ വരനെ കണ്ടെത്തിയത്.\nജൂലായ് ആദ്യ വാരം ലണ്ടനില് നിന്നും നാട്ടിലെത്തുന്ന അജിലേഷുമായുള്ള മനസമ്മത ചടങ്ങ് 13ന് ഒല്ലൂര് പള്ളിയില് നടക്കും. വരന്റെ ഇടവകയായ കോതമംഗലം വലിയ പള്ളിയില് ജൂലായ് 17ന് വിവാഹവും.\nവിവാഹത്തോടെ അഭിനയത്തോട് വിട പറയാനാണ് മലയാളിയുടെ മനം കവര്‍ന്ന താരത്തിന്റെ തീരുമാനം. ജയറാമിന്റെ നായികയായി 'വെറുതെ ഒരു ഭാര്യ' യാണ് ഗോപിക അവസാനമായി അഭിനയിച്ചത്. താര സംഘടനയായ അമ്മ നിര്‍മ്മിയ്‌ക്കുന്ന ട്വന്റി ട്വന്റിയിലും ഗോപിക പ്രധാന വേഷത്തിലെത്തുന്നുണ്ട്.\nപ്രണയ മണിത്തൂവല് എന്ന ചിത്രത്തിലൂടെ അഭിനയ രംഗത്തെത്തിയ ഗോപികയ്‌ക്ക് ജയരാജ് സംവിധാനം ചെയ്‌ത ഫോര് ദി പീപ്പിളിലെയും തമിഴില് ചേരന്റെ ഓട്ടോഗ്രാഫിലെയും വേഷങ്ങളാണ് വഴിത്തിരിവായത്.\nStory first published: Tuesday, June 3, 2008, 12:40 [IST]